നരേന്ദ്ര മോഡി ബുധനാഴ്ച സത്യപ്രതിജ്ഞ ചെയ്യും; കോണ്‍ഗ്രസിന് ചരിത്രത്തിലെ ഏറ്റവും വലിയ തിരിച്ചടി; അരങ്ങേറ്റം പിഴച്ച് ആം ആദ്മിIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\non May 16, 2014\tന്യൂഡല്‍ഹി: രാജ്യത്താകെ വീശിയ മോഡി തരംഗത്തില് ബിജെപി കേന്ദ്രഭരണത്തിലേക്ക്. പത്ത് വര്‍ഷത്തെ ഇടവേളയ്ക്ക് ശേഷമാണ് ബിജെപി ഭരണത്തില് തിരികെ എത്തുന്നത്. ഗുജറാത്ത് മുഖ്യമന്ത്രി നരേന്ദ്രമോഡിയുടെ നേതൃത്വത്തിലുള്ള പ്രചാരണമാണ് എന്‍ഡിഎയ്ക്ക് ഭരണത്തില് തിരികെ വരാന് സഹായകമായത്. ബിജെപി ഒറ്റയ്ക്ക് ഭരണത്തില് വരാവുന്ന നിലയില് 282 സീറ്റുകള് നേടി. ഭരണ പിടിക്കാന് കേവല ഭൂരിപക്ഷമായ 272 സീറ്റ് മതി. ബിജെപി പ്രധാനമന്ത്രി സ്ഥാനാര്‍ത്ഥി നേരേന്ദ്ര മോഡി മത്സരിച്ച വഡോദരയിലും വാരണാസിയിലും ജയിച്ചു.\n1984 ന് ശേഷം ഇത് ആദ്യമായാണ് ഒരു പാര്‍ട്ടി ഒറ്റയ്ക്ക് ഭൂരിപക്ഷം നേടുന്നത്. ചരിത്രത്തിലെ ഏറ്റവും വലിയ തിരിച്ചടിയാണ് കോണ്‍ഗ്രസ് നേരിട്ടത്. ഗുജറാത്തില് ബിജെപി 26 സീറ്റില് 26 ഉം രാജസ്ഥാനില് 25 ല് 25 സീറ്റും ബിജെപി നേടി. ഇത്തരത്തില് കോണ്‍ഗ്രസ് സമ്പൂര്‍ണ്ണ പരാജയം ഏറ്റുവാങ്ങിയ സംസ്ഥാനങ്ങളും രണ്ടക്കത്തില് താഴെ പോയ സംസ്ഥാനങ്ങളും നിരവധിയാണ്. കേരളം ഒഴികെ ഭൂരിപക്ഷം സംസ്ഥാനങ്ങളിലും കോണ്‍ഗ്രസ് തകര്‍ന്നടിഞ്ഞു.\nമത്സരിച്ച കേന്ദ്രമന്ത്രിമാരില് മിക്കവരും പരാജയം രുചിച്ചു. ആര്‍എല്‍ഡി നേതാവ് അജിത് സിംഗ് പരാജയപ്പെട്ടു. അജയ് മാക്കന്, സച്ചിന് പൈലറ്റ്, ഫാറൂഖ് അബ്ദുള്ള, സല്‍മാന് ഖുര്‍ഷിദ്, ഗുലാം നബി ആസാദ്, ശരദ് യാദവ്, വിരപ്പ മൊയ്‌ലി, മുഹമ്മദ് അസറുദ്ദീന്, ജസ്വന്ത് സിംഗ്, സ്പീക്കര് മീരാ കുമാര്, എ രാജ എന്നീ പ്രമുഖര് എല്ലാവരും പരാജയപ്പെട്ടു. ആം ആദ്മി പാര്‍ട്ടി നേതാക്കളായ അരവിന്ദ് കേജ്രിവാള്, കുമാര് വിശ്വാസ്, മേധാ പട്കര് തുടങ്ങിയ പ്രമുഖരും പരാജയപ്പെട്ടു. കോണ്‍ഗ്രസ് അധ്യക്ഷ സോണിയ ഗാന്ധിയും രാഹുല് ഗാന്ധിയും വിജയിച്ചു. ബിജെപിയുടെ മുതിര്‍ന്ന നേതാക്കളായ എല്‍കെ അദ്വാനി, ബിഎസ് യെദിയൂരപ്പ, സദാനന്ദ ഗൌഡ, സുഷമ സ്വരാജ്, നിധിണ് ഗഡ്കരി തുടങ്ങിയ പ്രമുഖ ബിജെപി നേതാക്കളും വിജയിച്ചു.\nപ്രാദേശിക പാര്‍ട്ടികളില് തൃണമുല് കോണ്‍ഗ്രസും എഐഎഡിഎംകെയും നേട്ടം കൊയ്തു. ബിജെപിയും കോണ്‍ഗ്രസും കഴിഞ്ഞാല് ദേശീയ തലത്തില് ഏറ്റവും വലിയ മൂന്നാമത്തെ ഒറ്റക്കക്ഷിയായി എഐഎഡിഎംകെ നേട്ടം കൊയ്തു. ബംഗാളിലെ 42 സീറ്റില് 33 സീറ്റും തൃണമുല് നേടി. സിപിഎമ്മിന് ബംഗാളില് മൂന്ന് സീറ്റും കേരളാത്തില്5സീറ്റും ത്രിപുരയില് രണ്ടു സീറ്റും ലഭിച്ചു. ബിഎസ്പി, സമാജ് വാദി പാര്‍ട്ടി എന്നീ പ്രാദേശിക കക്ഷികള്‍ക്കും തിരിച്ചടി നേരിട്ടു.\nതിളക്കമാര്‍ന്ന വിജയം കൈവരിച്ച നരേന്ദ്ര മോഡി ഈ മാസം 21 ന് തന്നെ പ്രധാനമന്ത്രിയായി സത്യപ്രതിജ്ഞ ചെയ്യും. ആദ്യം പ്രോട്ടെയം സ്പീക്കര് സത്യപ്രതിജ്ജ ചെയ്യും തുടര്‍ന്ന് പുതിയ അംഗങ്ങളുടെ സത്യപ്രതിജ്ഞ നടക്കും. തെരഞ്ഞെടുപ്പ് ഫലം വരുന്നതിനു മുമ്പേ എന്‍ഡിഎ മന്ത്രി സ്ഥാനങ്ങള് സംബന്ധിച്ച ചര്‍ച്ചകള് ആരംഭിച്ചിരുന്നു. നരേന്ദ്ര മോഡി പ്രധാനമന്ത്രി ആകുമെന്ന നേരത്തെ വ്യക്തമായ സാഹചര്യത്തില് മറ്റ് മന്ത്രി സ്ഥാനങ്ങള് സംബന്ധിച്ചാണ് ചര്‍ച്ചകള് പുരോഗമിക്കുന്നത്. മോഡിയുമായി ഇടഞ്ഞു നില്ക്കുന്ന മുതിര്‍ന്ന നേതാവ് എല്‍കെ അദ്വാനിക്ക് ഏത് സ്ഥാനം കൊടുക്കും എന്നതാണ് ബിജെപി നേതൃത്വത്തെ അലട്ടുന്ന ഘടകം. മുതിര്‍ന്ന നേതാവ് സുഷമ സ്വരാജും മോഡിയുമായി യോജിപ്പിലല്ല. നരേന്ദ്ര മോഡി മന്ത്രിസഭയില് ധനമന്ത്രി ആകുമെന്ന് പ്രതീക്ഷിക്കപ്പെട്ട അരുണ് ജെയ്റ്റ്‌ലി പരാജയപ്പെട്ടത് ബിജെപിക്ക് തിരിച്ചടിയായി.\nഡല്‍ഹി നിയമസഭ തെരഞ്ഞെടുപ്പില് മുഖ്യധാരാ രാഷ്ട്രീയ കക്ഷികളെ ഞെട്ടിച്ച് അധികാരത്തില് വന്ന ആം ആദ്മി പാര്‍ട്ടിയുടെ പതനമാണ് ഈ തെരഞ്ഞെടുപ്പിലെ മറ്റൊരു ശ്രദ്ധേയമായ കാര്യം. മോഡിയെ അട്ടിമറിക്കുമെന്ന് പ്രതീക്ഷിക്കപ്പെട്ട കേജ്രിവാളും രാഹുല് ഗാന്ധിക്കെതിരെ മത്സരിച്ച കുമാര് വിശ്വാസും ഉള്‍പ്പെടെ പ്രമുഖ നേതാക്കള് എല്ലാം പരാജയപ്പെട്ടു. ഇതോടെ ആം ആദ്മി പാര്‍ട്ടിയുടെ ദേശീയ രാഷ്ട്രീയത്തിലെ അരങ്ങേറ്റം പാളി. ദേശീയ തലത്തില് ഏറെ മുന്നോട്ടു പോകുമെന്ന് പ്രതീക്ഷിക്കപ്പെട്ട ആം ആദ്മി പാര്‍ട്ടി4സീറ്റില് ഒതുങ്ങി.


മക്കളുടെ മുന്നിൽ വെച്ച് വീണ്ടും വിവാഹം കഴിച്ച് സലീം കുമാറും ഭാര്യയും! വിവാഹ വാർഷികം ആഘോഷമാക്കി സലീം കുമാർ! 😍 - Creator Pen\nമക്കളുടെ മുന്നിൽ വെച്ച് വീണ്ടും വിവാഹം കഴിച്ച് സലീം കുമാറും ഭാര്യയും! വിവാഹ വാർഷികം ആഘോഷമാക്കി സലീം കുമാർ! 😍\nമലയാളികളുടെ പ്രിയപ്പെട്ട നടന്മാരിലൊരാളാണ് സലീം കുമാർ. വളരെ ചുരുങ്ങിയ സമയം കൊണ്ടുതന്നെ ഹാസ്യ വേഷങ്ങളിലൂടെ മലയാളികളുടെ മനസ്സിൽ ഇടംനേടാൻ താരത്തിന് സാധിച്ചു. ഒരു ഹാസ്യ നടൻ എന്ന അതിവരമ്പുകൾക്കു അപ്പുറമായിരുന്നു അദ്ദേഹത്തിന്റ കഴിവുകൾ. കഴിഞ്ഞ ദിവസമായിരുന്നു താരത്തിന്റെ 25 ആം വിവാഹവാർഷികം. വിവാഹ വാർഷികത്തിന്റെ ആഘോഷങ്ങളാണ് ഇപ്പോൾ സോഷ്യൽ മീഡിയയിൽ വൈറൽ ആയികൊണ്ടിരിക്കുന്നത്.\nഎന്നാണ് സലീം കുമാർ പങ്കുവെച്ചത്. നിരവധി താരങ്ങളും ആരാധകരുമാണ് സലീം കുമാർ പങ്കുവെച്ച ചിത്രത്തിന് താഴെ ആശംസകളുമായി വന്നിരുന്നത്. 1996 സെപ്റ്റംബർ 14 നു ആയിരുന്നു സുനിതയെ സലീം കുമാർ വിവാഹം ചെയ്യുന്നത്. പ്രണയ വിവാഹമായിരുന്നു ഇവരുടേത്. ചന്തു, ആരോമൽ എന്നിവരാണ് മക്കൾ. വിവാഹദിവസത്തിന്റെ പിറ്റേദിവസമാണ് ആദ്യമായി സിനിമയിൽ അഭിനയിക്കാൻ താരം പോകുന്നത്. ഇഷ്ട്ടമാണ് നൂറുവട്ടം എന്നതാണ് താരത്തിന്റെ ആദ്യ ചിത്രം.\nA post shared by Litto Thomas (@littopaul009)\nസിനിയിലും ജീവിതത്തിലും കാൽനൂറ്റാണ്ട് പിന്നിടുകയാണ് താരം ഇപ്പോൾ. ചെയ്‌ത കഥാപാത്രങ്ങൾ പോലെ തന്നെ വ്യത്യസ്‌തം തന്നെയാണ് അദ്ദേഹത്തിന്റെ പേരും. പേര് കേട്ടാൽ മതം തിരിച്ചറിയാതിരിക്കാൻ അദ്ദേഹത്തിന്റെ അച്ഛൻ നൽകിയ പേരാണ് സലീം എന്നത്. ഹാസ്യനടനായി മലയാള സിനിമയിലേക്കു കടന്നു വന്ന് ആദാമിന്റെ മകൻ അബു എന്ന ചിത്രത്തിലൂടെ ദേശീയ നടനുള്ള പുരസ്‌കാരം സ്വന്തമാക്കാൻ താരത്തിന് സാധിച്ചു. 2010 ലെ മികച്ച നടനുള്ള പുരസ്കാരവും അദ്ദേഹത്തിനു ലഭിക്കുകയുണ്ടായി.\n‘ജോസഫ്’ നായിക ആത്മീയയുടെ വിവാഹ റിസപ്ഷനിൽ തിളങ്ങി താരങ്ങൾ വീഡിയോ കാണാം\nപ്രിയതമന്റെ ജന്മദിനം ആഘോഷമാക്കി ഷഫ്‌ന


no new covid case in palakkad | പാലക്കാടിന് ആശ്വാസം; ചികിത്സയിൽ ഉണ്ടായിരുന്ന അവസാനയാൾക്കും രോഗം ഭേദമായി!! - Malayalam Oneindia\nപാലക്കാടിന് ആശ്വാസം; ചികിത്സയിൽ ഉണ്ടായിരുന്ന അവസാനയാൾക്കും രോഗം ഭേദമായി!!\nPublished: May 11 2020, 10:45 [IST]\nപാലക്കാട്; ജില്ലയിൽ ചികിത്സയിലുണ്ടായിരുന്ന ഏക രോഗിയും കൊവിഡ് മുക്തനായി. കുഴൽമന്ദം സ്വദേശിയുടെ (30) സാമ്പിൾ പരിശോധനാഫലം തുടർച്ചയായി രണ്ടു തവണ നെഗറ്റീവ് ആയതായി ജില്ലാ മെഡിക്കൽ ഓഫീസർ ഡോ കെപി റീത്ത അറിയിച്ചു. ഇദ്ദേഹം ആശുപത്രി വിടുന്നത് സംബന്ധിച്ച് തിങ്കളാഴ്ച വിദഗ്ദ മെഡിക്കൽ ബോർഡ് യോഗം ചേർന്ന് തീരുമാനിക്കും.ഇതോടെ ജില്ലയിൽ ചികിത്സയിൽ ഉണഅടായിരുന്ന 13 പേരും രോഗമുക്തരായി.\nഏപ്രിൽ 21നാണ് ഇദ്ദേഹത്തിന് രോഗം സ്ഥിരീകരിച്ചത്. രോഗം സ്വീകരിച്ച ശേഷം അഞ്ചു തവണ അദ്ദേഹത്തിന് സാമ്പിൾ പരിശോധന നടത്തി.ഇതിൽ ആദ്യ ഫലം നെഗറ്റീവും പിന്നീട് രണ്ടു തവണ പോസിറ്റീവും ആയിരുന്നു. ശേഷം നടത്തിയ രണ്ട് പരിശോധനകളാണ് നെഗറ്റീവായത്. ഡ്രൈവർ കൂടിയായ ഇദ്ദേഹത്തിന്റെ പ്രാഥമിക സമ്പർക്ക പട്ടികയിലുള്ള 13 പേരുടെ പരിശോധനാഫലം നെഗറ്റീവ് ആണെന്നും നേരത്തെ സ്ഥിരീകരിച്ചിരുന്നു.\nഅതിനിടെ ചെന്നൈയിൽ നിന്നും വാളയാർ വഴി എത്തിയ വ്യക്തിക്ക് എറണാകുളത്ത് കൊവിഡ് സ്ഥിരീകരിച്ചിരുന്നു. എട്ടിനാണ് ഇയാൾക്ക് രോഗം സ്ഥിരീകരിച്ചത്. ഇദ്ദേഹം സന്ദർശിച്ചുവെന്ന സംശയത്തെ തുടർന്ന് കാവശ്ശേരിയിലുളഅള ബന്ധുവീട്ടുകാരെ ആരോഗ്യവകുപ്പ് നിരീക്ഷണത്തിലാക്കി.\nകോവിഡ് 19: ജില്ലയില് 5169 പേര് നിരീക്ഷണത്തില്\nനിലവില് പാലക്കാട് ജില്ലയിൽ 5137 പേര് വീടുകളിലും 32 പേര് പാലക്കാട് ജില്ലാ ആശുപത്രിയിലും ഒരാൾ ഒറ്റപ്പാലം താലൂക്ക് ആശുപത്രിയിലും മൂന്ന് പേര് മണ്ണാര്‍ക്കാട് താലൂക്ക് ആശുപത്രികളിലുമായി ആകെ 5169 പേരാണ് നിരീക്ഷണത്തിലുള്ളത്. ആശുപത്രിയിലുള്ളവരുടെ ആരോഗ്യ നിലയില് ആശങ്കപ്പെടേണ്ടതില്ലെന്ന് ഡി.എം.ഒ അറിയിച്ചു. പ്രവാസികളും ഇതര സംസ്ഥാനങ്ങളില് നിന്ന് വന്നവരെയും നിരീക്ഷണത്തിലാക്കിയതിനാലാണ് എണ്ണത്തില് വര്‍ധനവുണ്ടായത്.\nപരിശോധനക്കായി ഇതുവരെ അയച്ച 3185 സാമ്പിളുകളില് ഫലം വന്ന 3075 നെഗറ്റീവും 13 എണ്ണം പോസിറ്റീവുമാണ്. ആകെ 35403 ആളുകളാണ് ഇതുവരെ നിരീക്ഷണത്തില് ഉണ്ടായിരുന്നത്. ഇതില് 30234 പേരുടെ നിരീക്ഷണ കാലാവധി പൂര്‍ത്തിയായി. 6009 ഫോണ് കോളുകളാണ് ഇതുവരെ കണ്‍ട്രോള് റൂമിലേക്ക് വന്നിട്ടുള്ളത്. നിലവിൽ ഒരു രോഗബാധിതൻ മാത്രമാണ് ജില്ലയിൽ ചികിത്സയിലുള്ളത്.\n24*7 കാള് സെന്റര് നമ്പര്: 0491 2505264, 2505189, 2505847\nno new covid case in palakkad\nStory first published: Monday, May 11, 2020, 10:45 [IST]


Ente Shavappetti A.Ayyappan.mp4\nപോസ്റ്റ് ചെയ്തത് safeer mohammad vallakkadavo. ല് 7:00 AM 1 അഭിപ്രായ(ങ്ങള്)\nവേദനകളാണ് എഴുത്തുകാരനാക്കുന്നത് . സന്തോഷം എഴുത്തിന്റെ വഴിയല്ല . എഴുത്തുമാത്രമല്ല .............എല്ലാ കലകളുടെയും അടിസ്ഥാന വികാരം ദുഃഖമാണ് ..! ഞാന് ഇപ്പോള് ദുഃഖത്തിലാണ് .!\nപോസ്റ്റ് ചെയ്തത് safeer mohammad vallakkadavo. ല് 12:11 AM5അഭിപ്രായ(ങ്ങള്)


പാഷന് പ്രോയുടെ പുതിയ പതിപ്പ് ‘പാഷന് എക്‌സ്‌പ്രോ 110’ ഡിസംബറില് - MALABAR FLASH\nHome Auto National News ദേശീയം പാഷന് പ്രോയുടെ പുതിയ പതിപ്പ് ‘പാഷന് എക്‌സ്‌പ്രോ 110’ ഡിസംബറില്\nപാഷന് പ്രോയുടെ പുതിയ പതിപ്പ് ‘പാഷന് എക്‌സ്‌പ്രോ 110’ ഡിസംബറില്\nപുതിയ കമ്മ്യൂട്ടര് മോട്ടോര്‍സൈക്കിളിനെ അവതരിപ്പിക്കാനുള്ള ഒരുക്കത്തിലാണ് ഇന്ത്യയിലെ ഏറ്റവും വലിയ ഇരുചക്ര വാഹന നിര്‍മ്മാതാക്കളായ ഹീറോ മോട്ടോകോര്‍പ്.[www.malabarflash.com]\nറിപ്പോര്‍ട്ടുകള് പ്രകാരം പുതിയ പാഷന് പ്രോയെ, ‘പാഷന് എക്‌സ്‌പ്രോ 110’ എന്ന പേരിലാണ് ഹീറോ അവതരിപ്പിക്കുക.\nമാര്‍ച്ച് മാസം ഹീറോ പിന്‍വലിച്ച എക്‌സ്‌പ്രോ പതിപ്പിന് പകരമായാണ് പാഷന് എക്‌സ്‌പ്രോ 110 എത്തുക. 100 സിസി മോട്ടോര്‍സൈക്കിളിനെ അപേക്ഷിച്ച് പുതിയ പാഷന് എക്‌സ്‌പ്രോ 110ന് വില കൂടുതലായിരിക്കും.\n57,000 രൂപ പ്രൈസ് ടാഗിലാകും പുതിയ മോട്ടോര്‍സൈക്കിളിനെ ഹീറോ അവതരിപ്പിക്കുക.2017 ഡിസംബര് 18 ന് ഹീറോ പാഷന് എക്‌സ്‌പ്രോ 110 വിപണിയില് എത്തും.\nനിലവില് 97.2 സിസി എഞ്ചിനിലാണ് എന്‍ട്രിലെവല് പാഷന് പ്രോയെ ഹീറോ അവതരിപ്പിക്കുക. എന്നാല് പുതിയ പാഷന് എക്‌സ്‌പ്രോ 110ല് 9.3 bhp കരുത്തും9Nm torque പരമാവധി ഉത്പാദിപ്പിക്കുന്ന 110 സിസി എഞ്ചിനാണ് ഒരുങ്ങുക.\nഏറെ നേരം എഞ്ചിന് പ്രവര്‍ത്തിക്കാത്ത സാഹചര്യത്തില് തനിയെ ഓഫ് ആകുകയും ആവശ്യമുള്ള സമയത്ത് ക്ലച്ചില് അമര്‍ത്തുന്നതിലൂടെ എഞ്ചിന് സ്റ്റാര്‍ട്ടാകുകയും ചെയ്യുന്ന സാങ്കേതിക വിദ്യയാണ് ഐസ്മാര്‍ട്ട്.


പോസ്റ്റ് ഓഫീസിന്റെ സ്ഥലത്തിന് കോടതി ഉത്തരവ് പ്രകാരം വേലി; കുമ്പളയിൽ മീൻ മാർക്കറ്റിലേക്കും പതിനഞ്ചോളം കടകളിലേക്കും ഉള്ള വഴികൾ അടഞ്ഞു. - truenewsmalayalam.com\nHome / kumbla / പോസ്റ്റ് ഓഫീസിന്റെ സ്ഥലത്തിന് കോടതി ഉത്തരവ് പ്രകാരം വേലി; കുമ്പളയിൽ മീൻ മാർക്കറ്റിലേക്കും പതിനഞ്ചോളം കടകളിലേക്കും ഉള്ള വഴികൾ അടഞ്ഞു.\nപോസ്റ്റ് ഓഫീസിന്റെ സ്ഥലത്തിന് കോടതി ഉത്തരവ് പ്രകാരം വേലി; കുമ്പളയിൽ മീൻ മാർക്കറ്റിലേക്കും പതിനഞ്ചോളം കടകളിലേക്കും ഉള്ള വഴികൾ അടഞ്ഞു.\ntruenewsmalayalam.com November 13, 2020 kumbla\nകുമ്പള(True News 13 november 2020): പോസ്റ്റ് ഓഫീസിന്റെ സ്ഥലത്തിന് കോടതി ഉത്തരവ് പ്രകാരം കമ്പിവേലി നിർമ്മിച്ചതിനെത്തുടർന്ന് കുമ്പളയിൽ മീൻ മാർക്കറ്റിലേക്കും പതിനഞ്ചോളം കടകളിലേക്കും ഉള്ള വഴികൾ അടഞ്ഞു.\nവെള്ളിയാഴ്ച ഉച്ചയോടെയാണ് കേന്ദ്ര സർക്കാരിനു കീഴിലുള്ള തപാൽ വകുപ്പിന്റെ ഇരുപതു സെന്റ് സ്ഥലം വേലി കെട്ടി സംരക്ഷിക്കുന്നതിനുള്ള ഹൈക്കോടതി ഉത്തരവുമായി റവന്യൂ ഉദ്യോഗസ്ഥരും പൊലീസും എത്തിയത്. തുടർന്ന് സ്ഥലത്തുണ്ടായിരുന്ന മീൻ വിൽപനക്കാരെയും മറ്റും ഒഴിപ്പിച്ച് കരിങ്കൽ തൂണുകളും മുള്ളു കമ്പികളും ഉപയോഗിച്ച് വേലി കെട്ടുകയായിരുന്നു.\nഇതോടെ കുമ്പള മാർക്കറ്റിലേക്കും ഇതിനോട് ചേർന്നു നിൽക്കുന്ന സ്വകാര്യ വ്യക്തിയുടെ വ്യാപാര സമുച്ഛയത്തിലേക്കുമുള്ള വഴികൾ മുഴുവനായും അടഞ്ഞു. മൂന്ന് കോഴിക്കടകൾ നാല് പച്ചക്കറിക്കടകൾ, രണ്ട് ഇറച്ചി വിൽപന കടകൾ, ഒരു ബേക്കറി, ഹോട്ടൽ, പലചരക്കുകട, ചായപ്പൊടിക്കട തുടങ്ങി പതിനഞ്ചിലധികം കടകൾ അടച്ചു പൂട്ടേണ്ട അവസ്ഥയിലാണ്.\nതപാൽ വക സ്ഥലവുമായി ബന്ധപ്പെട്ട് വർഷങ്ങളായി കെട്ടിട ഉടമ നൽകിയ പരാതിയെത്തുടർന്ന് കേസ് നിലനിൽക്കുന്നുണ്ട്. ഒരു വർഷം മുമ്പ് സ്ഥലം അളന്ന് തിട്ടപ്പെടുത്തി വേലി കെട്ടാനുള്ള അധികൃതരുടെ ശ്രമം കോടതിയിൽ കേസ് നിലനിൽക്കുന്നതായി കാണിച്ച് തടഞ്ഞിരുന്നു.\nടൗണിൽ നിന്നും കുമ്പള പൊലീസ് സ്റ്റേഷൻ, ഹയർ സെക്കന്ററി സ്കൂൾ, വില്ലേജ് ഓഫീസ്, പഞ്ചായത്ത് ഓഫീസ്, കൃഷിയാ പ്പീസ്, മൃഗാശുപത്രി തുടങ്ങിയ സംരംഭങ്ങളിലേക്കുള്ള കുറുക്കു വഴിയും ഇല്ലതായി.


മാവോയിസവും മാര്ക്സിസവും വിരുദ്ധപക്ഷങ്ങളല്ല. ചില വഴിത്തര്ക്കങ്ങളല്ലാതെ ലക്ഷ്യത്തെക്കുറിച്ച് അഭിപ്രായഭേദമില്ല. വഴിത്തെറ്റ് തിരുത്തുന്നത് ഏറ്റുമുട്ടല്ക്കൊലയിലൂടെയല്ല. കെ കരുണാകരന്റെ കാലത്തെ കുപ്രസിദ്ധമായ നക്സല്വേട്ടയെ പിണറായി ചെറുതാക്കുന്നു. ഇടതുപക്ഷത്തിന് ഒട്ടും ഭൂഷണമല്ലാത്ത നയമാണിത്. കൊന്നത് തണ്ടര്ബോള്ട്ടാവാം. തിന്നു തീര്ക്കേണ്ടത് ജനാധിപത്യ ഭരണകൂടമാണ്. പിണറായി സര്ക്കാറാണ്. നരഹത്യയുടെ തമ്പുരാനെന്ന് ഇനി കരുണാകരനെ ആരും വിളിക്കില്ല. കാശ്മീരിലേക്കോ യു പിയിലേക്കോ ബിഹാറിലേക്കോ നോക്കി എന്തൊരു മനുഷ്യാവകാശ ലംഘനമെന്ന് ആരും സ്തംഭിച്ചുപോവില്ല. പിണറായി സർക്കാരിന്റെ മാവോയിസ്റ്റ് വേട്ടയോട് രൂക്ഷമായി പ്രതികരിച്ച് ഡോ. ആസാദ് ഏറ്റുമുട്ടല്ക്കൊലയുടെ നാടായി കേരളം More


യുവതിയെ പത്ത് വര്‍ഷം വീട്ടിലൊളിപ്പിച്ച സംഭവത്തില് കൂടുതല് സംശയങ്ങള് : സംഭവത്തെ കുറിച്ച് അന്വേഷിക്കാന് പോലീസ് – Malayalamtoday\nസംഭവത്തില് സംശയങ്ങള് പ്രകടിപ്പിച്ച് അയല്‍വാസികളും രംഗത്തെത്തിയതോടെ ഇതേകുറിച്ച് വിശദമായി അന്വേഷിക്കാനാണ് പോലീസിന്റെ തീരുമാനം. ആലത്തൂര് ഡി.വൈ.എസ്.പിയുടെ നേതൃത്വത്തിലുള്ള പോലീസ് സംഘം അയിലൂര് കാരക്കാട്ട് പറമ്പിലെ വീട്ടിലെത്തി പരിശോധന നടത്തി.\n2010 ഫെബ്രുവരിയിലാണ് അയിലൂര് സ്വദേശിയായ യുവതിയെ കാണാതായത്. തുടര്‍ന്ന് ബന്ധുക്കള് പോലീസില് പരാതി നല്‍കിയിരുന്നു. പരാതിയെക്കുറിച്ച് പോലീസ് വിശദമായി അന്വേഷിച്ചെങ്കിലും ഒരു സൂചനയും ലഭിച്ചിരുന്നില്ല. അന്ന് അന്വേഷണ സംഘം നാടുമുഴുവന് അരിച്ചുപെറുക്കിയിട്ടും കണ്ടെത്താനാകാത്ത യുവതിയാണ് തൊട്ടടുത്ത വീട്ടില് പത്ത് വര്‍ഷം ഒളിച്ചുതാമസിച്ചതെന്ന് പറയുന്നത്. ഇതാണ് നാട്ടുകാരുടെ സംശയങ്ങള്‍ക്ക് ആക്കംകൂട്ടുന്നത്.\nമാതാപിതാക്കളും രണ്ട് സഹോദരങ്ങളും ഉള്‍പ്പെടുന്ന തന്റെ കൊച്ചുവീട്ടിലാണ് ആരുമറിയാതെ റഹ്മാന് എന്ന യുവാവ് പ്രണയിനിയായ സജിതയെ ഒളിപ്പിച്ച് താമസിപ്പിച്ചത്. വീടിന് മൂന്നു മുറിയും ഇടനാഴിയുമാണ് ഉള്ളത്. ഇലക്ട്രിക് ജോലിയില് വിദഗ്ദ്ധനായ യുവാവ് മുറിപൂട്ടാന് വാതിലിന് അകത്തും പുറത്തും യന്ത്ര സംവിധാനം ഘടിപ്പിച്ചു. സ്വിച്ചിട്ടാല് ലോക്കാവുന്ന ഓടാമ്പലും സജ്ജീകരിച്ചു. രണ്ടുവയറുകള് വാതിലിന് പുറത്തേക്കിട്ടിരുന്നതില് തൊട്ടാല് ഷോക്കടിക്കുമെന്ന പേടിമൂലം വീട്ടുകാര് റൂമിനടുത്തേക്ക് പോകാതായി. ആര്‍ക്കും സംശയം തോന്നാതിരിക്കാന് ഇയാള് മാനസിക വിഭ്രാന്തിയുള്ളതായി അഭിനയിച്ചു. ഭക്ഷണം സ്വന്തം മുറിയില് കൊണ്ടുപോയി കഴിച്ചു.\nപെരുമാറ്റത്തിലെ വ്യത്യാസം ശ്രദ്ധയില്‍പ്പെട്ട വീട്ടുകാര് ഒരിക്കല് റഹ്മാനെ മന്ത്രവാദിയുടെ അടുക്കല് കൊണ്ടുപോയിരുന്നു. ഇതോടെ എല്ലാ കാര്യങ്ങളും ബന്ധുക്കളറിയുമെന്ന് ഭയമായി. മൂന്നുമാസം മുമ്പാണ് യുവാവ് സജിതയേയും കൂട്ടി വീടുവിട്ടിറങ്ങിയത്. കഴിഞ്ഞദിവസം നെന്മാറയില് വെച്ച് സഹോദരന് കണ്ടതോടെയാണ് സംഭവത്തെക്കുറിച്ച് പുറംലോകമറിയുന്നത്.


കൊറോണ ബാധിതരുടെ എണ്ണം 56ലക്ഷത്തിലേക്ക്, ലോകം ആശങ്കയില്, ബ്രസീലിലും രോഗികളുടെ എണ്ണം കുതിച്ചുയരുന്നു - BIGNEWSLIVE | Latest Malayalam News\nവാഷിങ്ടണ്: ലോകത്ത് കൊറോണ ബാധിതരുടെ എണ്ണം 56 ലക്ഷത്തിലേക്ക്. ഇതിനോടകം 55.84ലക്ഷം പേര്‍ക്കാണ് വൈറസ് ബാധ സ്ഥിരീകരിച്ചത്. കൊറോണ ബാധിതരായി മരിച്ചത് 3.47 ലക്ഷം പേരാണ്. തിങ്കളാഴ്ച മാത്രം ലോകത്താമാകമാനം 2826 പേരാണ് മരിച്ചത്.\n96,505 ഓളം പുതിയ കേസുകളും റിപ്പോര്‍ട്ട് ചെയ്തു. 28.73 ലക്ഷത്തോളം പേര് നിലവില് രോഗികളായി തുടരുകയാണ്. ഇതില് 53,167 പേരുടെ നില അതീവ ഗുരുതരമായി തുടരുന്നു. 28.20 ലക്ഷം പേര് ചെറിയ രോഗലക്ഷണങ്ങള് മാത്രം കാണിക്കുന്നവരാണ്.\nഅതേസമയം, 23.62 ലക്ഷത്തിലധികം പേര് രോഗവിമുക്തരായി എന്നത് അല്‍പ്പം ആശ്വാസമേകുന്നു. അമേരിക്കയില് രോഗികളുടെ എണ്ണവും മരണനിരക്കും കുതിച്ചുയരുകയാണ്. എന്നാല് മരണ സംഖ്യയില് മുന്നില് നില്‍ക്കുന്ന അമേരിക്കയിലാവട്ടെ ബ്രസീലിലേതിനേക്കാല് കുറവാണ് ഒറ്റ ദിവസത്തെ മരണസംഖ്യ.\nബ്രസീലില് തിങ്കളാഴ്ച മരിച്ചത് 703 പേരാണ്. യുഎസ് കഴിഞ്ഞാല് ഏറ്റവും കൂടുതല് കൊറോണ ബാധിതരുള്ള രാജ്യമായി മാറിയിരിക്കുകയാണ് ബ്രസീല്. ബ്രസീലില് 3.76 ലക്ഷം കേസുകളാണ് സ്ഥിരീകരിച്ചത്. 23,522 ആയി മരണം. കഴിഞ്ഞ 24 മണിക്കൂറിനിടെ ബ്രസീലില് 806 പേരാണ് മരിച്ചത്.\nടെസ്റ്റിങ്ങുകളുടെ അപര്യാപ്തത നിലനില്ക്കുന്നതിനാല് ബ്രസീലില് കേസുകളുടെ എണ്ണം കൂടാനാണ് സാധ്യത. അതേസമയം, യുഎസ്സില് ഇതുവരെ 17.06 ലക്ഷം പേര്‍ക്കാണ് കൊറോണ സ്ഥിരീകരിച്ചത്. മരണ സംഖ്യ 99,805 ആയി. ഇന്നലെ മാത്രം യുഎസ്സില് രോഗം സ്ഥിരീകരിച്ചത് 19,608 പേര്‍ക്കാണ്.\nതിങ്കളാഴ്ച 617 പേരാണ് അമേരിക്കയില് മരിച്ചത്. റഷ്യയില് 3.53 ലക്ഷം ആണ് കൊറോണ സ്ഥിരീകരിച്ചവരുടെ എണ്ണം. ഏറ്റവും കൂടുതല് കൊറോണ ബാധിതരുള്ള പത്ത് രാജ്യങ്ങളുമായി താരതമ്യം ചെയ്യുമ്പോള് റഷ്യയില് മരണ നിരക്ക് വളരെ കുറവാണ്. 3633 പേരാണ് റഷ്യയില് കൊറോണ ബാധിച്ച് മരിച്ചത്.\nഅമേരിക്ക 17.06 ലക്ഷം 99,805\nബ്രസീല് 3.77 ലക്ഷം 23,522\nറഷ്യ 3.53ലക്ഷം 3,633\nസ്‌പെയിന് 2.82ലക്ഷം 26,837\nയുകെ 2.61ലക്ഷം 36,914\nഇറ്റലി 2.30ലക്ഷം 32,877\nഫ്രാന്‍സ് 1.83ലക്ഷം 28,432\nജര്‍മ്മനി 1.80ലക്ഷം 8428\nതുര്‍ക്കി 1.58 ലക്ഷം 4,369\nഇന്ത്യ 1.45ലക്ഷം 4,172\nഇറാന് 1.37ലക്ഷം 7,451\nപെറു 1.37ലക്ഷം 3629\nകാനഡ 85,711 6545\nചൈന 82,985 4,634


വസ്ത്രം കീഴിൽ corset മുളപ്പിക്കുന്നതാണ്\nമുടിയുടെയും അരക്കെട്ടിന്റെയും ഉയർന്ന വക്രം, വലിയ വയറ്റിൽ, സ്തനാർന്ന സ്തനങ്ങൾ, പല പെൺകുട്ടികൾക്കും പ്രസവം, പലതരം പ്രവർത്തനങ്ങൾ, ശരീരഭാരം, വർഷങ്ങൾകൊണ്ട് തന്നെ പലപ്പോഴും പ്രശ്നങ്ങൾ ഉണ്ടാകാറുണ്ട്. പലപ്പോഴും വേഗത്തിലും, ഗുണപരമായും, സ്മാർട്ട് ലുക്ക് നൽകേണ്ട സാഹചര്യങ്ങൾ ഉണ്ടാകാറുണ്ട്. അത്തരം സമയങ്ങളിൽ ജിമ്മിലെ വ്യായാമങ്ങൾ തീർത്തും ദുർബലമാവുന്ന ഭക്ഷണസാധനങ്ങൾ നേരിടാൻ കഴിയില്ല. ഒരു കുപ്പായം corset സഹായിക്കും, വസ്ത്രം കീഴിൽ ഇട്ടു. പല സ്ത്രീകളും ഈ പ്രശ്നത്തെ പരിഹസിക്കുന്ന ശീലം, അടിയന്തിര സാഹചര്യങ്ങളിൽ, ദിവസവും എല്ലാ ദിവസവും ഉപയോഗിക്കുന്നു. കോർസെറ്റ് ചിത്രം കുറവുകൾ മറികടക്കാൻ മാത്രമല്ല, ഒരു സുന്ദരവും ആകർഷകമായ രൂപവും നൽകും.\nഒരു പരന്ന വയറുവരെ നടത്താൻ ആഗ്രഹിക്കുന്ന നാഗരിക വനിതകൾ, പുറംഭാഗം പുറംഭാഗം നീക്കം ചെയ്ത് ഒരു കണക്കിന്മേൽ വലിച്ചിടുക, കപ്പ് കൊണ്ട് കോർസെറ്റ് വലിച്ചെടുക്കുക. അത്തരമൊരു മാതൃക മുലഞെട്ടത്തിന് കുറവുള്ള കുറവുകൾ എളുപ്പത്തിൽ മറയ്ക്കും, പക്ഷേ അത് ഉയർത്തുകയും അല്പം ദൃഢത വർദ്ധിപ്പിക്കുകയും ചെയ്യും, കാഴ്ചപ്പാടിൽ ദൃഢത നൽകുന്നു. ആവരണികൾ വലിച്ചുനീട്ടുന്ന ഇത്തരത്തിലുള്ള ബ്രെസ്റ്റിനൊപ്പം ഒരു കഴ്സ് സെറ്റ്, ആഴമുള്ള നെക്ലേൻ കൊണ്ട് വസ്ത്രം ധരിക്കുവാൻ അനുയോജ്യമാണ്.\nഅരക്കെട്ടിന്റെയും മുടിയുടെയും അമിത വക്രത അനുഭവിക്കുന്ന നഗ്നസമ്പന്നരായ സ്ത്രീകളാണ്, നെഞ്ചിന്റെ കീഴിലുള്ള പെൺമുകുളച്ചെടിയുടെ വസ്ത്രധാരണത്തിൻ കീഴിൽ വയ്ക്കുന്നതാണ് നല്ലത്. ഈ വിധത്തിലുള്ള പരിഹാര അടിവശം വിശാലമായ ഇലാസ്റ്റിക് ബെൽറ്റിന്റെ രൂപത്തിൽ അവതരിപ്പിക്കപ്പെടുന്നു, ഇത് ചില്ലറയുടെ കുറവുകളെ മാത്രം മറയ്ക്കുന്നു, മാത്രമല്ല ചർമ്മത്തിന്റെ ഇലാസ്തികതയെ പരിശീലിപ്പിക്കുകയും ചെയ്യുന്നു.\nചിത്രം ക്രമീകരിക്കാൻ കോർസെറ്റിന്റെ സ്ലിമ്മിംഗ്\nഇന്ന്, ഡിസൈനർമാർ വസ്ത്രം ധരിക്കാനുള്ള വസ്ത്രം ധരിക്കുന്ന സ്ത്രീകൾ മോഡലുകൾ നൽകുന്നു, ഇത് ചർമ്മത്തിന്റെ അധിക വൃത്താകൃതിയും മടക്കുകളും ഒളിപ്പിച്ചുവെക്കുക മാത്രമല്ല, ആ പദം തിരുത്തി പേശികളെ പരിശീലിപ്പിക്കുകയും ചെയ്യുന്നു. ഈ തരത്തിലുള്ള ശിലാരൂപത്തിലുള്ള പ്രത്യേക ഇലാസ്റ്റിക് ത്രെഡുകൾ, ചിലപ്പോൾ പ്രകൃതി ചണം നൂൽ, വെള്ളി വെള്ളി ചെമ്പിന്റെ മൂലകങ്ങൾ എന്നിവ ചേർക്കുന്നു. ബാഹ്യമായി, അത്തരം മോഡലുകൾ, കഴുത്ത്, അരക്കെട്ട്, മുടിയുടെ പുറംതൊലിയുടെ ആകൃതി എന്നിവയെ സ്വാധീനിക്കുന്നു. എന്നാൽ സ്പെഷ്യലിസ്റ്റുമായി നിർബന്ധിതമായ ഒരു കൺസൾട്ടേഷൻ നടത്തിയ ശേഷം മാത്രമേ ആന്തരികാവയവങ്ങളുടെ ഇനങ്ങൾ ഉപയോഗിക്കാൻ കഴിയൂ.\nഫുർ ഹെഡ്ഫോണുകൾ - സ്ത്രീകളുടെ ചൂട് ഹെഡ്ഫോണുകൾ എങ്ങനെ ധരിക്കണം?\nചാൻസൽ ഗ്ലാസസ് - ഫാഷൻ ട്രെൻഡെസെറ്ററുകളിൽ നിന്നുള്ള സൺ പ്രൊട്ടക്ഷൻ ആക്സസറികൾ\nകുട്ടികൾക്കായുള്ള സിരിങ്കി അംബ്രോക്സോൾ\nകുട്ടികൾക്കായുള്ള ടേബിൾ ടെന്നീസ്


ജനകീയ ഐക്യവേദി: 2010\nതദ്ദേശ തെരഞ്ഞെടുപ്പിലെ യു.ഡി.എഫിന്റെ, പ്രത്യേകിച്ചും കോൺഗ്രസിന്റെ, പ്രകടനം സൂക്ഷ്മമായി പരിശോധിക്കുന്ന, ഇംഗ്ലീഷിലുള്ള എന്റെ ലേഖനം ഇന്ന് ഇൻഡോ ഏഷ്യൻ ന്യൂസ് സർവീസ് (ഐ.എ.എൻ.എസ്) വിതരണം ചെയ്യുകയുണ്ടായി.\nഇത് Kerala Letter ബ്ലോഗിൽ വായിക്കാവുന്നതാണ്.\nPosted by Brp Bhaskar at 10:37 AM 26 comments:\nതദ്ദേശ സ്വയംഭരണ തെരഞ്ഞെടുപ്പ് ഫലം അവലോകനം ചെയ്തുകൊണ്ട് കഴിഞ്ഞയാഴ്ച പുറത്തിറങ്ങിയ മാധ്യമം ആഴ്ചപ്പതിപ്പിൽ ഞാൻ എഴുതിയ ലേഖനത്തിന്റെ മൂലരൂപം വായന ബ്ലോഗിൽ കൊടുത്തിട്ടുണ്ട്.\n--ബി. ആർ.പി. ഭാസ്കർ\nPosted by Brp Bhaskar at 10:11 AM 1 comment:\nഅന്തരിച്ച കവി അയ്യപ്പന്റെ കീശയിൽ നിന്ന് വേട്ടയാടപ്പെടുന്ന മൃഗത്തിന്റെ കഥ പറയുന്ന ഒരു കവിത ലഭിച്ചിരുന്നു. പാഞ്ഞുവരുന്ന അമ്പിൽ നിന്ന് രക്ഷപ്പെടാനായി ഓടിയ മൃഗം പാറയിൽ പ്രവേശിച്ചപ്പോൾ മറ്റൊന്നിന്റെ ഇരയായിത്തീരുന്നു. ഒരു മുന്നണിയിൽ നിന്ന് നിന്ന്) പ്രാണനും കൊണ്ട് ഓടി, മറ്റൊന്നിന്റെ ഗർജ്ജനം സ്വീകരിച്ച് ഇരയാകുന്ന രാഷ്ട്രീയ കേരളത്തിന്റെ കഥയല്ലേ അയ്യപ്പൻ കുറിച്ചിട്ടത്? മരണപ്പാച്ചിലിനിടയിൽ മറ നൽകാൻ ഒരു മരവും ഉണ്ടായിരുന്നില്ലെന്നും തന്റെ രുചിയോർത്ത് കൊതിയോടെ അഞ്ചെട്ടു പേർ ഇരിക്കുന്നുണ്ടായിരുന്നെന്നും മാൻ‌പേട ഓർക്കുന്നുണ്ട്. അതും എത്ര ശരി! ഒരർത്ഥത്തിൽ ഇക്കഴിഞ്ഞ തദ്ദേശസ്വയംഭരണ തെരഞ്ഞെടുപ്പിലെ അനുഭവം അല്പം വ്യത്യസ്തമായിരുന്നു. മറ നൽകാൻ ഇത്തവണ ഒരു മരമുണ്ടായിരുന്നു. മുന്നണികൾ പിന്തുടരുന്ന ജനവിരുദ്ധ നിലപാടുകൾക്കെതിരെ സംസ്ഥാനത്തിന്റെ വിവിധ ഭാഗങ്ങളിൽ സമരത്തിലേർപ്പെട്ടിരിക്കുന്ന സമിതികളും അധികാര രാഷ്ട്രീയത്തിൽ അർഹമായ സ്ഥാനം നിഷേധിക്കപ്പെടുന്ന പിന്നാക്ക ദലിത് വിഭാഗങ്ങളുടെ സ്വതന്ത്ര സംഘടനകളും ചേർന്നാണ് ആ മറ തീർത്തത്.\nഅവരിൽ പലരും ജനകീയ ഐക്യവേദി തയ്യാറാക്കിയ 12 ഇന പൊതു പരിപാടി അംഗീകരിച്ചിരുന്നു. വോട്ടെണ്ണൽ തുടങ്ങുന്നതിനു മുമ്പാണ് ഈ വരികൾ എഴുതുന്നത്. തെരഞ്ഞെടുപ്പുഫലം അറിവായിട്ടില്ലാത്തതിനാൽ വേട്ടയാടപ്പെടുന്ന ജനങ്ങൾ ആ മറ എത്രമാത്രം പ്രയോജനപ്പെടുത്തിയെന്ന് പറയാനാകുന്നില്ല. അതേസമയം ഒരു പുതിയ രാഷ്ട്രീയ സാഹചര്യം സൃഷ്ടിക്കാൻ പുതിയ സാമൂഹിക ശക്തികൾക്ക് കഴിഞ്ഞിട്ടുണ്ടെന്ന് പറയാനാകും.\nനേരത്തെ മദ്ധ്യവർഗ്ഗം, പ്രത്യേകിച്ചും നഗരവാസികൾ, ലോക് സഭയിലേക്കും നിയമസഭയിലേക്കുമുള്ള തെരഞ്ഞെടുപ്പുകളിൽ എടുക്കുന്നത്ര താല്പര്യം തദ്ദേശ സ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പിൽ എടുത്തിരുന്നില്ല. തങ്ങളെ ബാധിക്കുന്ന നിയമങ്ങൾ ഉണ്ടാക്കാൻ ഈ സ്ഥാപനങ്ങൾക്കാവില്ലെന്നതാണ് അവരുടെ താല്പര്യം കുറയാനുള്ള ഒരു കാരണം. പഞ്ചായത്തുകളിലൂടെ വിതരണം ചെയ്യപ്പെടുന്ന ആനുകൂല്യങ്ങൾക്ക് അർഹരല്ലാത്തതുകൊണ്ട് അവ ആരു ഭരിക്കുന്നുവെന്നത് അവർക്കൊരു പ്രശ്നമല്ലെന്നതാണ് പോളിങ് ശതമാനം കുറയാനുള്ള മറ്റൊരു കാരണം. കഴിഞ്ഞ തവണ രേഖപ്പെടുത്തിയതിനേക്കാൾ പത്തോ പതിനഞ്ചോ ശതമാനം പോയിന്റ് കൂടുതൽ വോട്ടുകൾ ഇത്തവണ പോൾ ചെയ്‌തെന്നാണ് ആദ്യകണക്കുകൾ സൂചിപ്പിക്കുന്നത്. തെരഞ്ഞെടുപ്പിൽ പ്രകടമായ വർദ്ധിച്ച ജനതാല്പര്യം തദ്ദേശ സ്വയംഭരണ സ്ഥാപങ്ങളുടെ പ്രവർത്തനത്തിലേക്ക് എങ്ങനെ വ്യാപിക്കാമെന്നാണ് ഇനി നാം ചിന്തിക്കേണ്ടത്.\nജനകീയ ഐക്യവേദി മുന്നോ‍ട്ടുവെച്ച പരിപാടിയിലെ പ്രധാന ഇനം തദ്ദേശ ഭരണം കക്ഷിരാഷ്ട്രീയത്തിന്റെ പിടിയിൽ നിന്ന് മോചിപ്പിക്കണമെന്നതാണ്. ഏതാനും കൊല്ലങ്ങളായി ഈ തെരഞ്ഞെടുപ്പുകളിലും പാർട്ടി അടിസ്ഥാനത്തിൽ മത്സരിക്കുന്ന മുന്നണികൾക്ക് സ്വാഭാവികമായും ആ ആശയം സ്വീകാര്യമായില്ല. അവർ ഇന്നത്തെ മുന്നണി സംവിധാനമല്ലാതെ മറ്റൊന്ന് കേരളത്തിൽ സാദ്ധ്യമല്ലെന്ന ധാരണ പരത്തിയിട്ടുള്ളതുകൊണ്ട് പലരും ആ വാദം ഏറ്റുപിടിച്ചിരുന്നു. എന്നാൽ പഞ്ചായത്ത് തെരഞ്ഞെടുപ്പിൽ മുന്നണി മതിൽക്കെട്ടുകൾ ഭേദിച്ച് ഘടകകക്ഷികൾ പതിവായി ഉണ്ടാക്കുന്ന കൂട്ടുകെട്ടുകൾ ഈ വാദത്തിന്റെ പൊള്ളത്തരം തുറന്നുകാട്ടുന്നു. അത്തരം കൂട്ടുകെട്ടുകൾ ഇത്തവണയും പലയിടങ്ങളിലുമുണ്ടായി. എങ്ങനെയും തെരഞ്ഞെടുപ്പ് ജയിക്കാനുള്ള അടവുകളുടെ ഭാഗമായി അതിനെ കാണാം. തെരഞ്ഞെടുപ്പ് കഴിഞ്ഞ സ്ഥിതിക്ക് നീതിപൂർവ്വകമായ തദ്ദേശ ഭരണം സാദ്ധ്യമാക്കാൻ എല്ലാ പാർട്ടികളും തയ്യാറാകണം. കക്ഷിബന്ധങ്ങൾ ഒഴിവാക്കേണ്ട ആവശ്യമില്ല. എന്നാൽ പാർട്ടി അടിസ്ഥാനത്തിൽ തീരുമാനങ്ങൾ എടുക്കുന്നത് മതിയാക്കണം. തെരഞ്ഞെടുക്കപ്പെട്ട പ്രതിനിധികൾ അവരെ നിർത്തിയ പാർട്ടികളുടെയോ സംഘടനകളുടെയോ മാത്രം പ്രതിനിധികളല്ല, പ്രദേശത്തെ മുഴുവൻ ജനങ്ങളുടെയും പ്രതിനിധികളാണ്. ആ നിലയ്ക്ക് കക്ഷിതാല്പര്യങ്ങൾക്ക് അതീതമായി ചിന്തിക്കാനും പ്രവർത്തിക്കാനുമുള്ള ചുമതല അവർക്കുണ്ട്. ഈ വസ്തുത അംഗീകരിക്കാൻ മുന്നണികൾ, പ്രത്യേകിച്ചും അവയെ നയിക്കുന്ന വലിയ കക്ഷികൾ, തയ്യാറാകണം.\nഓരോ തദ്ദേശസ്ഥാപങ്ങളിലെയും പുതിയ ഭരണസമിതി അംഗങ്ങളിൽ പകുതിയോ അതിലധികമോ ഇപ്പോൾ സ്ത്രീകളാണ്. ഈ ഉയർന്ന സ്ത്രീപ്രാതിനിധ്യം സ്ത്രീശാക്തീകരണമായി രൂപാന്തരപ്പെടണമെങ്കിൽ തെരഞ്ഞെടുക്കപ്പെട്ട സ്ത്രീകൾക്ക്, പ്രത്യേകിച്ച് അദ്ധ്യക്ഷ പദവിയിലേക്ക് ഉയർത്തപ്പെടുന്നവർക്ക്, അദൃശ്യമായ പുരുഷനിയന്ത്രണം കൂടാതെ പ്രവർത്തിക്കാ‍ൻ അവസരമുണ്ടാകണം. തത്വത്തിൽ സ്ത്രീശാക്തീകരണം അംഗീകരിക്കുന്ന കക്ഷികൾ ഇക്കാര്യത്തിൽ സവിശേഷ ശ്രദ്ധ പതിപ്പിക്കണം.\nതെരഞ്ഞെടുപ്പു രാഷ്ട്രീയത്തിലെന്നല്ല പൊതുരംഗത്തു തന്നെ ആദ്യമായി പ്രവേശിക്കുന്ന നിരവധി പേർ പുതിയ ഭരണ സമിതികളിലുണ്ട്. അവർക്ക് ഫലപ്രദമായി പ്രവർത്തിക്കാൻ ആവശ്യമായ പരിശീലനം നൽകേണ്ടതുണ്ട്. മുൻ‌കാലങ്ങളിലെന്നപോലെ ഇത്തവണയും ഔദ്യോഗിക ഏജൻസികളുടെ ആഭിമുഖ്യത്തിൽ ഇതിനായി ശില്പശാലകൾ സംഘടിപ്പിക്കപ്പെടുമെന്ന് കരുതാം. എന്നാൽ എല്ലാം ഉദ്യോഗസ്ഥന്മാർക്കും വ്യവസ്ഥയുടെ ഭാഗമായി മാത്രം പ്രവർത്തിച്ചു പരിചയമുള്ള മറ്റാളുകൾക്കും വിട്ടുകൊടുക്കരുത്. കക്ഷിരാഷ്ട്രീയത്തെ വെല്ലുവിളിച്ചുകൊണ്ട് രംഗത്തു വന്ന പ്രസ്ഥാനങ്ങൾ ഇതിനായി സർക്കാരിതര സംഘടനകളുടെ സഹായം തേടുന്ന കാര്യം ആലോചിക്കണം.\nരാഷ്ട്രീയ കക്ഷികളുടെ പ്രതിനിധികളായി ആദ്യമായി തദ്ദേശ സ്ഥാപനങ്ങളുടെ സാരഥ്യം ഏറ്റെടുക്കുന്നവർ മുൻഗാമികളുടെ അനുഭവത്തിൽ നിന്ന് പാഠം ഉൾക്കൊള്ളണം. അധികാരസ്ഥാനത്തെത്തിച്ച പാർട്ടിയുമായി തെറ്റി പിരിഞ്ഞപ്പോൾ ഷൊറണൂർ മുനിസിപ്പാലിറ്റി അദ്ധ്യക്ഷനായിരുന്ന എ.ആർ. മുരളിക്കും അഞ്ചുതെങ്ങ് പഞ്ചായത്ത് അദ്ധ്യക്ഷയായിരുന്ന അലോഷി അലക്സിനും എതിരെ പാർട്ടി അഴിമതി ആരോപണങ്ങൾ ഉന്നയിച്ചിരുന്നും. പാർട്ടിയുടെ അറിവോടും സമ്മതത്തോടും – ഒരുപക്ഷെ പാർട്ടിയുടെ ആവശ്യപ്രകാരം തന്നെ –- ചെയ്ത കാര്യങ്ങളുടെ പേരിലാണ് ആരോപണങ്ങൾ ഉണ്ടായയത്. പാർട്ടിക്കുവേണ്ടി ഒരു തെറ്റ് ചെയ്താൽ പിന്നീട് അത് ആവശ്യപ്പെടുമ്പോഴെല്ലാം തെറ്റ് ചെയ്യാൻ അവർ നിർബന്ധിതരാകും. വിസമ്മതിച്ചാൽ ആദ്യം ചെയ്ത തെറ്റിന്റെ പേരിൽ അഴിമതിക്ക് നടപടിയെടുക്കുമെന്ന ഭീഷണി ഉയർത്തി പാർട്ടിക്ക് അവരെ കീഴ്‌പ്പെടുത്താനൊ അഴിമതിക്കാരായി മുദ്രകുത്തി പുറത്താക്കാനൊ കഴിയും. അതുകൊണ്ട് സൽഭരണം കാഴ്ച വെക്കാനും സൽ‌പേര് നിലനിർത്താനും ആഗ്രഹിക്കുന്നവർ ആദ്യം തന്നെ തെറ്റ് ചെയ്യാൻ തങ്ങളെ കിട്ടില്ലെന്ന് വ്യക്തമാക്കണം.\nതെരഞ്ഞെടുക്കപ്പെട്ട പ്രതിനിധികൾ നീതിപൂർവ്വമായ ഭരണം കാഴ്ചവെക്കാൻ തയ്യാറാണെന്ന് ബോധ്യമായാൽ ജനങ്ങൾ വീണ്ടും ഗ്രാമ വാർഡ് സഭാ യോഗങ്ങളിൽ പങ്കെടുക്കാനെത്തും. (പാഠഭേദം, നവംബർ 2010)\nPosted by Brp Bhaskar at 10:44 PM3comments:


ദളിത് യുവാവുമായി പ്രണയം; പതിനേഴുകാരിയെ അമ്മ തീ കൊളുത്തി കൊന്നു - BIGNEWSLIVE | Latest Malayalam News\nപ്ലസ് വണ് വിദ്യാര്‍ത്ഥിനിയായ ജനനിയെ ആണ് അമ്മ തീ കൊളുത്തി കൊന്നത്\nചെന്നൈ: ദളിത് യുവാവുമായി പ്രണയത്തിലായ പതിനേഴുകാരിയെ അമ്മ തീ കൊളുത്തി കൊന്നു. തമിഴ്‌നാട്ടിലെ നാഗപട്ടണത്താണ് ഈ ദാരുണ സംഭവം നടന്നത്. പ്ലസ് വണ് വിദ്യാര്‍ത്ഥിനിയായ ജനനിയെ ആണ് അമ്മ തീ കൊളുത്തി കൊന്നത്. അതേസമയം അമ്മ ഉമാമഹേശ്വരിയ്ക്ക് സംഭവത്തില് ഗുരുതരമായി പൊള്ളലേല്‍ക്കുകയും ചെയ്തു. ഇവര് ആശുപത്രിയില് ചികിത്സയിലാണ് ഇപ്പോള്.\nദളിത് യുവാവുമായി പ്രണയത്തിലായ ജനനി ഇയാള്‍ക്കൊപ്പം ഇറങ്ങി പോവാന് ശ്രമം നടത്തിയിരുന്നു. എന്നാല് വീട്ടുകാര് കണ്ടതിനെ തുടര്‍ന്ന് ഈ ശ്രമം പരാജയപ്പെട്ടിരുന്നു. എന്നാല് തുടര്‍ന്നും ജനനി ഇയാളുമായുള്ള ബന്ധം തുടര്‍ന്നു. ഇതാണ് അമ്മയെ പ്രകോപിപ്പിച്ചത്.\nഇതേ തുടര്‍ന്നാണ് മഹേശ്വരി തന്റെയും മകളുടെയും ശരീരത്തില് മണ്ണെണ്ണ ഒഴിച്ച് തീകൊളുത്തുത്തിയത്. സംഭവത്തില് പോലീസ് കേസെടുത്ത് അന്വേഷണം ആരംഭിച്ചു.\nതമിഴ്‌നാട്ടില് വൈറസ് ബാധിതരുടെ എണ്ണം അഞ്ച് ലക്ഷത്തിലേക്ക്; കര്‍ണാടകയില് പുതുതായി രോഗം സ്ഥിരീകരിച്ചത് 9000ത്തിലധികം പേര്‍ക്ക്\nവളര്‍ത്തു മൃഗങ്ങള്‍ക്കായി 'മതസൗഹാര്‍ദ്ദ' സെമിത്തേരി ബംഗളൂരുവില്\n'നിങ്ങള്‍ക്ക് മാന്യതയുണ്ടോ'; മരണവീടിന് മുമ്പില് ഫോട്ടോ എടുക്കാന് ശ്രമിച്ച ഫോട്ടോഗ്രാഫര്‍മാരെ ശകാരിച്ച് ജയ ബച്ചന്\n'ഭൂരിപക്ഷ വാദത്തിന് സന്ധിചെയ്തു'; അയോധ്യ, ശബരിമല വിധികളില് സുപ്രീംകോടതിയെ വിമര്‍ശിച്ച് പ്രകാശ് കാരാട്ട്


കേരളത്തിലെ സമ്പൂര്‍ണ്ണ ലോക്ക്ഡൗണില് സര്‍ക്കാര് ഇളവുകൾ വരുത്തി Kerala Lockdown Sunday Guidelines |\nകേരളത്തിലെ സമ്പൂര്‍ണ്ണ ലോക്ക്ഡൗണില് സര്‍ക്കാര് ഇളവുകൾ വരുത്തി\n13/06/2020 432 views0\nതിരുവനതപുരം: കേരളത്തിൽ ഞായറാഴ്ചകളിലേര്‍പ്പെടുത്തിയിരുന്ന സമ്പൂര്‍ണ്ണ ലോക്ക്ഡൗണില് സര്‍ക്കാര് ഇളവുകൾ വരുത്തി. ആരാധനാലയങ്ങള് തുറക്കുകയും എന്‍ട്രന്‍സ് പരീക്ഷകള് നടക്കുകയും ചെയ്യുന്ന സാഹചര്യത്തിൽ വിദ്യാര്‍ത്ഥികള്‍ക്കും വിശ്വാസികള്‍ക്കുമാണ് ഇളവുകൾ ബാധകം.\nഎട്ടാം തിയ്യതി മുതല് ആരാധനാലയങ്ങള് തുറക്കാന് കേന്ദ്ര സർക്കാർ അനുമതി നല്‍കിയിരുന്നു. കേരളത്തിലെ പല ആരാധാലയങ്ങളും എട്ടാം തീയതിൽ മുതൽ തുറക്കാൻ തുടങ്ങി.\nസാമൂഹിക അകലം പാലിച്ചും മാസ്‌ക് ധരിച്ചും വിശ്വാസികള്‍ക്ക് ആരാധാനാലയങ്ങളിൽ പോകാം. സർക്കാർ അനുമതി നൽകിയെങ്കിലും നിലവിലെ സാഹചര്യം കണക്കിലെടുത്ത് പല ആരാധാനാലയങ്ങളും തുറക്കേണ്ട എന്നാണ് പള്ളികമ്മിറ്റികൾ എടുത്തിട്ടുള്ള തീരുമാനം.\nവിദ്യാര്‍ത്ഥികള്‍ക്ക് പരീക്ഷ എഴുതുന്നതിനായും നാളെ പോകാം. മെഡിക്കല് പ്രവേശനത്തിനുള്ള നടപടികള്‍ക്കും യാത്ര ചെയ്യാം. ഇതിനുള്ള രേഖകള് കൈവശമുണ്ടായിരിക്കണം. ഉത്തരവ് നടപ്പാക്കാനുള്ള ചുമതല ജില്ലാ കളക്ടര്‍മാര്‍ക്കും ജില്ലാ പൊലീസ് മേധാവികള്‍ക്കുമാണ്.\n10 ദിവസങ്ങൾ കൊണ്ട് ഒരു ലക്ഷം കോവിഡ് 19 കേസുകൾ: ഇന്ത്യയിൽ സമൂഹ വ്യാപനം ?\nജനങ്ങൾ നോക്കി നിൽക്കെ നിമിഷങ്ങൾക്കുള്ളിൽ ബഹുനില കെട്ടിടം നിലംപതിച്ചു


A TRIBUTE TO AYYANKALI,THE GREAT REFORMER | കേരളത്തിന്റെ സ്പാർട്ടക്കസ്; കമ്യൂണിസ്റ്റുകൾ ശക്തിയാർജ്ജിക്കുന്നതിന് എത്രയോ മുമ്പുതന്നെ കേരളത്തിലെ ആദ്യ കർഷകത്തൊഴിലാളി സമരം ഒറ്റയ്ക്ക് വിജയിപ്പിച്ച വ്യക്തിത്വം; അയിത്തം ലംഘിച്ച് വില്ലുവണ്ടിയാത്ര നടത്തി; ഒരു അയ്യൻകാളി ജയന്തികൂടി കടന്നുപോവുമ്പോൾ ഓർമ്മകളുടെ കടലിരമ്പം - MarunadanMalayalee.com\nAugust 28, 201806:49 PM IST Permalink\nക്ഷേത്രപ്രവേശന വിളംബരത്തെക്കുറിച്ചും ദലിതർക്ക് അമ്പലത്തിൽ പ്രവേശിക്കാൻ അനുമതി കിട്ടിയതുമൊക്കെയായിരുന്നു മഹാത്മാഗാന്ധിക്ക് ആവേശത്തോടെ പറയാനുണ്ടായിരുന്നത്. എന്നാൽ പുലയരുടെ രാജാവ് എന്ന് വിളിക്കപ്പെടുന്ന അയ്യൻകാളിയുടെ ചരിത്ര പ്രസിദ്ധമായ മറുപടി ഇതായിരുന്നു: 'എന്റെ സമുദായത്തിൽ നിന്ന് പത്ത് ബിഎക്കാരുണ്ടായി കാണുകയാണ് പ്രധാനം'- വിദ്യാഭ്യാസമാണ് പിന്നോക്ക ജനതയുടെ പ്രശ്ന പരിഹാരത്തിനുള്ള ഏറ്റാവും വലിയ പോംവഴിയെന്ന അംബേദ്ക്കറുടെ നിലപാടുതന്നെയായിരുന്നു അദ്ദേഹത്തിനും. അല്ലാതെ ക്ഷേത്രപ്രവേശനവും ദൈവഭയവുമെന്നും തങ്ങളെ രക്ഷിക്കില്ലെന്ന് അദ്ദേഹത്തിന് നന്നായി അറിയാമായിരുന്നു.\nഅതാണ് മഹാത്മാ അയ്യൻകാളി. സമാനതകളില്ലാത്ത ഇന്ത്യൻ ദലിത് നേതാവ്. ഓഗസ്റ്റ് 28ന് ഒരു അയ്യൻകാളി ജയന്തികൂടി കടന്നുപോവുമ്പോൾ കേരളം ഒരിക്കൽകൂടി ഓർക്കുകയാണ്. അസാമാന്യപോരാട്ടത്തിന്റെ ചരിത്രപഥം.\nമനുഷ്യന്റെ ഏറ്റവും പ്രാഥമികമായ മനുഷ്യാവകാശങ്ങളിലൊന്നായ സഞ്ചാരസ്വാതന്ത്ര്യത്തിനു വേണ്ടി നടന്ന നവോത്ഥാന സമര ചരിത്രത്തിലെ ശ്രദ്ധേയമായ വില്ലുവണ്ടിയാത്രയുടെ നൂറ്റിഇരുപത്തിയഞ്ചാം വർഷമാണിത്. കീഴാള നവോത്ഥാന സമരങ്ങളിൽ അസാധാരണവും സമാനതകളില്ലാത്തതുമായിരുന്നു അയ്യങ്കാളിയുടെ വില്ലുവണ്ടിയിലുള്ള യാത്ര. സഞ്ചാര സ്വാതന്ത്ര്യ സമര ചരിത്രത്തിൽ സ്വർണലിപികളാൽ രേഖപ്പെടുത്തിയ വില്ലുവണ്ടിയാത്ര തിരുവിതാംകൂറിലെ അടിമവർഗ്ഗം അയിത്തത്തിനും അടിമത്തത്തിനുമെതിരെ നടത്തിയ ആദ്യത്തെ പ്രത്യക്ഷ പ്രതിരോധമായിരുന്നു. ഈ സമരത്തിലൂടെയാണ് കേരളത്തിന്റെ 'സ്പാർട്ടക്കസ്'എന്ന വിശേഷണത്തിനുടമയായ അയ്യങ്കാളി നവോത്ഥാന സമരത്തിന്റെ നേതൃത്വമേറ്റെടുക്കുന്നത്.\nതൊട്ടുകൂടാത്തവർ തീണ്ടിക്കൂടാത്തവർ പിന്നെ....\nതിരുവനന്തപുരം ജില്ലയിലെ വെങ്ങാനൂർ എന്ന ഉൾനാടൻ ഗ്രാമത്തിൽ 1863 ഓഗസ്റ്റ് 28നാണ് പെരുങ്കാട്ടുവിള അയ്യന്റെയും മാലയുടെയും മകനായി അയ്യങ്കാളി ജനിച്ചത്. കുട്ടിക്കാലത്ത് കാളി എന്ന് വിളിക്കപ്പെട്ടിരുന്ന അദ്ദേഹം പിന്നീട് അയ്യങ്കാളിയായി. എഴുത്തും വായനയും നിഷേധിക്കപ്പെട്ട് ജന്മിമാരുടെ കൃഷി സ്ഥലങ്ങളിൽ അടിമകളെ പോലെ പണിയെടുക്കാൻ വിധിക്കപ്പെട്ട പുലയ സമുദായത്തിലായിരുന്നു അയ്യൻകാളി ജനിച്ചുവീണത്. പാടത്തു പണിയെടുത്തു വൈകിട്ട് വരുമ്പോൾ മണ്ണിൽ കുഴികുത്തി അതിൽ ഇല വച്ചായിരുന്നു ഇവർക്കു ഭക്ഷണം നൽകിയിരുന്നത്. പൊതുസ്ഥലങ്ങളിലെല്ലാം പ്രവേശനം നിഷേധിക്കപ്പെട്ടു. അധ:സ്ഥിതർ രോഗബാധിതരായാൽ ഡോക്ടർമാർ തൊട്ടുപരിശോധിക്കില്ല; ഗുളികകൾ എറിഞ്ഞുകൊടുക്കും. ജാതിയുടെ അടയാളമായ കല്ലുമാലകൾ കഴുത്തിലണിഞ്ഞ് നടക്കേണ്ടി വന്നു ഇവർ. സ്ത്രീകളെ ഉൾപ്പെടെ അരയ്ക്കു മുകളിലും മുട്ടിനുതാഴെയും വസ്ത്രം ധരിക്കുവാനും ജന്മി മേലാളന്മാർ അനുവദിച്ചില്ല.\nതങ്ങൾ അനുഭവിക്കുന്ന മനുഷ്യത്വ രഹിതമായ വിവേചനത്തെക്കുറിച്ച അദ്ദേഹം തന്റെ സമുദായാംഗങ്ങൾക്കിടയിൽ ബോധവത്കരണം നടത്തി. എന്നാൽ ഇത്‌കൊണ്ട് മാത്രം കാര്യമില്ലെന്ന് തിരിച്ചറിഞ്ഞ അദ്ദേഹം ജന്മിത്വ വിവേചനത്തെ അതേ നാണയത്തിൽ തിരിച്ചടിക്കാൻ തീരുമാനിച്ചു. വിശേഷ വസ്ത്രങ്ങളിഞ്ഞ് വില്ലുവണ്ടിയിലായിരുന്നു അക്കാലത്തെ പ്രമാണിമാരുടെ സഞ്ചാരം. ഇവരുടെ യാത്രയ്ക്കിടയിൽ ചെന്നുപെടുന്ന കീഴാളർ വഴിമാറി നടക്കേണ്ടിയിരുന്നു. ഈ വിവേചനത്തിനെതിരായിരുന്നു അയ്യൻകാളിയുടെ ആദ്യ പോരാട്ടം. അദ്ദേഹം ഒരു കാളവണ്ടി വാങ്ങി, ജന്മിമാരുടെതിന് സമാനമായ വില്ലു വണ്ടിയുണ്ടാക്കി. മുണ്ടും മേൽമുണ്ടും വെള്ള ബനിയനും തലപ്പാവും ധരിച്ച്, പൊതുവീഥിയിലൂടെ സാഹസിക യാത്രനടത്തി. ആവേശഭരിതരായ അനുയായികൾ അദ്ദേഹത്തെ പിന്തുടർന്നു. അതാണ് വളർന്ന് ചരിത്ര പ്രസിദ്ധമായ വില്ലുവണ്ടി യാത്ര.\n1893 ൽ ആരംഭിച്ച സഞ്ചാരസ്വാതന്ത്ര്യത്തിന് വേണ്ടിയുള്ള സമരം 1898 കാലത്ത് വളരെ സജീവമായി. ആ വർഷം ആറാലുമ്മൂട്, ബാലരാമപുരം , ചാലിയത്തെരുവ്, കഴക്കൂട്ടം,കണിയാപുരം,തുടങ്ങിയ സ്ഥലങ്ങളിൽ അയ്യങ്കാളിയുടെ നേതൃത്വത്തിൽ അധ:സ്ഥിതർ പൊതുനിരത്തുകളിലൂടെ സഞ്ചരിച്ചു. സഞ്ചരിച്ച സ്ഥലങ്ങളിലെല്ലാം സവർണ്ണമേലാളന്മാർ ഗുണ്ടകളെ വിട്ട് ആക്രമണം നടത്തി. അതു വമ്പിച്ച ലഹളകളിലേക്ക് നയിച്ചു. സമ്പത്തിന്റെയും അധികാരത്തിന്റെയും പിൻബലമുണ്ടായിരുന്ന സവർണ്ണരിൽ നിന്നും ദളിതർക്ക് കടുത്ത മർദ്ദനം ഏൽക്കേണ്ടിവരികയും ദളിത് കുടിലുകളും മാടങ്ങളും തകർക്കപ്പെടുകയും ചെയ്തു. സഞ്ചാരസ്വാതന്ത്ര്യത്തിനു വേണ്ടി അയ്യൻകാളിയുടെ നേതൃത്വത്തിൽ നടന്ന ഏറ്റവും പ്രധാനപെട്ട സമരങ്ങളിലൊന്നു 1912 നെടുമങ്ങാട് ചന്തയിലേത്. ശ്രീമൂലം പ്രജാസഭ അംഗം ആയിരിക്കെയാണ് അദ്ദേഹം ഈ സമരത്തിന് നേതൃത്വം നൽകിയത്. അവകാശങ്ങൾ ആരും വിളിച്ചു തരികയില്ല. അവ നേടിയെടുക്കണം എന്ന പ്രഖ്യാപനവുമായി സാധനങ്ങൾ വാങ്ങാനോ വിൽക്കാനോ അവകാശമില്ലാതിരുന്ന അയിത്ത ജനതയെ സംഘടിപ്പിച്ചുകൊണ്ട് അയ്യങ്കാളി നെടുമങ്ങാട് ചന്തയിലേക്ക് കടന്നു ചെല്ലുകയും വിലചോദിച്ച് സാധനങ്ങൾ വങ്ങാൻ ശ്രമിക്കുകയും ചെയ്തു. ക്രൂരമായ മർദനങ്ങൾക്ക് വിധേയമായെങ്കിലും ദളിതർക്കു ചന്തയിൽ പോയി സാധങ്ങൾ വാങ്ങാനുള്ള അവകാശം ലഭിച്ചു.\nകേരളത്തിലെ കർഷകത്തൊഴിലാളികളുടെ ആദ്യ സമരം\nതിരുവിതാംകൂറിൽ കർഷകത്തൊഴിലാളികളുടെ ആദ്യത്തെ പണിമുടക്കു സമരം നയിച്ചത് അയ്യൻകാളിയായിരുന്നു. അതും കമ്യൂണിസ്റ്റ് പാർട്ടികൾ ഒന്നും ശക്തമാവുന്നതിന് മുമ്പ്. തൊഴിൽ അവകാശങ്ങളും മാന്യമായ കൂലിയും ലഭിച്ചില്ലെങ്കിൽ പണിക്കിറങ്ങില്ലെന്ന് അധ:സ്ഥിതരായ തൊഴിലാളികൾ പ്രഖ്യാപിച്ചു. തുടക്കത്തിൽ സ്വയം കൃഷിയിറക്കി പിടിച്ചുനിൽക്കാൻ മാടമ്പിമാർ ശ്രമിച്ചെങ്കിലും അതു പരാജയപ്പെട്ടു. കർഷകത്തൊഴിലാളി ഒരു ദിവസം കൊണ്ടൊതുക്കുന്ന ജോലി ആറ് നായന്മാർ ചെയ്താലും കഴിയാതെ വന്നുവെന്ന് അയ്യങ്കാളി ഇതിനെക്കുറിച്ച് പറയുന്നുണ്ട്.\nപ്രതികാരബുദ്ധിയോടെ ജന്മിമാർ പാടങ്ങൾ തരിശിട്ടു. പണിയില്ലാതെ പട്ടിണി കിടക്കേണ്ടി വന്നെങ്കിലും സമരത്തിൽ നിന്ന് പിന്മാറാൻ അവർ തയ്യാറായില്ല. ഒടുവിൽ ജന്മിമാർ കീഴടങ്ങി. തൊഴിൽ ചെയ്യുന്നവരുടെ അവകാശങ്ങൾ ഒരു പരിധിവരെ അംഗീകരിക്കപ്പെട്ടതോടെ 1905ൽ സമരം ഒത്തുതീർപ്പായി. അയ്യൻകാളിയുടെ നേതൃത്വത്തിൽ നടത്തിയ ചരിത്രപ്രസിദ്ധമായ ഈ പണിമുടക്കു സമരമാണ് പിന്നീടു കേരളത്തിലുടനീളം കർഷത്തൊഴിലാളി മുന്നേറ്റത്തിനു ഊർജ്ജം പകർന്നതെന്നു സാമൂഹിക ഗവേഷകർ വിലയിരുത്തുന്നു.\nകർഷക സമരത്തിന്റെ വിജയത്തിൽ നിന്ന് ഊർജം ലഭിച്ച അയ്യൻകാളി ദലിത് സ്ത്രീകളോടുള്ള വിവേചനത്തിനെതിരെ പോരാടാൻ തീരുമാനിച്ചു. ദലിത് സത്രീകളോട് മുലക്കച്ച ധരിക്കാൻ അദ്ദേഹം നിർദ്ദേശിച്ചു. അയ്യൻകാളിയെ അനുസരിച്ച സാധുജനങ്ങളെ സവർണ്ണർ വേട്ടയാടി. അധ:സ്ഥിത സ്ത്രീകളുടെ മുലക്കച്ചകൾ മാടമ്പിമാർ വലിച്ചുകീറി. ചെറുത്തു നിന്നവരുടെ മുലകൾ അറുത്തു. പിതാവിന്റെയും സഹോദരങ്ങളുടെയും മുന്നിലിട്ട് ഭീകരമായി മർദ്ദിച്ചു. കൊല്ലം ജില്ലയിലെ പെരിനാട്ടായിരുന്നു ഇത്തരത്തിൽ ഏറ്റവും ക്രൂരമായ മർദ്ദനമുറകൾ അരങ്ങേറിയത്. എന്നാൽ ക്രൂരത അധികകാലം നോക്കിനിൽക്കാൻ അവർക്കായില്ല. മർദ്ദിത ജനവിഭാഗങ്ങൾ ഉണർന്നു. അവർ പ്രത്യാക്രമണത്തിനു തയാറായി. തിരുവതാംകൂറിലെ വിവിധ പ്രദേശങ്ങൾ കലാപഭൂമികളായി.\nരക്തച്ചൊരിച്ചിൽ ഭീകരമായതിനെത്തുടർന്ന് സമുദായത്തോട് കൊല്ലത്തെ പീരങ്കി മൈതാനത്തു സമ്മേളിക്കാൻ അയ്യൻകാളി ആഹ്വാനം ചെയ്തു. ആക്രമണത്തെത്തുടർന്ന് നാടും വീടും വിട്ടവർ ഈ സമ്മേളന വേദിയിലേക്കിരച്ചെത്തി. 1915ൽ നടന്ന ചരിത്ര പ്രസിദ്ധമായ ഈ മഹാസഭയിൽവച്ച് ജാതീയതയുടെ അടയാളമായ കല്ലുമാല അറുത്തെറിയുവാൻ അദ്ദേഹം ആഹ്വാനം ചെയ്തു. അയ്യൻകാളിയുടെ ആഹ്വാനം കേട്ട സ്ത്രീകൾ ആവേശത്തോടെ കല്ലുമാലകൾ അറുത്തുമാറ്റി. കീഴാള ജനവിഭാഗങ്ങൾ നടത്തിയ വിപ്ലവകരമായ സാമൂഹിക മുന്നേറ്റമായിരുന്നു ഇത്.\nകുതിരയേയും പോത്തിനെയും ഒരേ നുകത്തിൽ കെട്ടുമ്പോൾ\nവിദ്യാലയങ്ങളിൽ അധ:സ്ഥിതർ നേരിട്ട വിവേചനത്തിനെതിരെ 1905ൽ വെങ്ങാനൂരിൽ അധ:സ്ഥിതർക്കു സ്വന്തമായി ആദ്യത്തെ കുടിപ്പള്ളികൂടം കെട്ടിയുണ്ടാക്കി. എന്നാൽ കേരളത്തിലെ അധ:സ്ഥിതരുടെ ആദ്യത്തെ ഈ വിദ്യാലയം അന്നു രാത്രി തന്നെ സവർണ്ണർ തീവെച്ചു നശിപ്പിച്ചു. പക്ഷെ അയ്യങ്കാളിയുടെ നേതൃത്വത്തിൽ അത് വീണ്ടും കെട്ടിപൊക്കി. സവർണ്ണരുടെ അതിശക്തമായ എതിർപ്പിനിടയിലും 1910 മാർച്ച് ഒന്നിന് അന്നത്തെ ദിവാനായിരുന്ന രാജഗോപാലാചാരിയെ കൊണ്ട് അധ:സ്ഥിതർക്ക് സ്‌കൂൾപ്രവേശന ഉത്തരവ് പുറപ്പെടുവിക്കാൻ കഴിഞ്ഞു. സവർണ്ണരുടെ കുട്ടികൾകൊപ്പം അവർണ്ണരുടെ കുട്ടികളും ഇരുന്നു പഠിക്കുന്നതിന് നിയമപരമായ പിൻബലം നൽകിയ ഈ ഉത്തരവിനെ 'കുതിരയേയും പോത്തിനെയും ഒരേ നുകത്തിൽ കെട്ടുന്നതിനോടാണ് അക്കാലത്തെ പ്രമുഖ മാധ്യമപ്രവർത്തകൻ വരെ വിശേഷിപ്പിച്ചത്.\n1907 ൽ വെങ്ങാനൂരിൽ വെച്ച് അയ്യൻകാളി അധ:സഥിത ജനതയുടെ സംഘടനയെന്ന നിലയിൽ സാധുജനപരിപാലന സംഘത്തിന് രൂപം നൽകി. അയ്യങ്കാളിയുടെയും സംഘത്തിന്റെയും പ്രവർത്തനഫലമായി 10 വർഷം കൊണ്ട് 17000 ൽ പരം ദളിതർ വിദ്യാഭ്യാസം നേടിയവരായി മാറി 1916 നും 1917 നും ഇടയിൽ ദളിതരുടെ ഇടയിൽ എഴുത്തും വായനയും അറിയാവുന്നവരുടെ എണ്ണത്തിൽ 62.9 % വർദ്ധനവുണ്ടായി. 1911ൽ അദ്ദേഹം ശ്രീമൂലം പ്രജാസഭ അംഗമായി നാമനിർദ്ദേശം ചെയ്യപ്പെട്ടു. പിന്നീടു നീണ്ട 25 വർഷക്കാലം അദ്ദേഹത്തിന്റെ ശബ്ദം അഥവാ കേരളത്തിലെ അധ:കൃതന്റെ ശബ്ദം അന്ന് നിയമസഭ കൂടിയിരുന്ന ഇന്നത്തെ വിജെടി ഹാളിൽ മുഴങ്ങിയിരുന്നു. നിയമസഭാ സാമാജികനായി തീർന്നതോടെ സഭയിൽ കയറി കുത്തിയിരുന്നു ആനുകൂല്യങ്ങളും പറ്റി സുഖമായി ജീവിക്കുകയായിരുന്നില്ല കാളി എന്ന് അദ്ദേഹത്തിന്റെ ജീവ ചരിത്രം വായിക്കുന്ന ഏതൊരാൾക്കും ബോധ്യമാകും. സഭയ്ക്കകത്തും\nപുറത്തും ഒരുപോലെ സമരം നയിക്കുകയായിരുന്നു കാളി. ഐതിഹാസികമായ ഒട്ടനവധി സമരങ്ങൾ നടത്തിയപ്പോൾ പലപ്പോഴും ഒറ്റപ്പെട്ടു പോയിട്ടും പിൻതിരിഞ്ഞു നോക്കാത്ത ധീര പുരുഷനായിരുന്നു അദ്ദേഹം.1913 ൽ സാധുജന പരിപാലനസംഘത്തിന്റെ മുഖപത്രമെന്ന നിലയിൽ സാധുജനപരിപാലിനി എന്ന മാസിക പ്രസിദ്ധീകരണമാരംഭിച്ചു. കേരളത്തിൽ പിന്നീടുണ്ടായ അധ:സ്ഥിത മുന്നേറ്റങ്ങൾക്ക് ഊർജ്ജം പകർന്നത് അയ്യൻകാളിയുടെ പ്രവർത്തനങ്ങളായിരുന്നു. 1941ലാണ് അദ്ദേഹം അന്തരിച്ചത്.\nഅധ:സ്ഥിത വിഭാഗങ്ങളെന്ന് മുദ്രകുത്തി ഒരു സമൂഹത്തെ വഴി നടക്കാനും സംസാരിക്കാനും വസ്ത്രം ധരിക്കാനും അനുവദിക്കാതെ പൊതു ഇടങ്ങളിൽ നിന്ന് ആട്ടിപ്പായിക്കുകയും ജന്മിയുടെ അഭിവൃദ്ധിക്കുവേണ്ടി പകലന്തിയോളം പാടത്ത് അടിമപ്പണി ചെയ്യിക്കുകയും ചെയ്ത ഒരു ചരിത്രം കേരളത്തിനുണ്ടായിരുന്നു. കേരളത്തെ ഭ്രാന്താലയമെന്ന സ്വാമി വിവേകാനന്ദൻ വളിച്ച കാലം. ജന്മിത്വത്തിനെതിരെ കീഴാളരെ സംഘടിപ്പിക്കുകയും അവകാശങ്ങൾക്കായി വിപ്ലവാത്മകമായ പോരാട്ടങ്ങൾ നടത്തുകയും ചെയ്ത നേതാവാണ് അയ്യൻകാളി. വരേണ്യ ചരിത്ര രചന അദ്ദേഹത്തെ വേണ്ട വിധം അടയാളപ്പെടുത്താതെ പോയെന്നതാണ് സത്യം.\nആർഎസ്എസ് സൈദ്ധാന്തികൻ പി പരമേശ്വരന് ജന്മനാടിന്റെ യാത്രാമൊഴി!


വ്രതശുദ്ധിയുടെ നിറവില് മെല്‍ബണ് സെന്‍റെ മേരിസ് ഓര്‍ത്തഡോക്‍സ് കത്തീഡ്രലില് ഹാശാ ശുശ്രൂഷകള് – Times Kerala\nBy Web Desk Last updated Mar 28, 2018\nലോകമെമ്പാടും ക്രിസ്തീയ സമുഹങ്ങള് യേശുക്രിസ്തുവിന്‍റെ പീഡാനുഭവും ഉയിര്‍പ്പും അനുസ്മരിക്കുന്ന അവസരത്തില് വലിയ നോമ്പിന്‍റെ അനുഗ്രഹീതമായ പര്യവസാനത്തിനായി മെല്‍ബണ് സെന്‍റെ മേരിസ് ഓര്‍ത്തഡോക്‍സ് കത്തീഡ്രല് ഒരുങ്ങുന്നു. പീഡാനുഭവ ആഴ്ചയുടെ പ്രാരംഭമായി ഓശാന ശുശ്രൂഷകള് കത്തീഡ്രലിലും ക്ലേറ്റന് സെന്‍റെ` ഗ്രിഗോറിയോസ് ചാപ്പലിലും നടത്തപെട്ടു. ഈന്തപ്പനയുടെ കുരുത്തോലകള് ഏന്തി ഊശാന പാട്ടുകളുമായി നൂറുകണക്കിനു വിശ്വാസികള്‍ശുശ്രൂഷകളില് പങ്കെടുത്തു.\nതുടര്‍ന്നുള്ള ദിവസങ്ങളിലെ വിവിധ ശുശ്രൂഷകള്‍ക്ക് മലങ്കര ഓര്‍ത്തഡോക്‍സ് സഭയുടെ മദ്രാസ് ഭദ്രാസന മെത്രാപ്പോലീത്തയും, പരിശുദ്ധ എപ്പിസ്കോപ്പല് സുന്നഹദോസ് സെക്രട്ടറിയുമായ അഭിവന്ദ്യ ഡോ. യൂഹാനോന് മാര് ദിയസ്ക്കോറോസ് തിരുമേനി മുഖ്യകാര്‍മ്മികത്വം വഹിക്കും.\nപെസഹായുടെ ശുശ്രൂഷകള് 28ന് ബുധനാഴ്‌ച 6.30നു സന്ധ്യനമസ്കാരത്തോടെ ആരംഭിക്കും. യേശുകിസ്തു തന്‍റെ ശിഷ്യന്മാരുടെ കാലുകള് കഴുകിയ അതിമഹത്തായ സംഭവം അനുസ്മരിക്കുന്ന കാല്‍കഴുകല് ശുശ്രൂഷ 29 തീയതി വ്യാഴാഴ്ച വൈകിട്ട് 4.30 ന് ക്ലേറ്റന് ചാപ്പലില് വച്ചു നടത്തപ്പെടും. വലിയ വെള്ളിയാഴ്ചയുടെ ശുശ്രൂഷകള് 30 നു രാവിലെ 8 മണിയോടെ ആരഭിക്കുകയും, ശനിയാഴ്ച രാവിലെ 7.30നു വി. കുര്‍ബാനയോടെ അറിയിപ്പിന്‍റെ ശനിയാഴ്ചയുടെ ശുശ്രൂഷകള് നടത്തപ്പെടും.\nഉയര്‍പ്പ് പെരുന്നാളിന്‍റെ ശുശ്രൂഷകള് 31 നു ശനിയാഴ്ച വൈകുന്നേരം6മണിയോടെ ആരംഭിക്കും. മെല്‍ബണിലെ വിവിധസ്ഥലങ്ങളില് നിന്നുള്ള ആയിരത്തോളം വിശ്വാസികള് പങ്കെടുക്കുന്ന പീഡാനുഭവ ആഴ്ചയിലെ ശുശ്രൂഷകളുടെ അനുഗ്രഹകരവും സുഗമവുമായ നടത്തിപ്പിനു സഹ. വികാരി റവ. ഫാ. സജു ഉണ്ണൂണ്ണി,കൈക്കാരന് ശ്രീ. എം സി ജേക്കബ്, സെക്രട്ടറി ശ്രീ. ജിബിന് മാത്യു എന്നിവരുടെ നേതൃത്വത്തില് വിവിധ കമ്മിറ്റികള് പ്രവര്‍ത്തിച്ചു വരുന്നു എന്ന് വികാരി റവ. ഫാ.പ്രദീപ് പൊന്നച്ചന് അറിയിച്ചു.\nപാക് പ്രധാനമന്ത്രിയ്ക്ക് യു എസില് സുരക്ഷാ പരിശോധന; പാകിസ്താനില് പ്രതിഷേധം


സുപ്രീംകോടതി ചേര്‍ന്നത് പതിനഞ്ചു മിനിട്ട് വൈകി, പല കോടതികളിലും ജഡ്ജിമാരെത്തിയില്ല - themediasyndicate\nന്യൂഡല്‍ഹി: സുപ്രീംകോടതിയിലെ പ്രതിസന്ധി തുടരുന്നതിനിടെ പല കോടതികളിലും ഇന്ന് ജഡ്ജിമാരെത്തിയില്ല. 11,12,13 നമ്പര് കോടതികളില് ഇതുവരെ ജഡ്ജിമാരെത്തിയിട്ടില്ലെന്നാണ് റിപ്പോര്‍ട്ടുകള്. സാധാരണ പ്രവൃത്തിസമയത്തേക്കാള് 15 മിനിറ്റിറ്റോളം വൈകിയാണ് ഇന്ന് കോടതികള് പ്രവര്‍ത്തിച്ച് തുടങ്ങിയത്. സാധാരണ 10.30നാണ് കോടതികള് ചേരുന്നത്. ജസ്റ്റീസ് രഞ്ജന് ഗൊഗോയിയുടെ കോടതി മാത്രമാണ് ആദ്യം പ്രവര്‍ത്തിച്ചത്.\nഇതില് പതിനൊന്നാം നമ്പര് കോടതിയില് ഇന്ന് കേസുകള് പരിഗണിക്കില്ലെന്ന് അറിയിച്ചിട്ടുണ്ട്. ഈ കോടതിയിലെ കേസുകള് ബുധനാഴ്ചത്തേക്ക് മാറ്റി.\nജസ്റ്റിസ് യു.ലളിത്, എ.കെ ഗോയല് എന്നിവരാണ് പതിനൊന്നാം നമ്പര് കോടതിയിലെ ജഡ്ജിമാര്. ഇതില് ഒരാള്‍ക്ക് അസുഖമായതിനെ തുടര്‍ന്നാണ് കേസുകള് മാറ്റിയതെന്നാണ് വിശദീകരണം. അതേ സമയം, മറ്റ് പല കോടതികളും പത്ത് മിനിട്ട് വൈകി പ്രവര്‍ത്തനം ആരംഭിച്ചു. അതേ സമയം, വിവാദ വാര്‍ത്താസമ്മേളനം നടത്തിയ ജഡ്ജിമാരുടെ കോടതികള് പ്രവര്‍ത്തിക്കുന്നുണ്ട്.\nഅതിനിടെ ചീഫ് ജസ്റ്റീസിനെതിരെ പ്രതിഷേധിച്ച ജഡ്ജിമാര്‍ക്കെതിരെ നടപടിയെടുക്കണമെന്ന് ആവശ്യം കോടതിമുറിയില് ഉയര്‍ന്നു. ചീഫ് ജസ്റ്റീസിന്റെ കോടതിയിലാണ് ഇത് സംബന്ധിച്ച് ആവശ്യമുയര്‍ന്നത്. അഭിഭാഷകനായ ആര്.പി.ലുത്രയാണ് ഈ ആവശ്യവുമായി രംഗത്തിയത്.നീതിന്യായ വ്യവസ്ഥയെ തകര്‍ക്കാര് ശ്രമിക്കുന്ന ദേശവിരുദ്ദ ശക്തികള്‍ക്കെതിരെ നടപടിയെടുക്കാന് സുപ്രീം കോടതി ചീഫ് ജസ്റ്റീസിന് അധികാരമുണ്ടെന്നും ലുത്ര വാദിച്ചു.\nതന്റെ പ്രവര്‍ത്തന ശൈലിയെ പരസ്യമായി വിമര്‍ശിച്ച നാലു ജഡ്ജിമാരുമായി ചര്‍ച്ചയ്ക്കു തയാറാണെന്നു കഴിഞ്ഞദിവസം ചീഫ് ജസ്റ്റീസ് ദീപക് മിശ്ര അഭിഭാഷക നേതാക്കളോടു വ്യക്തമാക്കിയതായി സൂചനയുണ്ടായിരുന്നു. ചര്‍ച്ച നടത്തിയാലും ചീഫ് ജസ്റ്റീസ് ശൈലി മാറ്റിയാല് മാത്രമേ പ്രശ്‌നം അവസാനിക്കുകയുള്ളൂ എന്ന നിലപാടിലായിരുന്നു വിമര്‍ശനമുന്നയിച്ച ജഡ്ജിമാര്. ജസ്റ്റീസുമാരായ ജസ്തി ചെലമേശ്വര്, രഞ്ജന് ഗൊഗോയ്, മദന് ബി.ലൊക്കൂര്, കുര്യന് ജോസഫ് എന്നിവരാണ് കഴിഞ്ഞ ദിവസം കോടതി നിര്‍ത്തിവച്ച് ചീഫ് ജസ്റ്റീസിനെതിരേ പരസ്യമായി രംഗത്തുവന്നത്.\nTags: supreme-court-crisisചീഫ് ജസ്റ്റിസിനെതിരെ ജഡ്ജിമാര്‍സുപ്രീംകോടതി ചീഫ് ജസ്റ്റിസിനെതിരെ ജഡ്ജുമാര്‍സുപ്രീംകോടതി പ്രതിസന്ധി; ചീഫ് ജസ്റ്റിസുമായി കൂടിക്കാഴ്ച ഇന്ന്\nസെന്‍സെക്സ് 12.77 പോയന്റ് നഷ്ടത്തില് ക്ലോസ് ചെയ്തു


പ്രളയക്കെടുതി നേരിടാന് കൈയയച്ച് തമിഴ് താരങ്ങള്; അമ്മ നല്‍കിയത് വെറും പത്ത് ലക്ഷം മാത്രം; പോയി ചത് - Samakalika Malayalam\nപ്രളയക്കെടുതി നേരിടാന് കൈയയച്ച് തമിഴ് താരങ്ങള്; അമ്മ നല്‍കിയത് വെറും പത്ത് ലക്ഷം മാത്രം; പോയി ചത്തൂടെയെന്ന് സോഷ്യല് മീഡിയ\nBy സമകാലിക മലയാളം ഡെസ്‌ക് | Published: 12th August 2018 11:59 AM |\nLast Updated: 12th August 2018 11:59 AM | A+A A- |\nകൊച്ചി: മഴക്കെടുതിയില് കേരളം പകച്ചുനില്‍ക്കുമ്പോള് തമിഴ് സിനിമാ ലോകവും സഹായഹസ്തവുമായി രംഗത്ത്. മഴക്കെടുതിയില്‍പ്പെട്ടവരെ സഹായിക്കാന് മുഖ്യമന്ത്രി പിണറായി വിജയന് ആരംഭിച്ച ദുരിതാശ്വാസ നിധിയിലേക്കാണ് തമിഴ്‌സിനിമയിലെ നടന്‍മാര് സംഭാവന ചെയ്യുന്നത്. അതേസമയം മലയാള ചലചിത്രസംഘടനയായ അമ്മ നല്‍കിയത് 10 ലക്ഷം രൂപയാണ്. ഇതിനെതിരെ സോഷ്യല് മീഡീയയില് പൊങ്കാല\nതാരസഹോദരന്‍മാരായ സൂര്യയും കാര്‍ത്തിയും 25 ലക്ഷം രൂപ സംഭാവന ചെയ്തു. നടനും മക്കള് നീതി മയ്യം നേതാവുകൂടിയായ കമല്‍ഹാസനും മുഖ്യമന്ത്രിയുടെ ദുരിതാശ്വാസ നിധിയിലേക്ക് 25 ലക്ഷം രൂപ നല്‍കി. ഇതുകൂടാതെ വിജയ് ടിവിയും 25 ലക്ഷം രൂപ ദുരിതാശ്വാസ നിധിയിലേക്ക് സംഭാവന ചെയ്തു. വിജയുടെ ഫാന്‍സ് അസ്സോസിയേഷന് ദുരിത ബാധിതര്‍ക്ക് സഹായവുമായി നേരിട്ടിറങ്ങുകയും ചെയ്തു.\nഇതിനിടെ മലയാളത്തിലെ സിനിമാതാരങ്ങള്‍ക്കു നേരെ സാമൂഹിക മാധ്യമങ്ങളില് ശക്തമായ വിമര്‍ശനങ്ങളാണ് ഉയരുന്നത്. താര സംഘടനയായ എഎംഎംഎ 10 ലക്ഷമാണ് സംഭാവനയായി ദുരിതാശ്വാസ നിധിയിലേക്ക് സംഭവന നല്‍കിയത്. മുകേഷും ജഗദീഷും ചേര്‍ന്നാണ് അമ്മയെ പ്രതിനിധീകരിച്ച് മുഖ്യമന്ത്രിക്ക് ചെക്ക് കൈമാറിയത്.\nനാന്നൂറിലധികം അംഗങ്ങള് പ്രവര്‍ത്തിക്കുന്ന കോടികള് പ്രതിഫലം വാങ്ങുന്ന താരങ്ങള് അടക്കമുള്ള സംഘടനയ്ക്ക് 10 ലക്ഷം നല്‍കാനുള്ള ശേഷിയേയുള്ളോ എന്നാണ് സോഷ്യല് മീഡിയയിലെ വിമര്‍ശനം. 10 ലക്ഷം ഏറെ കുറഞ്ഞുപോയെന്നും നമ്മുടെ താരങ്ങള് പിശുക്കന്‍മാരാണെന്നും പലരും വിമര്‍ശിക്കുന്നു. അമ്മയുടെ ഫെയ്‌സ്ബുക്ക് പേജിലും കമന്റുകളായി വിമര്‍ശനങ്ങള് ഒഴുകുകയാണ്.\nമലയാള സിനിമാതാരങ്ങളെ പിന്തുണച്ചും പലരും രംഗത്തെത്തിയിട്ടുണ്ട്. 10 രൂപ പോലും സംഭാവന നല്‍കാത്തവരാണ് അമ്മ വിമര്‍ശിക്കുന്നതെന്നും കേരളത്തിലെ സിനിമാതാരങ്ങളെ മനപൂര്‍വ്വം താഴ്ത്തി കെട്ടാനുള്ള ശ്രമമാണ് നടക്കുന്നതെന്നും ചിലര് കുറിക്കുന്നു.\nതമിഴ് താരങ്ങള് മുഖ്യമന്ത്രി സോഷ്യല് മീഡീയ ദുരിതാശ്വാസ നിധി


നടിയെ അക്രമിച്ച സംഭവം; മലയാളത്തിലെ പ്രമുഖ നടന്റെ മൊഴിയെടുത്തു - Samakalika Malayalam\nനടിയെ അക്രമിച്ച സംഭവം; മലയാളത്തിലെ പ്രമുഖ നടന്റെ മൊഴിയെടുത്തു\nBy സമകാലിക മലയാളം ഡെസ്‌ക് | Published: 22nd February 2017 09:43 AM |\nകൊച്ചി: യുവനടിയെ തട്ടിക്കൊണ്ടുപോയി അക്രമിച്ച സംഭവത്തില് പൊലീസ് മലയാളത്തിലെ പ്രമുഖ നടന്റെ മൊഴിയെടുത്തു. കേസന്വേഷിക്കുന്ന പ്രത്യേക സംഘമാണ് ഇന്നലെ രാവിലെ നടന്റെ വീട്ടിലെത്തി മൊഴിയെടുത്തത്. സംഭവ ദിവസം താന് ചികിത്സയിലായിരുന്നു എന്നും പിറ്റേന്നാണ് വാര്‍ത്തയറിഞ്ഞത് എന്നും നടന് പറഞ്ഞതായി അറിയുന്നു. കുടിപ്പക തീര്‍ക്കാന് തന്റെ പേര് വിഷയത്തിലേക്ക് അനാവശ്യമായി വലിച്ചിഴയ്ക്കുകയാണ് എന്ന് അദ്ദേഹം കുറ്റപ്പെടുത്തി.\nകേസിലെ പ്രതികളായ സുനിയേയും മാര്‍ട്ടിനേയും അറിയില്ല എന്നും ഇദ്ദേഹം പറഞ്ഞതായാണ് വിവരം. നടനും കൂടിയായ യുവ സംവിധായകന്റെ കാക്കനാട്ടെ ഫ്‌ളാറ്റില് നിന്നും ഇന്നലെ പുലര്‍ച്ചെ അന്വേഷണ സംഘം ഒരാളെ കസ്റ്റഡിയിലെടുത്തു. പിടിയിലായ ആളുടെ വിവരങ്ങള് പുറത്തു വിട്ടിട്ടില്ല.\nകഴിഞ്ഞ ദിവസം പാലക്കാട്ട് നിന്നും അറസ്റ്റു ചെയ്ത മണികണ്ഠന്റെ മൊഴി പൊലീസ് രേഖപ്പെടുത്തി. നടിയെ അക്രമിച്ചിട്ടില്ല എന്നും ആള്‍ബലത്തിനായി കൂടെ കൂടി എന്നുമാണ് മണികണ്ഠന് മൊഴി നല്‍കിയിരിക്കുന്നത്. അക്രമിച്ചവരുടെ കൂട്ടത്തില് ഇയായളിലെന്ന് നടിയും തിരിച്ചറിഞ്ഞിട്ടുണ്ട്. പള്‍സര് സുനി അറസ്റ്റിലായി എന്ന വാര്‍ത്ത അന്വേഷണ സംഘം നിഷേധിച്ചു.


Mammootty's upcoming movies in 2019 - Malayalam Filmibeat\n14 min ago തലകുത്തിനിന്ന് സാനിയ അയ്യപ്പന്റെ അഭ്യാസ പ്രകടനം! വീഡിയോ ഏറ്റെടുത്ത് ആരാധകര്\n22 min ago കടുവയായി പൃഥ്വിരാജ്! ആ സർപ്രൈസ് ഇതാണ്, വമ്പന് സിനിമയുമായി പൃഥ്വിയും ഷാജി കൈലാസും,\n33 min ago സുജ കാര്‍ത്തികയ്ക്ക് പിന്നാലെ അമ്മയും! മകള്‍ക്ക് പിന്നാലെയായി ആ നേട്ടം അമ്മയും സ്വന്തമാക്കി!\n2019 ല് മമ്മൂക്ക മിന്നിക്കും, മാസ് എന്‍ട്രി ഉടന്, തെലുങ്കിലും തമിഴിലും വരാനുള്ളത് അഡാറ് സിനിമകള്!\n| Updated: Monday, December 17, 2018, 12:01 [IST]\n2019 ലെ മമ്മൂട്ടി ചിത്രങ്ങൾ | filmibeat Malayalam\nവീണ്ടുമൊരു പുതുവര്‍ഷം കൂടി പിറക്കാന് പോവുകയാണ്. 2018 ല് മലയാള സിനിമ ലാഭവും നഷ്ടവും ഫിഫ്റ്റി ഫിഫ്റ്റി സ്വന്തമാക്കിയതാണന്ന് പറയാം. മമ്മൂട്ടി, മോഹന്‍ലാല്, തുടങ്ങി താരരാജാക്കന്മാരുടെയും നിവിന് പോളി, പൃഥ്വിരാജ്, ഫഹദ് തുടങ്ങി യുവതാരങ്ങളും നായകന്മാരായി അഭിനയിച്ച സിനിമകളെല്ലാം ഗംഭീര പ്രകടനമായിരുന്നു കാഴ്ച വെച്ചിരുന്നത്.\n2018 ല് ഗൂഗിളില് ഇന്ത്യ ഏറ്റവും അധികം തിരഞ്ഞത് പ്രിയ പ്രകാശ് വാര്യരുടെ പേര്\nമലയാളത്തിന്റെ മെഗാസ്റ്റാറിനെ സംബന്ധിച്ചിടത്തോളം നല്ല വര്‍ഷമായിരുന്നു കഴിയാന് പോവുന്നത്. മമ്മൂട്ടി നായകനായി അഭിനയിച്ച അഞ്ചോളം ചിത്രങ്ങളായിരുന്നു തിയറ്ററുകളിലേക്ക് എത്തിയത്. ഒരു ബ്ലോക്ക് ബസ്റ്റര് മൂവിയടക്കം ഇക്കൊല്ലം മമ്മൂട്ടി ചിത്രങ്ങളെല്ലാം പ്രേക്ഷകപ്രീതി സ്വന്തമാക്കിയവയായിരുന്നു. എന്നാല് അടുത്ത വര്‍ഷത്തെ ചിത്രങ്ങളായിരിക്കും മമ്മൂട്ടിയെ വാനോളം പ്രകര്‍ത്തിക്കാന് പോവുന്നത്.\nസിനിമയില് എത്രത്തോളം ഉയരങ്ങള് കീഴടക്കാന് പറ്റുമോ അവിടെ വരെ എത്തിയ അപൂര്‍വ്വം താരങ്ങളില് ഒരാളാണ് മമ്മൂട്ടി. എല്ലാ വര്‍ഷവും ഒരു ബ്ലോക് ബസ്റ്റര് മൂവിയെങ്കിലും സ്വന്തമാക്കുകയാണ് ഇക്കയുടെ ശൈലി. പ്രായത്തെ ഗ്ലാമറ് കൊണ്ട് തോല്‍പ്പിക്കുന്ന മെഗാസ്റ്റാറിന് കൈനിറയെ സിനിമകളാണ്. നവാഗത സംവിധായകന്മാരുടെ സിനിമകളിലെല്ലാം നായകന് മമ്മൂട്ടിയാണ്. ഇതിനകം ചിത്രീകരണം ആരംഭിച്ചതടക്കം ഇരുപതോളം ചിത്രങ്ങളാണ് മമ്മൂക്ക ഏറ്റെടുത്തിരിക്കുന്നത്. അങ്ങനെ നോക്കുകയാണെങ്കില് അടുത്ത വര്‍ഷം തിയറ്ററുകളിലെത്തുന്നത് അഡാറ് സിനിമകളായിരിക്കും.\nഒത്തിരി വര്‍ഷങ്ങള്‍ക്ക് ശേഷം മമ്മൂട്ടി തമിഴില് അഭിനയിച്ച സിനിമയാണ് പേരന്‍പ്. ദേശീയ പുരസ്‌കാര ജേതാവ് റാം തിരക്കഥ എഴുതി സംവിധാനം ചെയ്ത സിനിമയുടെ ചിത്രീകരണം നേരത്തെ പൂര്‍ത്തിയായിരുന്നു. പ്രശസ്തമായ ഒട്ടനവധി ഫിലിം ഫെസ്റ്റിവലുകളില് പ്രദര്‍ശനത്തിനെത്തിയതോടെയാണ് പേരന്‍പിന്റെ റിലീസ് വൈകിയത്. ചിത്രത്തില് അമുദാന് എന്ന ടാക്‌സി ഡ്രൈവറുടെ വേഷത്തിലാണ് മെഗാസ്റ്റാര് അഭിനയിക്കുന്നത്. അച്ഛനും മകളും തമ്മിലുള്ള ആത്മബന്ധത്തിന്റെ കഥ പറയുന്ന സിനിമയിലൂടെ അടുത്ത ദേശീയ പുരസ്‌കാരം മമ്മൂട്ടിയ്ക്ക് ലഭിക്കുമെന്നാണ് സിനിമ കണ്ടവര് പറയുന്നത്. അടുത്ത വര്‍ഷമായിരിക്കും പേരന്‍പിന്റെ റിലീസ്.\nതിരക്കഥാകൃത്തും, നടനുമായ ശങ്കര് രാമകൃഷ്ണന് ആദ്യമായി സംവിധാനം ചെയ്യുന്ന മൂവിയാണ് പതിനെട്ടാംപടി. മമ്മൂട്ടി ജോണ് എബ്രഹാം പാലക്കല് എന്ന കഥാപാത്രത്തില് പ്രത്യക്ഷപ്പെടുന്ന സിനിമയുടെ ചിത്രീകരണം ആരംഭിക്കുകയാണ്. ഈ മാസം 28 ഓട് കൂടി മമ്മൂട്ടിയും ജോയിന് ചെയ്യും. നായക സമാനമായ അതിഥി വേഷത്തിലായിരിക്കും പതിനെട്ടാംപടിയില് മമ്മൂട്ടി അഭിനയിക്കുന്നത്. 60 ല് അധികം പുതുമുഖങ്ങള് അണിനിരക്കുന്ന സിനിമയില് പൃഥ്വിരാജും ടൊവിനോ തോമസും ഉണ്ടെന്നാണ് സൂചന. അടുത്ത വര്‍ഷം തിയറ്ററുകളിലേക്ക് എത്തുന്ന സിനിമകളില് പ്രധാനപ്പെട്ട ഒന്നാണ് പതിനെട്ടാംപടി.\nചിത്രീകരണം ആരംഭിച്ച മറ്റൊരു മമ്മൂട്ടി ചിത്രമാണ് ഉണ്ട്. ഖാലിദ് റഹ്മാന് സംവിധാനം ചെയ്യുന്ന സിനിമയില് എസ് ഐ മണികണ്ഠന് എന്ന കഥാപാത്രത്തെയാണ് മമ്മൂട്ടി അവതരിപ്പിക്കുന്നത്. അടുത്ത വര്‍ഷമായിരിക്കും സിനിമയുടെ റിലീസ്. മമ്മൂട്ടിയ്‌ക്കൊപ്പം ആസിഫ് അലിയാണ് പ്രധാന കഥാപാത്രത്തെ അവതരിപ്പിക്കുന്നത്. വിനയ് ഫോര്‍ട്ട്, ഷൈന് ടോം ചാക്കോ, സുധി കോപ്പ, ജേക്കബ് ഗ്രിഗറി, ദിലീഷ് പോത്തന്, അലന്‍സിയര്, തുടങ്ങി നിരവധി താരങ്ങളും ചിത്രത്തിലുണ്ട്. ജനുവരിയോടെ ഉണ്ടയുടെ റിലീസ് ഉണ്ടാവുമെന്നാണ് സൂചന.\n2010 ലെ മമ്മൂട്ടിയുടെ ഹിറ്റ് ചിത്രമായ പോക്കിരിരാജയുടെ രണ്ടാം ഭാഗമായി വൈശാഖ് സംവിധാനം ചെയ്യുന്ന ചിത്രമാണ് മധുരരാജ. വൈശാഖ് സംവിധാനം ചെയ്യുമ്പോള് ഉദയ്കൃഷ്ണയാണ് തിരക്കഥ. മമ്മൂട്ടിയ്‌ക്കൊപ്പം ജയ്, സിദ്ദിഖ്, അജു വര്‍ഗീസ്, അന്ന രാജന്, അനുശ്രീ, നെടുമുടി വേണു, വിജയരാഘവന്, സലീം കുമാര്, ധര്‍മജന് ബോള്‍ഗാട്ടി, തുടങ്ങി വമ്പന് താരനിരയാണ് അണിനിരക്കുന്നത്. പോക്കിരിരാജയില് പൃഥ്വിരാജ് ആയിരുന്നു കേന്ദ്രകഥാപാത്രത്തെ അവതരിപ്പിച്ചിരുന്നതെങ്കില് രണ്ടാം ഭാഗത്തില് അതിഥി വേഷത്തിലായിരിക്കും താരം പ്രത്യക്ഷപ്പെടുന്നത്.\nഈ വര്‍ഷത്തെ ക്രിസ്തുമസ് റിലീസായി തിയറ്ററുകളിലേക്ക് എത്തുമെന്ന് പറഞ്ഞിരുന്ന മമ്മൂട്ടി ചിത്രമാണ് യാത്ര. വര്‍ഷങ്ങള്‍ക്ക് ശേഷം മമ്മൂട്ടി തെലുങ്കില് അഭിനയിക്കുന്ന സിനിമയാണ് യാത്ര. ആന്ധ്രപ്രദേശ് മുന്‍മുഖ്യമന്ത്രി വൈഎസ്ആര് റെഡ്ഡിയുടെ ജീവിതകഥയെ ആസ്പദമാക്കി ഒരുക്കുന്ന സിനിമയില് മുഖ്യമന്ത്രിയായിട്ടാണ് മമ്മൂട്ടി അഭിനയിക്കുന്നത്. മഹി വി രാഘവ് സംവിധാനം ചെയ്യുന്ന സിനിമ 2019 ജനുവരിയോടെയായിരിക്കും തിയറ്ററുകളിലേക്ക് എത്തുന്നത്. തെലുങ്ക് നാട്ടിലും മമ്മൂക്ക വിസ്മയിപ്പിക്കാന് പോവുന്നത് ഈ ചിത്രത്തിലൂടെയായിരിക്കും.\nMore WELCOME 2019 News\nഹൃത്വിക്കും രണ്‍വീറും അക്ഷയും കൊണ്ടും പോവും 2019! ഇക്കൊല്ലം ബോളിവുഡില് ഇറങ്ങുന്ന പ്രധാന റിലീസുകള്\nഒരു ഉമ്മ കൊടുത്ത് എമി ജാക്‌സണ് കാമുകനെ പരിചയപ്പെടുത്തി! വിവാഹം ഉടന് ഉണ്ടാവുമോ?\nമലയാളിയുടെ സ്വകാര്യ അഹങ്കാരം, മമ്മൂക്കയും മാമാങ്കവും ഞെട്ടിക്കും! 300 വര്‍ഷം മുന്‍പുള്ള കഥയാണ് പറയുക\nമോഹന്‍ലാല് ബിജെപി സ്ഥാര്‍ത്ഥിയായി തിരുവനന്തപുരത്ത് മത്സരിക്കുന്നു! ലാലേട്ടന് പറയാനുള്ളത് ഇങ്ങനെ..\nമമ്മൂക്കയുടെ ന്യൂയര് സമ്മാനം റെഡി! ഫാന്‍സിന് ആഘോഷിക്കാം, ട്രോളന്മാര്‍ക്കോ? ഇന്ന് രാത്രി സര്‍പ്രൈസ്\nപ്രണവും മോഹന്‍ലാലും ചെന്നൈയില്! ഫഹദ് സ്‌പെയിനില്! ചാക്കോച്ചന് അമേരിക്കയില്! താരങ്ങളുടെ ന്യൂഇയര്\nRead more about: welcome 2019 upcoming movies happy new year mammootty മമ്മൂട്ടി സിനിമ പുതുവര്‍ഷം\nMammootty's upcoming movies in 2019\nപാതി വഴിയില് മുടങ്ങി പോയ സിനിമയ്ക്ക് സഹായിച്ചത് സുരേഷ് ഗോപിയാണ്! ഓര്‍മ്മ പുതുക്കി ബി ഉണ്ണികൃഷ്ണന്


കേരളത്തിലെ കനത്ത പരാജയത്തില് വിമര്‍ശിക്കുക പോലും ചെയ്യാതെ സി.പി.എം കേന്ദ്ര നേതൃത്വം – UKMALAYALEE\nUKMALAYALEE > MALAYALAM NEWS > കേരളത്തിലെ കനത്ത പരാജയത്തില് വിമര്‍ശിക്കുക പോലും ചെയ്യാതെ സി.പി.എം കേന്ദ്ര നേതൃത്വം\nകേരളത്തിലെ കനത്ത പരാജയത്തില് വിമര്‍ശിക്കുക പോലും ചെയ്യാതെ സി.പി.എം കേന്ദ്ര നേതൃത്വം\nWednesday 12 June 2019 3:44 AM UTC\nന്യൂഡല്‍ഹി June 12: ലോക്‌സഭ തെരഞ്ഞെടുപ്പിലെ കനത്ത പരാജയത്തില് സി.പി.എം. സംസ്ഥാന ഘടകത്തിനെ വിമര്‍ശിക്കുക പോലും ചെയ്യാതെ കേന്ദ്ര നേതൃത്വം.\nകേരളത്തിലെ പരാജയത്തിനു കാരണം വിശ്വാസിസമൂഹം തെറ്റിദ്ധരിപ്പിക്കപ്പെട്ടതാണെന്നു വിലയിരുത്തിയും തിരിച്ചുവരവിനുള്ള പൂര്‍ണ ഉത്തരവാദിത്വം സംസ്ഥാന ഘടകത്തിനു വിട്ടുകൊടുത്തും കേന്ദ്രനേതൃത്വം കാഴ്ചക്കാരായി.\nശക്തികേന്ദ്രങ്ങളായ കേരളത്തിലും പശ്ചിമ ബംഗാളിലും ത്രിപുരയിലും കനത്ത പരാജയമാണുണ്ടായതെന്നു കേന്ദ്ര കമ്മിറ്റി വിലയിരുത്തുന്നുണ്ട്.\nഭരണമുള്ള ഏക സംസ്ഥാനമെന്ന നിലയില് പോളിറ്റ് ബ്യൂറോയിലും കേന്ദ്രകമ്മിറ്റിയിലും കേരള ഘടകത്തിനാണു മുന്‍തൂക്കം. ഈ സാഹചര്യത്തിലാണ് കേരളത്തിലെ തിരിച്ചടിക്കു പരിഹാരമാര്‍ഗങ്ങള് നിര്‍ദേശിക്കാതെ കരകയറാനുള്ള ചുമതല സംസ്ഥാനഘടകത്തെ ഏല്‍പ്പിച്ചത്.\nവിശ്വാസിസമൂഹത്തെ കോണ്‍ഗ്രസും ബിജെപിയും തെറ്റിദ്ധരിപ്പിച്ചതാണ് ഇടതുപക്ഷത്തിന്റെ പരാജയത്തിനു കാരണമായതെന്നാണ് സി.പി.എം. കേന്ദ്ര കമ്മിറ്റിയും വിലയിരുത്തിയത്. മുഖ്യമന്ത്രിയുടെ പ്രവര്‍ത്തന െശെലിയുമായി പരാജയത്തെ കൂട്ടിക്കെട്ടേണ്ടതില്ല.\nനിയമസഭാ തെരഞ്ഞെടുപ്പിലൂടെ ശക്തി വീണ്ടെടുക്കാന് സംസ്ഥാന നേതൃത്വത്തിന് പ്രാപ്തിയുണ്ട്. അക്കാര്യത്തില് കേന്ദ്ര നേതൃത്വത്തിന്റേതായ പരിഹാരനിര്‍ദേശം തല്‍ക്കാലം വേണ്ടെന്ന നിലപാടാണു കേന്ദ്ര കമ്മിറ്റിയുടേത്.\nമുഖ്യമന്ത്രി പിണറായി വിജയന്റെ െശെലി മാറണമെന്നു സി.പി.ഐ. സംസ്ഥാന നേതൃത്വം അഭിപ്രായപ്പെട്ടതു ചൂണ്ടിക്കാട്ടിയപ്പോള്, ”അവര്‍ക്കു പരാതിയുണ്ടെങ്കില് സംസ്ഥാനതലത്തില് ചര്‍ച്ച ചെയ്യട്ടെ” എന്നാണു സി.പി.എം. ജനറല് സെക്രട്ടറി സീതാറാം യെച്ചൂരി പ്രതികരിച്ചത്.\nസി.പി.ഐയുടെ പരാതി സി.പി.എം. നേതൃത്വത്തിനു ലഭിച്ചിട്ടില്ല. ശബരിമല വിഷയത്തില് സുപ്രീംകോടതി വിധി നടപ്പാക്കിയ സര്‍ക്കാരിനെക്കുറിച്ചു തെറ്റിദ്ധരിപ്പിച്ച് ബി.ജെ.പിയും കോണ്‍ഗ്രസും വിശ്വാസി സമൂഹത്തെ ഒപ്പം നിര്‍ത്തുകയായിരുന്നു എന്നു യെച്ചൂരി പറഞ്ഞു.\nനിരീശ്വരവാദ നിലപാടുള്ള സര്‍ക്കാരായത് കൊണ്ടാണ് ഇടതു സര്‍ക്കാര് ശബരിമല വിധി തിടുക്കത്തില് നടപ്പാക്കിയതെന്ന് ആക്ഷേപം ഉണ്ടല്ലോ എന്ന ചോദ്യത്തിന് സംസ്ഥാന സര്‍ക്കാര് സുപ്രീംകോടതി വിധി നടപ്പാക്കുക മാത്രമാണ് ചെയ്തതെന്നാണ് യെച്ചൂരി മറുപടി നല്‍കിയത്.


yusuff ali tops malayalis in forbes rich list - Malayalam Goodreturns\n» ഫോബ്‌സ് ധനികരുടെ പട്ടിക; മലയാളികളില് ഒന്നാമന് എം എ യൂസുഫലി തന്നെ\nUpdated: Thursday, March 7, 2019, 11:57 [IST]\nതിരുവനന്തപുരം: ഫോബ്സ് മാസിക പുറത്തിറക്കിയ 2019ലെ ലോക ധനികരുടെ പട്ടികയില് മലയാളികളില് ഒന്നാമത് വ്യവസായിയും ലുലു ഗ്രൂപ്പ് ചെയര്‍മാനുമായ എംഎ യൂസഫ് അലി തന്നെ. ഇന്ത്യയിലെ ധനികരില് 19 ആണ് യൂസഫലിയുടെ സ്ഥാനം. പട്ടികയിലുള്ള ആദ്യ ഇരുപത് ഇന്ത്യക്കാരിലെ ഏക മലയാളിയുമാണ് അദ്ദേഹം. 4.70 ബില്ല്യണ് യുഎസ് ഡോളര് ആസ്തിയുമായി ലോക റാങ്കിങില് 394 ആണ് ലുലു ഗ്രൂപ്പ് ചെയര്‍മാന്റെ സ്ഥാനം. 14700 കോടി യുഎസ് ഡോളര് ആസ്തിയുള്ള ആമസോണ് ഉടമ ജെഫ് ബെസോസാണ് ലോക ധനികരുടെ പട്ടികയില് ഒന്നാമന്. ആദ്യ പത്തില് ഇടംപിടിച്ച ഏക ഏഷ്യക്കാരന് മുകേഷ് അംബാനിയാണ് 5400 കോടി ഡോളറാണ് അംബാനിയുടെ ആസ്തി.\nഇന്ത്യയ്ക്കകത്തും പുറത്തുമായി 150ലേറെ മാളുകളാണ് ലുലു ഗ്രൂപ്പിനുള്ളത്. മാളുകള്‍ക്കു പുറമെ, ഹോട്ടലുകള്, കണ്‍വെന്‍ഷന് സെന്ററുകള് തുടങ്ങി വിവിധ സ്ഥാപനങ്ങള് ലോകത്തിന്റെ വിവിധ ഭാഗങ്ങളിലായി യൂസഫലിക്കുണ്ട്.\nഎഡിന്‍ബറ ആസ്ഥാനമായുള്ള പ്രശസ്ത പൈതൃക ഹോട്ടല് സമുച്ചയം വാല്‍ഡോഫ് അസ്റ്റോറിയ -ദി കലിഡോണിയന് എം എ യൂസഫ് അലി സ്വന്തമാക്കിയത് വാര്‍ത്തയായിരുന്നു. യുസഫലിയുടെ ലുലു ഗ്രൂപ്പ് ഇന്റര്‍നാഷണലിന് കീഴിലുള്ള നിക്ഷേപ കമ്പനിയായ ട്വന്റി 14 ഹോള്‍ഡിങ്‌സ് ആണ് 12 കോടി ഡോളറിന് ഇത് ഏറ്റെടുത്തത്. 63 കാരനായ ഈ തൃശൂര് സ്വദേശിയുടെ ഇന്നത്തെ ആസ്തി ഏകദേശം 33,000 കോടി രൂപയാണ്.\nഇന്റര്‍നെറ്റ് ചാര്‍ജ് ഏറ്റവും കുറവ് ഇന്ത്യയില്! ഒരു ജിബിക്ക് 600 രൂപ; ഇന്ത്യയില് 18.5 രൂപ മാത്രം\nഗള്‍ഫ് വ്യവസായിയായ ചവറ സ്വദേശി രവി പിള്ളയാണ് ഫോബ്സ് പട്ടികയില് രണ്ടാമത്തെ സമ്പന്നനായ മലയാളി. 3.90 ബില്ല്യണ് ഡോളര് ആസ്തിയുള്ള ഇദ്ദേഹത്തിന്റെ ആഗോള റാങ്കിംഗ് 529 ആണ്. 35,000 ഓളം പേരാണ് രവി പിള്ളയുടെ ഗള്‍ഫ് നാടികളിലെ വിവിധ കമ്പനികളില് ജോലി ചെയ്യുന്നത്.\nജെംസ് ഗ്രൂപ്പ് സ്ഥാപകനും ചെയര്‍മാനുമായ സണ്ണി വര്‍ക്കി മലാളി സമ്പന്നരില് മൂന്നാമത്. 2.40 ബില്ല്യണ് ഡോളര് ആസ്തിയുള്ള ഇദ്ദേഹത്തിന്റെ ആഗോള റാങ്കിംഗ് 962 ആണ്. ഷിബുലാല് (1605ാം റാങ്ക് 1.40 ബില്ല്യണ് ഡോളര്), ഡോ. ഷംസീര് വയലില് (1605ാം റാങ്ക് 1.40 ബില്ല്യണ്), ടിഎസ് കല്ല്യാണരാമന് (1818ാം റാങ്ക് 1.20 ബില്ല്യണ് ഡോളര്) എന്നിവരാണ് ഫോബ്‌സ് പട്ടികയിലുള്ള മറ്റുമലയാളികള്\nRead more about: forbes rich lulu india ഫോബ്‌സ് ലുലു ഇന്ത്യ ബില്ല്യണ്\nyusuff ali tops malayalis in forbes rich list


കല്യാണക്കാര്യത്തിലെ കാശിന്റെ കാര്യം! - BethlehemMatrimonial.com\nകല്യാണക്കാര്യത്തിലെ കാശിന്റെ കാര്യം!\n''ഞങ്ങൾ മോനെ കൂട്ടിക്കൊണ്ടുപോയി പെണ്ണിനെ കണ്ടു. അവന് നല്ല താൽപര്യമുണ്ടായി, പക്ഷെ ഷെയറ് കുറച്ചുകൂടിയൊക്കെ കിട്ടാനുള്ള യോഗ്യതയുണ്ട് അവന്. ജോർജ്ജ് സാർ അവരോടൊന്ന് സംസാരിക്കാമോ''\nവളരെ സൌമ്യമായിട്ടാണ് ഒരു കാരണവർ എന്നോട് ഈ അഭ്യർത്ഥന നടത്തിയത്. അദ്ദേഹം ആവശ്യപ്പെട്ട കാര്യത്തിന്റെ മറുവശം ഒരുപക്ഷെ അദ്ദേഹം ചിന്തിച്ചിട്ടുണ്ടാവില്ല.\nഅച്ചായാ, പല ആലോചനകൾ വന്നിട്ടും ഒന്നും ശരിയാകാതെ ഒരു വർഷം കാത്തിരുന്നിട്ട്, ഒടുവിൽ അവനിഷ്ടപ്പെട്ട ഒരു ആലോചന വന്നപ്പോൾ കാശിന്റെ കണക്ക് പറയണോ? കൂടുതൽ ഷെയർ ഉള്ള പെൺകുട്ടികളുടെ ആലോചനകൾ പലത് വന്നതായിരുന്നല്ലോ. ഷെയർ ആയിരുന്നു പ്രധാനമെങ്കിൽ അതിലേതെങ്കിലും ഒരു വിവാഹം ആലോചിച്ചാൽ മതിയായിരുന്നല്ലോ. അവളുടെ കുടുംബത്തിൽ നിന്നും അവൾക്ക് എന്തുകിട്ടണം എന്ന് ആവശ്യപ്പെടാൻ അവൾക്ക് മാത്രമല്ലെ അവകാശമുള്ളു. ആ കൊച്ചിന്റെ കുടുംബസ്വത്തിൽ അവൾക്ക് അവകാശപ്പെട്ട വിഹിതമായി അവളുടെ അച്ഛനമ്മമാരും സഹോദരങ്ങളും, അവളെ ബോദ്ധ്യപ്പെടുത്തി നിശ്ചയിച്ചു വെച്ചിരിക്കുന്നത് പോരാ എന്ന് പറയാൻ എനിക്കവകാശമില്ല, എന്നോട് ക്ഷമിക്കണം, ഞാൻ അവരോട് ഇതെപ്പറ്റി സംസാരിക്കില്ല.\nതറവാട്, സ്വഭാവം, ബന്ധുബലം, ആകൃതി, പ്രായം, വിദ്യ, ധനം ഈ ഏഴ് കാര്യങ്ങളിൽ തുലനം ചെയ്തുവേണം ബന്ധുത തിരഞ്ഞെടുക്കുവാൻ. ഇതിൽ ഏതെങ്കിലും ഘടകങ്ങളിൽ ഏറ്റക്കുറച്ചിലുകൾ ഉണ്ടെങ്കിൽ അത് മറ്റ് ഘടകങ്ങൾക്കൊണ്ട് തുലനപ്പെടുമോ എന്ന് ആലോചിക്കണം.\nബന്ധുത തിരയുമ്പോൾ സാമ്പത്തികസ്ഥിതി തുലനം ചെയ്യുവാൻ, പെണ്ണിന്റെ മാത്രമല്ല ചെറുക്കന്റെയും ആസ്തി/വിഹിതം എത്രയുണ്ടെന്ന് പരസ്പരം അറിയുന്നത് ഉപകാരപ്രദമാണ്. അത് ചോദിക്കാൻ ഇട നൽകാതെ തന്നെ അറിയിക്കാൻ ശ്രദ്ധിക്കുക.\nകൂടുതൽ ഷെയർ കിട്ടാൻ വേണ്ടി നെഗോഷ്യേറ്റ് ചെയ്യുന്നത് ഏതെങ്കിലും മനപ്രയാസത്തിലെ ചെന്നവസാനിക്കൂ. നിങ്ങൾ പറയുന്നത് ഒരാളോടാണെങ്കിലും അത് അവരുടെ ബന്ധുമിത്രാദികളും മറ്റുള്ളവരും അറിയും. നിങ്ങൾക്ക് കല്യാണമന്വേഷിക്കാൻ ഉള്ള കമ്യൂണിറ്റി വളരെ ചെറുതാണ്. ഒരു സാമ്പത്തിക പേശലിന് ഇടയായ കല്യാണങ്ങളിലൊക്കെ പിന്നീട് വേദനിപ്പിക്കുന്ന പ്രതികരണങ്ങൾ സംഭവിക്കാറുണ്ട്.\nഞങ്ങളുടെ പെണ്ണിനെ കെട്ടിച്ചപ്പോൾ ഇത്ര കൊടുത്തു എന്നു പറയുന്ന വളഞ്ഞ വഴിയും അപകടമാണ്. പിന്നെ അതിൽ കുറഞ്ഞ ഷെയർ ഉള്ള ഒരു പെണ്ണുമായി വിവാഹം നടത്താൻ പറ്റാതെ പോകും. അഥവാ നടന്നാലും എപ്പോഴെങ്കിലും കല്ലുകടിക്കും.\nഅദ്ദേഹത്തിന് പിണക്കമായേക്കും, എന്നാലും വേണ്ടില്ല എന്നു കരുതിയാണ് ഞാൻ ഇത്രയും പറഞ്ഞത്, പക്ഷെ അദ്ദേഹം പിണങ്ങിയില്ല. അവന് ഉള്ള സ്വത്തിന് അടുത്ത സാമ്പത്തികം പെണ്ണിനില്ലല്ലോ എന്നേ ചിന്തിച്ചുള്ളൂ, ഞാൻ പറഞ്ഞത് സാർ മറന്നേക്ക് എന്നുപറഞ്ഞ് കാരണവർ യാത്രയായി. ആ കല്യാണവും നടന്നു.\nGeorge Kadankavil - September 2005


Cheruthoni Bridge to getafacelift post Kerala Floods: പ്രളയത്തെ അതിജീവിച്ച ചെറുതോണിപ്പാലത്തിന് പുതുജീവന്: രൂപരേഖ തയ്യാറായി\nIdukki Periyar Cheruthoni Bridge Kerala Floods Facelift\nപ്രളയത്തില് ചെറുതോണി പാലം തകര്‍ന്നതോടെയാണ് കേന്ദ്ര ഹൈവേ റോഡ് മന്ത്രാലയം അഡീഷണല് ഡയറക്ടര് ജനറല് വൈ. ബാലകൃഷ്ണയുടെ നേതൃത്വത്തിലുള്ള ഉന്നതതലസംഘം ചെറുതോണിയില് നേരിട്ടെത്തി പരിശോധന നടത്തിയത്\nJanuary 23, 2019 01:10:21 pm\nകൊച്ചി: നൂറ്റാണ്ടിലെ പ്രളയത്തെ അതിജീവിച്ച ചെറുതോണി പാലത്തിനു പകരമായുള്ള പുതിയ പാലത്തിന്റെ രൂപരേഖ തയാറായി. 50 കോടി രൂപ മുതല് മുടക്കു പ്രതീക്ഷിക്കുന്ന പാലം സിഗ്നേച്ചര് ബ്രിഡ്ജായാണ് ചെറുതോണിയില് നിര്‍മിക്കുക. പെരിയാറിനു കുറുകെ നിര്‍മിക്കുന്ന പാലത്തിന് കുറവന് -കുറത്തി മലകളുടെ മാതൃകയില് രണ്ടു തൂണുകള് മാത്രമാണുണ്ടാവുക. ഇരുതൂണുകളില് നിന്നും പ്രത്യേക സാങ്കേതികവിദ്യയില് കേബിളുകളിലാണ് പാലത്തിന്റെ പ്രതലം നിര്‍മിക്കുന്നത്. ഇടുക്കി ആര്‍ച്ച്ഡാമിന് താഴെ നിര്‍മാണം പൂര്‍ത്തിയാക്കുന്ന പാലം വിനോദ സഞ്ചാരികളെക്കൂടി ആകര്‍ഷിക്കാന് ലക്ഷ്യമിട്ടാണ് ഡാമിനു സമാനമായ ഡിസൈനില് നിര്‍മിക്കുന്നതെന്ന് ഇടുക്കി എംപി ജോയ്‌സ് ജോര്‍ജ് പറയുന്നു. അണക്കെട്ട് തുറക്കുമ്പോഴുണ്ടാകുന്ന വന്‍തോതിലുള്ള ജലപ്രവാഹത്തിന് സുഗമമായി ഒഴുകിപ്പോകാന് ലക്ഷ്യമിട്ടാണ് തൂണുകളുടെ എണ്ണംകുറച്ച് പാലം നിര്‍മിക്കുക.\nചെറുതോണിയിലെ നിര്‍ദിഷ്ട പാലത്തിന്റെ രൂപരേഖ\n140 മീറ്റര് നീളവും 16 മീറ്റര് വീതിയുമാണ് പാലത്തിന്റെ പ്രതലത്തിനുള്ളത്. ഇരുവശങ്ങളിലും നടപ്പാതകളുമുണ്ടാവും. 10 മീറ്റ ര്‍വീതിയിലുള്ള ടാറിംഗില് ഏഴു മീറ്ററിലുള്ള ടാറിംഗിനു ശേഷം ഇരുവശങ്ങളിലേക്കും ഒന്ന രമീറ്റര് വീതിയില് ചെറുവാഹനങ്ങള്‍ക്കായി പ്രത്യേക നിരത്തും നിര്‍മിക്കും. 10 മീറ്റ ര്‍വീതിക്ക് ശേഷം നടപ്പാതയ്ക്ക് ഇടയിലായി കോണ്‍ക്രീറ്റ് ക്രാഷ് ബാരിയറുകളുമുണ്ടാവും. വാഹനങ്ങള് നടപ്പാതയിലേക്ക് കയറി അപകടമുണ്ടാകാതിരിക്കാന് ലക്ഷ്യമിട്ടാണ് ക്രാഷ് ബാരിയര് നിര്‍മിക്കുന്നത്. ഇതു മൂലം നടപ്പാതയിലൂടെ സുഗമവും സുരക്ഷിതവുമായി യാത്ര ചെയ്യാനാവുമെന്നും അധികൃതര്.\nഇതോടൊപ്പം വിനോദ സഞ്ചാരികളെ ലക്ഷ്യമിട്ട് പുതിയ പാലത്തിന്റെ ഇരുവശത്തുമായി പെരിയാറില് രണ്ട് റിസര്‍വോയറുകള് നിര്‍മ്മിക്കും. ഇരുവശങ്ങളിലേക്കും 250 മീറ്റര് നീളത്തിലും ഒന്നര മീറ്റര് ഉയരത്തിലുമാണ് ജലസംഭരണി. ഇതിലൂടെ ബോട്ടിംഗ് നടത്താനും അവസരമുണ്ടാകും. അണക്കെട്ടിലെ വെള്ളം തുറന്നു വിട്ടാലും ഇതിന് മുകളിലൂടെ ഒഴുകിപ്പോകുന്ന തരത്തിലാവും നിര്‍മാണം. പാലത്തിന് സമീപത്തു കൂടി പെരിയാര്‍തീരത്ത് പ്രത്യേക നടപ്പാതയും (വാക്‌വേ) സൈക്കിള് ട്രാക്കും നിര്‍മിക്കും.\nപ്രകാശവിന്യാസത്തിലൂടെ രാത്രികാലങ്ങളില് പാലത്തിന്റെ ദൃശ്യം ഏറെ ആകര്‍ഷകമാകുന്ന നിലയിലുള്ള സാങ്കേതികവിദ്യയും രൂപകല്‍പ്പനയിലുണ്ട്. പാലത്തില്‍നി ന്ന് അഞ്ചരമീറ്റര് ദൂരത്തില് പാലത്തിനടിയിലൂടെ വാഹനം ഓടിക്കുന്നതിനുള്ള പ്രത്യേക റോഡും നിര്‍മിക്കും. കേന്ദ്ര ഹൈവേ-റോഡ് ഗതാഗത മന്ത്രാലയം ഇന്ത്യയില് ആദ്യമായി കേബിള്‍സ്റ്റെയ്ഡ് ബ്രിഡ്ജ് നിര്‍മിച്ചത് ഗോവ മുംബൈ എന്നിവിടങ്ങളിലാണ്. ഇതിനു ശേഷം ഇത്തരത്തില് കേബിള് സാങ്കേതികവിദ്യയില് നിര്‍മിക്കുന്ന മൂന്നാമത്തെ പാലമാണ് ഇടുക്കിയില് യാഥാര്‍ഥ്യമാവുകയെന്നും അധികൃതര്.\nചെറുതോണി പാലം, ചിത്രം. സന്ദീപ് വെള്ളാരങ്കുന്ന്\nപ്രളയത്തില് ചെറുതോണി പാലം തകര്‍ന്നതോടെയാണ് കേന്ദ്ര ഹൈവേ റോഡ് മന്ത്രാലയം അഡീഷണല് ഡയറക്ടര് ജനറല് വൈ. ബാലകൃഷ്ണയുടെ നേതൃത്വത്തിലുള്ള ഉന്നതതലസംഘം ചെറുതോണിയില് നേരിട്ടെത്തി പരിശോധന നടത്തിയത്. തുടര്‍ന്ന് പൊതുമരാമത്ത് വകുപ്പ് മന്ത്രി ജി. സുധാകരനുമായി ചര്‍ച്ച നടത്തിയ സംഘം പാലത്തിന് അനുമതി നല്‍കുകയായിരുന്നു. ദേശീയപാതാ വിഭാഗം തയാറാക്കിയ രൂപകല്‍പ്പന അന്തിമ അനുമതിക്കായി കേന്ദ്ര മന്ത്രാലയത്തിന് സമര്‍പ്പിച്ചു കഴിഞ്ഞു. പാര്‍ലമെന്റ് തെരഞ്ഞെടുപ്പിനുള്ള പെരുമാറ്റച്ചട്ടം നിലവില് വരുന്നതിനു മുമ്പ് പുതിയ പാലത്തിന്റെ ടെന്‍ഡര് നടപടികള് ഉള്‍പ്പടെയുള്ളവ പൂര്‍ത്തിയാക്കാനാണ് ലക്ഷ്യമിടുന്നതെന്ന് ജോയ്‌സ് ജോര്‍ജ് പറഞ്ഞു. ഇടുക്കി ജില്ലയുടെ ടൂറിസം വികസനത്തിനും പാലം സഹായകരമാകുമെന്നും ജോയ്‌സ് കൂട്ടിച്ചേര്‍ത്തു.\nTags: Idukki, Kerala Floods\nവെട്രിമാരന്റെ ‘ആണ്’ സിനിമകളിലേക്ക് മഞ്ജു വാര്യര് കടന്നുചെല്ലുമ്പോള്


എ കെ ജി സെന്‍ററിൽ ക്വട്ടേഷൻ സംഘങ്ങൾ ഒളിച്ചിരിക്കുകയാണെന്ന് കെ സുരേന്ദ്രന്\nപൊലീസ് ആസ്ഥാനത്ത് ഐസിസ് സാന്നിദ്ധ്യമുണ്ടെന്ന് ബിജെപി സംസ്ഥാന അധ്യക്ഷൻ കെ സുരേന്ദ്രൻ. ഇത് ഡി ജി പി ലോക്‌നാഥ് ബെഹ്റ പറയാത്ത കാര്യമാണ്. സംസ്ഥാനത്ത് ഐസിസ് സാന്നിദ്ധ്യം ശക്തിപ്പെടുകയാണ്. ഇക്കാര്യത്തില് മുഖ്യമന്ത്രി പിണറായി വിജയന് നിലപാട് വ്യക്തമാക്കണമെന്നും അദ്ദേഹം ആവശ്യപ്പെട്ടു.\nകേരളം ഭീകരസംഘടനകളുടെ റിക്രൂട്ടിംഗ് കേന്ദ്രമായി മാറുന്നുവെന്ന അതീവ ഗുരുതര നിരീക്ഷണമാണ് ഡി ജി പി നടത്തിയത്. സംസ്ഥാനത്ത് ഐസിസ് സാന്നിദ്ധ്യം ശക്തിപ്പെടുന്നുണ്ടെന്ന് ബി ജെ പി പലതവണ പറഞ്ഞിട്ടുള്ളതാണ്. ഐസിസ് നേതൃത്വത്തില് ലവ് ജിഹാദ് സംഘങ്ങള് ഉണ്ടെന്ന് തങ്ങള് പറഞ്ഞപ്പോള് തള്ളിക്കളഞ്ഞു എന്നും സുരേന്ദ്രന് ആരോപിച്ചു.\nക്വട്ടേഷൻ സംഘങ്ങളെ ഒളിപ്പിക്കാന് സി പി എം ശ്രമം നടത്തുകയാണ്. എ കെ ജി സെന്‍ററിനകത്താണ് ക്വട്ടേഷന് സംഘങ്ങള്. ആകാശ് തില്ലങ്കേരി 2017 വരെ എ കെ ജി സെന്‍ററിലെ ജീവനക്കാരനായിരുന്നു. പാര്‍ട്ടി നേതൃത്വമാണ് ക്വട്ടേഷന് സംഘങ്ങളെ വളര്‍ത്തുന്നത്. വരും ദിവസങ്ങളില് ശക്തമായ പ്രതിഷേധത്തിലേക്ക് കടക്കാനാണ് ബി ജെ പിയുടെ തീരുമാനമെന്നും സുരേന്ദ്രന് വ്യക്തമാക്കി.\nകള്ളപ്പണ കേസുമായി ബി ജെ പിയെ ഒരു തരത്തിലും ബന്ധിപ്പിക്കാന് ആവില്ലെന്ന് സംസ്ഥാന അദ്ധ്യക്ഷന് ആവർത്തിച്ചു. കള്ളകേസ് എടുക്കുമായിരിക്കും. ജയിലില് അടയ്ക്കുകയോ തൂക്കികൊല്ലുകയോ ചെയ്യട്ടെ. താനിവിടെ തന്നെ ഉണ്ട്. കുഴല്‍പ്പണകേസ് എന്നൊരു കേസില്ലയെന്നും സുരേന്ദ്രന് പറഞ്ഞു.\nRead more on: cpim | DGP | k Surendran | kerala police


മദ്യത്തിന്റെ പരസ്യം എന്റെ ചെലവില് വേണ്ട: മുന്നിലിരുന്ന ബിയര് കുപ്പി എടുത്തുമാറ്റി പോഗ്ബ • Suprabhaatham\nJune 16, 2021 | 4:46 pm IST\nമ്യൂണിച്ച്: കൊക്കക്കോളയുടെ കുപ്പികള് എടുത്തുമാറ്റിയ ക്രിസ്റ്റ്യാനോ റൊണാള്‍ഡോയുടെ വീഡിയോ വൈറലായതിനു പിന്നാലെ, സമാനമായ നടപടിയുമായി ഫ്രഞ്ച് സൂപ്പര് താരം പോള് പോഗ്ബയും. മുന്നിലിരുന്ന ബിയര് കുപ്പി എടുത്തുമാറ്റിയിരിക്കുകയാണ് പോഗ്ബ.\nജര്‍മനിക്കെതിരായ മത്സരത്തിനുശേഷം നടത്തിയ വാര്‍ത്താ സമ്മേളനത്തിനിടെയാണ് മുന്നിലുള്ള ഹെനേകന് കമ്പനിയുടെ ബിയര് കുപ്പി പോഗ്‌ബോ എടുത്തു മാറ്റിയത്. യൂറോയുടെ പ്രധാന സ്‌പോണ്‍സര്‍മാരിലൊരാളാണ് ഹെനേകന്. പോഗ്ബയ്ക്ക് മുമ്പില് കോളയുടെ രണ്ട് കുപ്പികളും ഒരു ബിയര് കുപ്പിയും ഒരു വെള്ളക്കുപ്പിയുമാണ് ഉണ്ടായിരുന്നത്. ഇതില് ബിയര് കുപ്പിയെടുത്ത് അദ്ദേഹം താഴേക്കു വയ്ക്കുകയായിരുന്നു.\n2019ല് ഇസ്‌ലാം മതം സ്വീകരിച്ച പോഗ്ബ മതകാര്യങ്ങളില് കണിശക്കാരനാണ്. മദ്യബ്രാന്റുകള്‍ക്ക് വേണ്ടി പരസ്യങ്ങള് ചെയ്യാറില്ല. ടീമിന്റെ ഷാംപെയിന് പാര്‍ട്ടികളും പങ്കെടുക്കാറില്ല. വിജയഘട്ടങ്ങളില് ഷാംപെയിന് പാര്‍ട്ടിയില് നിന്ന് വിട്ടുനില്‍ക്കുന്നതിന്റെ ദൃശ്യങ്ങളും നേരത്തെ പുറത്തുവന്നിരുന്നു.\nയൂറോ കപ്പിലെ വാര്‍ത്താ സമ്മേളനത്തിനിടെ പോര്‍ച്ചുഗീസ് ക്യാപ്റ്റന് ക്രിസ്റ്റ്യാനോ റൊണാള്‍ഡോ തനിക്ക് മുന്നിലിരുന്ന കൊക്ക കോള കുപ്പികള് എടുത്തുമാറ്റി പകരം വെള്ളക്കുപ്പി ഉയര്‍ത്തിയത് സമൂഹമാധ്യമങ്ങളിലെല്ലാം വലിയ ചര്‍ച്ചയായിരുന്നു. റൊണാള്‍ഡോയുടെ ഈ പ്രവര്‍ത്തിയിലൂടെ കൊക്കോകോളയ്ക്ക് വലിയ നഷ്ടമാണ് നേരിട്ടത്. സംഭവം നടന്ന് മണിക്കൂറുകള്‍ക്കുള്ളില് കമ്പനിയുടെ വിപണി മൂല്യത്തില് 520 കോടി ഡോളറിന്റെ ഇടിവാണ് രേഖപ്പെടുത്തിയത്.\nഹംഗറിക്കെതിരായ യൂറോ കപ്പ് മത്സരത്തിനു മുന്നോടിയായുള്ള വാര്‍ത്താസമ്മേളനത്തിനിടെയായിരുന്നു സംഭവം. ടൂര്‍ണമെന്റ് സ്പോണ്‍സര്‍മാര് കൂടിയാണ് കൊക്കക്കോള. വന്നിരുന്ന ഉടന് തന്നെ റൊണാള്‍ഡോ കുപ്പികള് എടുത്തുമാറ്റി. പിന്നീട് സമീപത്തിരുന്ന കുടിവെള്ളക്കുപ്പി എടുത്ത ശേഷം ”ഇത്തരം പാനീയങ്ങള്‍ക്കു പകരം വെള്ളം കുടിക്കൂ” എന്ന് ഉറക്കെ പറഞ്ഞു.\nവാര്‍ത്താ സമ്മേളനം നടക്കുന്നതിന് മുമ്പ് കമ്പനിയുടെ ഓഹരി വില 73.02 ഡോളറായിരുന്നു. എന്നാല് വാര്‍ത്താ സമ്മേളനം കഴിഞ്ഞതിന് പിന്നാലെ ഇത് 71.85 ഡോളറായി കുറഞ്ഞു. 1.6 ശതമാനത്തിന്റെ ഇടിവ് മൂലം കൊക്കോ കോളക്കുണ്ടായ നഷ്ടം 520 കോടി ഡോളറും.\nമുന്‍പും താരത്തിന്റെ ഇത്തരം നിലപാടുകള് ശ്രദ്ധിക്കപ്പെട്ടിട്ടുണ്ട്. സോഫ്റ്റ് ഡ്രിങ്ക്സ് ഉള്‍പ്പടെ ആരോഗ്യത്തിനു ദോഷം ചെയ്യുമെന്നു കരുതുന്ന ഒരുത്പന്നത്തെയും ക്രിസ്റ്റിയാനോ റൊണാള്‍ഡോ പ്രോത്സാഹിപ്പിക്കാറില്ല. ഇതിന്റെ പേരില് മദ്യക്കമ്പനികളുടെ ഉള്‍പ്പടെ കോടികള് ലഭിക്കുന്ന പരസ്യങ്ങള് അദ്ദേഹം വേണ്ടെന്നു വച്ചിട്ടുണ്ട്.\nതന്നെപ്പോലെ ഫിറ്റ്നെസ് കാര്യങ്ങളില് തന്റെ മകന് അത്ര ശ്രദ്ധപുലര്‍ത്തുന്നില്ലെന്ന് പറഞ്ഞതും വാര്‍ത്തയായിരുന്നു. തനിക്കിഷ്ടമല്ലെന്നറിഞ്ഞിട്ടും മകന് സോഫ്റ്റ് ഡ്രിങ്ക്സുകള് കുടിക്കുകയും ജങ്ക് ഫുഡ് കഴിക്കുകയും ചെയ്യാറുണ്ട് എന്ന് ഒരു അഭിമുഖത്തില് താരം തുറന്നുപറഞ്ഞിരുന്നു.


Many were Trapped in Boarder because of the lack of pass | നാട്ടിലേക്കെത്താന് പാസില്ല; രാത്രി മുഴുവന് അതിര്‍ത്തി വനങ്ങളില് കുടുങ്ങിയത് നിരവധി പേര് - Malayalam Oneindia\nനാട്ടിലേക്കെത്താന് പാസില്ല; രാത്രി മുഴുവന് അതിര്‍ത്തി വനങ്ങളില് കുടുങ്ങിയത് നിരവധി പേര്\nPublished: May 10 2020, 12:05 [IST]\nബത്തേരി: കൊറോണ പ്രതിരോധ നടപടികളുടെ ഭാഗമായി അതിര്‍ത്തി പ്രദേശങ്ങളില് നിയന്ത്രണം ശക്തമാക്കിയിരിക്കുകയാണ്. കയ്യില് പാസ് ഉള്ളവരെ മാത്രമാണ് അതിര്‍ത്തി കടക്കാന് അനുവദിക്കുന്നത്. ഇത്തരത്തില് പാസ് ഇല്ലാതേയും രജിസ്‌ട്രേഷന് നടപടികള് പൂര്‍ത്തിയാകാതേയും ഇതരസംസ്ഥാനങ്ങളില് നിന്നും മുത്തങ്ങയിലെത്തിയ എഴുപതോളം പേര് അതിര്‍ത്തി വനങ്ങളില് കുടുങ്ങി കിടന്നു. രാത്രി മുഴുവന് ഇവര് അവിടെ തങ്ങുകയായിരുന്നു.\nഎട്ടാം തിയ്യതി രാവിലെ മുതല് മതിയായ രേഖകളില്ലാതെ മുത്തങ്ങയിലെത്തിയവരാണ് അവിടെ കുടുങ്ങി കിടന്നത്. അതേസമയം പാസും അനുബന്ധ രേഖകളും കൈയ്യിലുള്ളവരെ സുരക്ഷാ ഉദ്യോഗസ്ഥര് കടത്തി വിട്ടതോടെ കുടുങ്ങി കിടക്കുന്നവര് ബഹളമുണ്ടാക്കുകയായിരുന്നു. ഒടുവില് സബ്കളക്ടര് എത്തി വിഷയത്തില് ഇടപെടുകയായിരുന്നു.\nസ്ഥതിഗതികള് വിലയിരുത്തി സ്ത്രീകളേയും കുട്ടികളേയും സുരക്ഷിത സ്ഥലങ്ങളിലേക്ക് രാത്രി തന്നെ മാറ്റിയെങ്കിലും പുരുഷന്മാര് രാത്രി മുഴുവന് വനാതിര്‍ത്തിയില് കഴിയുകയായിരുന്നു.\nഅതിര്‍ത്തിയില് ഒരാളുടെ പാസില് എട്ട് പേര് വരെ വാഹനത്തില് എത്തിയ സംഭവമുണ്ടായിരുന്നു. പിന്നീട്് എല്ലാവര്‍ക്കും താല്‍ക്കാലിക പാസ് അനുവദിച്ച് കേരളത്തിലേക്ക് പ്രവേശനം നല്‍കുകയായിരുന്നു. പാസ് കയ്യിലുള്ളവര്‍ക്ക് മാത്രമെ വനാതിര്‍ത്തിയിലൂടെ പ്രവേശനമുണ്ടാവുകയുള്ളൂവെന്ന് നേരത്തെ ജില്ലാഭരണകൂടം അറിയിച്ചിരുന്നു. അതിനിടെ ഇതര സംസ്ഥാനങ്ങളില് നിന്നും കേരളത്തിലേക്കെത്തുന്നവര്‍ക്ക് പാസ് വിതരണം താല്‍ക്കാലികമായി നിര്‍ത്തിവെച്ചിരുന്നു. പാസ് ലഭിച്ചവരില് റെഡ് സോണില് നിന്നും വരുന്നവരെ ക്വാറന്റൈന് ചെയ്യാനുമായിരുന്നു തീരുമാനം. ശേഷം ഇന്നലെ മുതല് വീണ്ടും പാസ് വിതരണം ചെയത് തുടങ്ങി. നാട്ടിലേക്ക് വരുന്നവര്‍ക്ക് പാസ് നല്‍കല് നിര്‍ത്തിവെച്ചത് വലിയ തിരിച്ചടിയായിരുന്നു.\nഇത് കൂടാതെ കേരള-കര്‍ണ്ണാടക അതിര്‍ത്തിയായ മൂലഹൊള്ളയില് ഇന്നലെ രാത്രിയോടെ അമ്പതോളം പേരായിരുന്നു കുടുങ്ങി കിടന്നത്.\nമറ്റ് സംസ്ഥാനങ്ങളില് കുടുങ്ങിയ മലയാളികളെ തിരിച്ചെത്തിക്കാന് സംസ്ഥാനം പ്രത്യേകം ട്രെയിനുകള് സജ്ജമാക്കായിട്ടുണ്ട്. ദില്ലിയില് നിന്നാണ് ആദ്യത്തെ ട്രെയിന്. വിദ്യാര്‍ത്ഥികള്‍ക്കാണ് മുന്‍ഗണന.\nകേരളത്തില് ഇന്നലെ രണ്ട് പേര്‍ക്കാണ് കൊറോണ സ്ഥിരീകരിച്ചത്. കഴിഞ്ഞ ദിവസം വന്ദേ ഭാരത് ദൗത്യത്തിന്റെ ഭാഗമായി വിദേശത്ത് നിന്ന് കേരളത്തില് എത്തിയ രണ്ട് പേര്‍ക്കാണ് കൊവിഡ് സ്ഥിരീകരിച്ചിരിക്കുന്നത്. ഒരാള് കോഴിക്കോടും രണ്ടാമത്തെ ആള് കൊച്ചിയിലും ചികിത്സയില് കഴിയുകയാണ്.\nകേരളത്തില് ഇതുവരേയും 505 പേര്‍ക്കാണ് കൊറോണ സ്ഥിരീകരിച്ചത്. അതില് ഇപ്പോള് ചികിത്സയില് ഉളളത് 17 പേര് മാത്രമാണ്. പേരാണ് ഇപ്പോള് നിരീക്ഷണത്തില് കഴിയുന്നത്. 23596 പേര് വീടുകളിലും 334 പേര് ആശുപത്രികളിലുമാണ്.\nlock down wayanad wayanad district വയനാട്\nMany were Trapped in Boarder because of the lack of pass\nStory first published: Sunday, May 10, 2020, 12:05 [IST]


നിഷേധവോട്ടു രേഖപ്പെടുത്താന് സുപ്രീംകോടതിയുടെ അനുമതി\nSeptember 27, 2013 ദേശീയം\nന്യൂഡല്‍ഹി: പൊതുതെരഞ്ഞെടുപ്പില് നിഷേധവോട്ടു രേഖപ്പെടുത്തുന്നതിന് സുപ്രീംകോടതിയുടെ അനുമതി. നിഷേധവോട്ട് രേഖപ്പെടുത്താനുള്ള പ്രത്യേക ബട്ടന് വോട്ടിംഗ് യന്ത്രത്തില് ഏര്‍പ്പെടുത്തണമെന്നും കോടതി നിര്‍ദേശിച്ചു. യന്ത്രത്തില് രേഖപ്പെടുത്തുമെങ്കിലും നിഷേധവോട്ടുകള് എണ്ണി തിട്ടപ്പെടുത്തില്ല. അതുകൊണ്ടു തന്നെ ഫലപ്രഖ്യാപനത്തില് നിഷേധവോട്ടുകളുടെ എണ്ണം അറിയാനാകില്ല. നിഷേധവോട്ട് ജനാധിപത്യപ്രക്രിയയെ ശുദ്ധീകരിക്കുമെന്ന അഭിപ്രായത്തോടെയാണ് ചീഫ് ജസ്റീസ് അടങ്ങിയ ബെഞ്ച് വിധി പ്രസ്താവിച്ചത്. വിധി എത്രയും വേഗം നടപ്പിലാക്കണമെന്നാണ് കോടതിയുടെ നിര്‍ദേശം. ഇതോടെ നവംബറില് അഞ്ചു സംസ്ഥാനങ്ങളില് നടക്കാനിരിക്കുന്ന തെരഞ്ഞെടുപ്പില് നിര്‍ദേശം പ്രായോഗികമാക്കേണ്ട സ്ഥിതിയാണുള്ളത്. ഡല്‍ഹി, മധ്യപ്രദേശ്, രാജസ്ഥാന്, ഛത്തീസ്ഗഢ്, മിസോറം എന്നീ സംസ്ഥാനങ്ങളിലാണ് നവംബറില് നിയമസഭാ തെരഞ്ഞെടുപ്പുകള് നടക്കുന്നത്.\nനിഷേധവോട്ടുകള് തെരഞ്ഞെടുപ്പില് നിര്‍ണായകമാറ്റങ്ങള് വരുത്തുമെന്ന് കോടതി വിലയിരുത്തി. രാഷ്ട്രീയപാര്‍ട്ടികള് സംശുദ്ധരായ സ്ഥാനാര്‍ഥികളെ നിര്‍ത്തേണ്ട സാഹചര്യവും ഇതുമൂലമുണ്ടാകുമെന്നും കോടതി ചൂണ്ടിക്കാട്ടി. മത്സരിക്കുന്ന മുഴുവന് സ്ഥാനാര്‍ഥികളുടെ പേരുകളും രേഖപ്പെടുത്തിയ ശേഷം അവസാനം വോട്ടിംഗ് യന്ത്രത്തില് ‘ഇതൊന്നുമല്ല’ എന്ന ഒരു ബട്ടന് കൂടി ഏര്‍പ്പെടുത്തണമെന്നാണ് കോടതിയുടെ നിര്‍ദേശം. ഇതിനായി നിയമഭേദഗതി വരുത്താനും കോടതി നിര്‍ദേശിച്ചിട്ടുണ്ട്. ഒരു പൌരന് വോട്ടു ചെയ്യാനുള്ള അവകാശം നിയമപരമാണെന്നും എന്നാല് സ്ഥാനാര്‍ഥികളെ നിഷേധിക്കാനുള്ള ഭരണഘടനാപരമായ അവകാശവുമുണ്ടെന്ന് കോടതി വിലയിരുത്തി. തീരുമാനത്തിന് വ്യാപക പ്രചാരണം നല്‍കാനും അതിലൂടെ വോട്ടര്‍മാരെ ഇതു സംബന്ധിച്ച് ബോധവല്‍ക്കരിക്കാനും കോടതി തെരഞ്ഞെടുപ്പ് കമ്മീഷനോട് നിര്‍ദേശിച്ചിട്ടുണ്ട്.\nപീപ്പിള്‍സ് യൂണിയന് ഫോര് സിവില് ലിബര്‍ട്ടീസ് എന്ന എന്‍ജിഒ സംഘടന നല്‍കിയ ഹര്‍ജി പരിഗണിച്ചാണ് കോടതിയുടെ ഉത്തരവ്. മത്സരിക്കുന്ന സ്ഥാനാര്‍ഥികളെ അംഗീകരിക്കാതിരിക്കാനുള്ള അവകാശവും ഒരു പൌരന് ഉണ്ടെന്നായിരുന്നു ഹര്‍ജിക്കാരുടെ വാദം. തെരഞ്ഞെടുപ്പ് കമ്മീഷനും ഹര്‍ജിക്കാരുടെ ആവശ്യത്തെ പിന്തുണച്ചിരുന്നു. ഇതിനായി നിയമഭേദഗതി വരുത്താന് സര്‍ക്കാരിനോട് നിര്‍ദേശിച്ചിരുന്നെങ്കിലും ഇതുവരെ സര്‍ക്കാര് ഇതിനു തയാറായില്ലെന്നും തെരഞ്ഞെടുപ്പ് കമ്മീഷന് ചൂണ്ടിക്കാട്ടിയിരുന്നു. തെരഞ്ഞെടുപ്പ് നടത്തുന്നത് തെരഞ്ഞെടുക്കാനാണെന്നും നിഷേധിക്കാനല്ലെന്നുമായിരുന്നു സര്‍ക്കാരിന്റെ വാദം. നിഷേധവോട്ടിനുള്ള ബട്ടന് വോട്ടിംഗ് യന്ത്രത്തിലേര്‍പ്പെടുത്തുന്നത് സമ്മതിദായകരെ ആശയക്കുഴപ്പത്തിലാക്കുമെന്നും അതുകൊണ്ട് പ്രത്യേകിച്ച് നേട്ടമൊന്നും ഇല്ലെന്നും സര്‍ക്കാര് ഭാഗം വാദിച്ചു.


rafale | മെറിനിയാക് വ്യോമത്താവളത്തിൽ നിന്ന് അബുദാബി വരെ അനുഗമിച്ചത് ഫ്രഞ്ച് വ്യോമ സേനാ വിമാനങ്ങൾ; അബുദാബിയിൽ നിന്ന് അംബാലയിലേക്ക് കൂട്ടിന് ഇന്ത്യൻ ടാങ്കർ വിമാനങ്ങൾ; 7000 കിലോമീറ്റർ താണ്ടി റഫാൽ എത്തുന്നത് ചൈനീസ് വെല്ലുവിളികളെ നേരിടാൻ; അഞ്ച് വിമാനത്തിൽ ഒന്നു പറത്തുന്നത് മലയാളി അഭിമാനമായ വിങ് കമാണ്ടറും; റഫാൽ യുദ്ധവിമാനങ്ങൾ കൂടി നാളെ എത്തുന്നതോടെ വ്യോമക്കരുത്തിൽ ഇന്ത്യ ഏഷ്യയിലെ നമ്പർ വണ്ണാകും - MarunadanMalayalee.com\nJuly 28, 202007:01 AM IST Permalink\nന്യൂഡൽഹി: ഫ്രാൻസിൽ നിന്നുള്ള5റഫാൽ യുദ്ധവിമാനങ്ങൾ നാളെ ഇന്ത്യയിലെത്തും. 7000 കിലോമീറ്റർ താണ്ടി അബുദാബി വഴി ഹരിയാനയിലെ അംബാല വ്യോമത്താവളത്തിൽ വിമാനം എത്തും. അഞ്ച് യുദ്ധ വിമാനങ്ങൾക്കും വ്യോമസേന വൻ വരവേൽപ് നൽകും. ഇന്ത്യൻ വ്യോമസേനയ്ക്ക് പുത്തൻ കരുത്താണ് റഫാൽ യുദ്ധ വിമാനങ്ങൾ.\nതെക്കൻ ഫ്രാൻസിലെ മെറിനിയാക് വ്യോമത്താവളത്തിൽ നിന്നാണു വിമാനങ്ങൾ ഇന്നലെ ഉച്ചയ്ക്കു പുറപ്പെട്ടത്. ഒറ്റ സീറ്റുള്ള3വിമാനങ്ങളും ഇരട്ട സീറ്റുള്ള2വിമാനങ്ങളുമാണ് വ്യോമ സേനയുടെ ഭാഗമാകാൻ എത്തുന്നത്. അബുദാബിയിലെ അൽദഫ്ര വ്യോമത്താവളത്തിൽ തങ്ങുന്ന വിമാനങ്ങൾ നാളെ അംബാലയിലേക്കു പറക്കും. റഫാൽ വിമാനങ്ങൾക്ക് സംഘർഷം നിലനിൽക്കുന്ന ഇന്ത്യ ചൈന അതിർത്തിയിലായിരിക്കും ആദ്യ ദൗത്യം. 59,000 കോടി രൂപയ്ക്ക് ആകെ 36 വിമാനങ്ങളാണു ഫ്രാൻസിൽ നിന്ന് വാങ്ങുന്നത്. അടുത്ത വർഷം അവസാനത്തോടെ 36 എണ്ണവും ലഭിക്കുമെന്നു ഫ്രാൻസിലെ ഇന്ത്യൻ എംബസി അറിയിച്ചു.\nവിമാനം പറപ്പിക്കുന്ന ഇന്ത്യൻ വ്യോമസേനാ പൈലറ്റുമാരെ ഫ്രാൻസിലെ ഇന്ത്യയുടെ അംബാസഡർ ജാവേദ് അഷ്‌റഫ് വ്യോമത്താവളത്തിൽ സന്ദർശിച്ചു. ഫ്രാൻസിൽനിന്ന് ഇന്ത്യയിലേക്കുള്ള യാത്രയിൽ റഫാൽ പറത്താൻ മലയാളിയും ഉണ്ട്. ഫ്രാൻസിൽ പരിശീലനം പൂർത്തിയാക്കി വിമാനങ്ങളുമായി പുറപ്പെട്ട വ്യോമസേന പൈലറ്റുമാരുടെ ആറംഗസംഘത്തിലാണ് മലയാളി ഇടം നേടിയിരിക്കുന്നത്. ഒമ്പതുമാസമായി ഇവർ ഫ്രാൻസിൽ വിമാനം പറത്താനുള്ള പരിശീലനത്തിലായിരുന്നു. വിങ് കമാൻഡറാണ് ഈ മലയാളി. വ്യോമസേനയുടെ ട്വിറ്റർ അക്കൗണ്ടിൽ ഇവരുടെ ചിത്രം പങ്കുവെച്ചതോടെ നിരവധി സുഹൃത്തുക്കൾ ഇദ്ദേഹത്തെ തിരിച്ചറിഞ്ഞു. പൈലറ്റുമാരുടെ പേരുവിവരം ഔദ്യോഗികമായി പുറത്തു വിടാത്തതിനാൽ ഇദ്ദേഹത്തെക്കുറിച്ചുള്ള വിവരങ്ങൾ വെളിപ്പെടുത്തുന്നുമില്ല.\nവിമാനങ്ങൾക്ക് ആകാശത്തു വച്ച് ഇന്ധനം നിറയ്ക്കാൻ അബുദാബി വരെ ഫ്രഞ്ച് വ്യോമസേനാ ടാങ്കർ വിമാനങ്ങൾ ഒപ്പം പറന്നിരുന്നു. അബുദാബിയിൽ നിന്ന് അംബാലയിലേക്കുള്ള യാത്രയിൽ ഇന്ത്യയുടെ വ്യോമസേനാ ടാങ്കർ വിമാനങ്ങൾ അനുഗമിക്കും. വ്യോമസേനയുടെ 17ാം നമ്പർ സ്‌ക്വാഡ്രൻ (ഗോൾഡൻ ആരോസ്) ആണു റഫാലിനായി അംബാലയിൽ സജ്ജമാക്കുക. മിസൈലുകൾ അടക്കം ഘടിപ്പിച്ച റഫാലുകളുടെ സ്‌ക്വാഡ്രൻ ഓഗസ്റ്റ് രണ്ടാം പകുതിയോടെ പ്രവർത്തനക്ഷമമാകും. 9.3 ടൺ ആയുധങ്ങൾ വഹിക്കാവുന്ന റഫാലിൽ മീറ്റിയോർ ബിയോണ്ട് വിഷ്വൽ റേഞ്ച് എയർ ടു എയർ മിസൈലും സ്‌കാൽപ് എയർ ടു ഗ്രൗണ്ട് ക്രൂസ് മിസൈലും സജ്ജമാക്കും. ആകാശത്തും കരയിലുമുള്ള ലക്ഷ്യങ്ങളെ തകർക്കാൻ ഈ മിസൈലുകൾക്ക് കഴിയും.\nലഡാക്ക് അതിർത്തിയിലെ ചൈനീസ് പ്രകോപനം ഇനിയും അവസാനിച്ചിട്ടില്ല. ഈ സാഹചര്യത്തിൽ ഇന്ത്യ അതിർത്തിയിൽ ആയുധവിന്യാസം നടത്തുകയും ചെയ്യുന്നുണ്ട്. ചൈനീസ് പ്രകോപനം തുടരുന്ന സാഹചര്യത്തിൽ സജ്ജമായിരിക്കാനുള്ള നിർദ്ദേശമാണ് വ്യോമ-കര-നാവിക സേനകൾക്ക് നൽകിയിരിക്കുന്നത്. വ്യോമക്കരുത്തിൽ ഇന്ത്യയെ മുന്നിലെത്തിക്കാൻ പോന്ന യുദ്ധവിമാനമാണ് റഫാൽ. ഇത് എത്തുന്നതോടെ വ്യോമസേനയുടെ ആക്രമണശേഷി വൻതോതിൽ വർധിക്കുമെന്ന് വിദഗ്ദ്ധർ വാർത്താ ഏജൻസിയോട് പറഞ്ഞു. ഇന്ത്യയ്ക്കും ചൈനയ്ക്കുമിടെ സംഘർഷാവസ്ഥ നിലനിൽക്കുകയും വ്യോമസേന കടുത്ത ജാഗ്രത പാലിക്കുകയും ചെയ്യുന്നതിനിടെയാണ് അത്യന്താധുനിക യുദ്ധവിമാനങ്ങൾ ഇന്ത്യയ്ക്ക് ലഭിക്കുന്നത്. എതിരാളികൾക്ക് ശക്തമായ മുന്നറിയിപ്പ് നൽകുന്നതാവും നീക്കമെന്ന് പേര് വെളിപ്പെടുത്താത്ത സൈനിക വൃത്തങ്ങൾ പറഞ്ഞു.\n58,000 കോടിക്ക് 36 റഫാൽ വിമാനങ്ങൾ വാങ്ങുന്നതിനുള്ള കരാറിൽ 2016 സെപ്റ്റംബറിലാണ് ഇന്ത്യയും ഫ്രാൻസും ഏർപ്പെട്ടത്. യൂറോപ്യൻ മിസൈൽ നിർമ്മാതാക്കളായ എംബിഡിഎയുടെ മീറ്റിയോർ എയർ ടു എയർ മിസൈൽ, സ്‌കാൾപ് ക്രൂസ് മിസൈൽ എന്നിവ അടക്കമുള്ളവയുമായാണ് റഫാൽ യുദ്ധവിമാനങ്ങൾ എത്തുന്നത്. യു.കെ, ജർമനി, ഇറ്റലി, ഫ്രാൻസ്, സ്‌പെയിൻ, സ്വീഡൻ എന്നീ രാജ്യങ്ങൾ നേരിടുന്ന പൊതുവായ വെല്ലുവിളികൾ മുന്നിൽക്കണ്ട് രൂപകൽപ്പന ചെയ്ത മിസൈലാണ് മീറ്റിയോർ. ഇന്ത്യയ്ക്കുവേണ്ടി മാത്രം നടത്തിയ പരിഷ്‌കാരങ്ങളും റഫാൽ യുദ്ധവിമാനങ്ങളിൽ ഉണ്ടാവും. ഇസ്രയേൽ നിർമ്മിത ഹെൽമെറ്റ് മൗണ്ടഡ് ഡിസ്‌പ്ലേ, റഡാർ വാണിങ് റിസീവറുകൾ, ലോ ബാൻഡ് ജാമറുകൾ, പത്ത് മണിക്കൂർ ഫ്‌ളൈറ്റ് ഡേറ്റാ റെക്കോർഡിങ്, ഇൻഫ്രാറെഡ് സെർച്ച് ആൻഡ് ട്രാക്കിങ് സംവിധാനം തുടങ്ങിയവയാണ് ഇവ.\nഫ്രാൻസിന്റെ കയ്യിൽ നിന്നാണ് ഇന്ത്യ റഫാൽ വിമാനം വാങ്ങുന്നതെങ്കിലും ടെക്നോളജിയുടെ കാര്യത്തിൽ ഈ വിമാനം മറ്റെല്ലാവരെയും കടത്തിവെട്ടും. ഇന്ത്യയുടെയും ഇസ്രയേലിന്റെയും പ്രതിരോധ സാങ്കേതിക സംവിധാനങ്ങളും ആയുധങ്ങളും ഘടിപ്പിച്ചതോടെ ലോകത്തെ ഏറ്റവും മികച്ച റഫാൽ പോർവിമാനം ഇന്ത്യയുടേതാകും. ഫ്രഞ്ച് സാങ്കേതിക വിദഗ്ധരുടെ സഹായത്തോടെയാണ് റഫാലിന്റെ ഇന്ത്യൻ പതിപ്പ് നിർമ്മിച്ചത്. അസ്ട്ര, സുദർശൻ ബോംബുകൾ, എഇഎസ്എ റഡാർ, പൈത്തൺ 5, ഇസ്രയേലിന്റെ ഡെർബി മിസൈൽ എന്നിവ ഘടിപ്പിക്കാനുള്ള സംവിധാനങ്ങളോടെയാണ് ഇന്ത്യയുടെ റഫാൽ എത്തുന്നത്.\nഇവയ്ക്കിടയിൽ തന്നെ പല വകഭേദങ്ങളുണ്ട്. ശത്രുഭൂമിയുടെ ഉള്ളിലേക്ക് ആഴത്തിൽ പറന്നെത്തി, ശത്രുവിന്റെ സൈനികനീക്കങ്ങളെ തകർക്കാനായി റോഡ്, റയിൽ പാതകൾ, പാലങ്ങൾ ശത്രുവിന്റെ കമാൻഡ് സെന്ററുകൾ തുടങ്ങിയവ തകർക്കുന്നവയാണു ഡീപ് പെനിട്രേഷൻ സ്‌ട്രൈക്ക് വിമാനങ്ങൾ. ജഗ്വാർ ഈ വിഭാഗത്തിൽ പെട്ടവയാണ്. പറക്കൽ ശേഷിയും പ്രഹരശേഷിയും കൂടുതലാണെങ്കിലും ഇവയ്ക്ക് ഒരു പോരായ്മയുണ്ട് - ശത്രുവിമാനങ്ങളിൽ നിന്നു സ്വയം സംരക്ഷിക്കാനുള്ള കഴിവു പരിമിതമാണ്. അതിനാൽ ഇവയ്ക്കു കൂട്ടുപോകാൻ ഫൈറ്റർ വിമാനങ്ങൾ വേണം. ഇത് റഫാൽ പരിഹരിക്കും.


Nivin Pauly, suchafabulous actor,says Nagarjuna - Malayalam Filmibeat\nനിവിന് പോളിയെ പുകഴ്ത്തി തെലുങ്ക് നടന് നാഗാര്‍ജുന, കാര്യമെന്തായിരിക്കും?\n| Published: Tuesday, January 19, 2016, 11:56 [IST]\nനിവിന് പോളിയുടെ സൂപ്പര്‍ഹിറ്റ് ചിത്രമായ പ്രേമത്തിന്റെ തെലുങ്ക് റീമേക്കിങ് ചിത്രീകരണം പുരോഗക്കുകയാണ്. ഇപ്പോഴിതാ തെലുങ്കില് നിന്ന് നിവിന് പോളിയുടെ അഭിനയത്തെ പ്രശംസിച്ചുക്കൊണ്ട് നാഗാര്‍ജ്ജുന രംഗത്ത് എത്തിയിരിക്കുന്നു. പ്രേമം എന്ന ചിത്രത്തെ ഇത്രയും ഹിറ്റാക്കിയത് നിവിന് പോളിയെന്ന നടനാണെന്ന് നാഗാര്‍ജ്ജുന പറയുന്നു.\nതാന് അടുത്തിടെയാണ് പ്രേമം സിനിമ കാണുന്നത്. അതിന് ശേഷം തന്റെ മകന് നാഗചൈതന്യയോട് പറയുകയുണ്ടായി, സംവിധായകന്റെ നിര്‍ദ്ദേശങ്ങള്‍ക്ക് അനുസരിച്ച് മജ്ജ്‌നുവില് പ്രവര്‍ത്തിക്കുക. എന്നാല് ചിത്രം തെലുങ്കിലേക്ക് വരുമ്പോള് ചില മാറ്റങ്ങളുണ്ടാകുമെന്നും നാഗാര്‍ജ്ജുന പറയുന്നു.\nമലയാളത്തില് അല്‍ഫോന്‍സ് പുത്രന് സംവിധാനം ചെയ്ത പ്രേമം ചന്ദു മൊണ്ടേതിയാണ് തെലുങ്കില് സംവിധാനം ചെയ്യുന്നത്.\nമലയാളത്തില് നിവിന് പോളി അവതരിപ്പിച്ച ജോര്‍ജ്ജിന്റെ വേഷം ചെയ്യുന്നത് നടന് നാഗാര്‍ജ്ജുനയുടെ മകന് നാഗചൈതന്യയാണ്.\nപ്രേമത്തില് മേരിയുടെ കഥപാത്രം അവതരിപ്പിച്ച അനുപമ പരമേശ്വരന് തന്നെയാണ് മജ്‌നുവിലും മേരിയുടെ വേഷം ചെയ്യുന്നത്. പ്രേമത്തിന് ശേഷം അനുപമ അഭിനയിക്കുന്ന ചിത്രം കൂടിയാണ് മജ്‌നു.\nമലരിന്റെ വേഷം ചെയ്യുന്നത് ശ്രുതി ഹാസനാണ്.\nRead more about: malayalam film news malayalam cinema malayalam movie telugu actor nivin pauli nagarjuna premam majnu മലയാളം സിനിമ തെലുങ്ക് നടന് നിവിന് പോളി നാഗാര്‍ജ്ജുന പ്രേമം മജ്‌നു\nNivin Pauly, suchafabulous actor.\nStory first published: Tuesday, January 19, 2016, 11:56 [IST]


NSS against LDF | നവോത്ഥാനത്തിന്റെ പേര് പറഞ്ഞ് സർക്കാർ ജനങ്ങളെ ഭിന്നിപ്പിക്കുന്നു; ഉപതെരഞ്ഞെടുപ്പിൽ ശരിദൂരമെന്ന് NSS – News18 Malayalam\nനവോത്ഥാനത്തിന്റെ പേര് പറഞ്ഞ് സർക്കാർ ജനങ്ങളെ ഭിന്നിപ്പിക്കുന്നു; ഉപതെരഞ്ഞെടുപ്പിൽ ശരിദൂരമെന്ന് NSS\nസവര്‍ണ-അവര്‍ണ വേര്‍തിരിവ് ഉണ്ടാക്കാനാണ് സര്‍ക്കാര് ശ്രമിക്കുന്നത്. കേരളത്തില് കലാപമൊരുക്കുകയാണ് ഇതിലൂടെ ലക്ഷ്യമിടുന്നത്.\nLast Updated : October 08, 2019, 21:04 IST\nAlso Read മുന്നോക്ക വിഭാഗങ്ങള്‍ക്ക് ലഭിക്കേണ്ട അവകാശങ്ങൾ അട്ടിമറിക്കുന്നു; സംസ്ഥാന സര്‍ക്കാരിനെതിരെ NSS\nFirst published: October 08, 2019, 21:04 IST\nBy Election in Keralag sukumaran nairnss


MSME സംരംഭകർക്കായി KFC യുടെ പുതിയ LOC പദ്ധതി – Business Life\nസർക്കാർ വകുപ്പുകൾ/ ഏജൻസികൾ/ പൊതുമേഖലാ സ്ഥാപനങ്ങൾ എന്നിവയിൽ നിന്ന് ലഭിക്കുന്ന പർച്ചേസ് ഓർഡറുകൾ കെഎഫ് സി യിൽ സമർപ്പിച്ചാൽ, ഓർഡർ തുകയുടെ 75% വരെ വായ്പയായി ലഭിക്കും. പർച്ചേസ് ഓർഡർ തീർക്കാനുള്ള സമയം, ഓർഡർ നൽകുന്ന അതോറിറ്റിയിൽ നിന്ന് ഫണ്ട് ലഭിക്കുന്ന കാലയളവ് എന്നിവ അനുസരിച്ചായിരിക്കും വായ്പയുടെ തിരിച്ചടവ് കാലാവധി തീരുമാനിക്കുക. വാർഷിക പലിശ നിരക്ക് സംരംഭത്തിന്റെ ക്രെഡിറ്റ് റേറ്റിംഗ് അനുസരിച്ചു 8% മുതൽ ആയിരിക്കും. കോവിഡിന് മുൻപുള്ള ബാലൻസ് ഷീറ്റുകളുടെ അടിസ്ഥാനമാക്കിയാ യിരിക്കും ക്രെഡിറ്റ് റേറ്റിംഗ് നടത്തുക.\nനൽകുന്ന അതോറിറ്റി ബിൽ അംഗീകരിച്ചുകഴിഞ്ഞാൽ, ബിൽ തുകയുടെ 90% വരെ ഡിസ്‌കൗണ്ട് ചെയ്തു വായ്പയായി ലഭിക്കും. അന്തിമ ബില്ലുകൾ യാതൊരു ഈടുമില്ലാതെ ഡിസ്‌കൗണ്ട് ചെയ്യാവുന്നതാണ്.\nപദ്ധതിയിൽ വായ്പ ലഭിക്കാൻ എംഎസ്എംഇ യായി രജിസ്റ്റർ ചെയ്തിരിക്കണം. ജി എസ് റ്റി രജിസ്‌ട്രേഷനും ബാലൻസ് ഷീറ്റും വേണം . ജി എസ് റ്റി രജിസ്‌ട്രേഷനിൽ നിന്ന് ഒഴിവാക്കപ്പെട്ട എംഎസ്എംഇ കൾക്ക് ഇത് ബാധകമല്ല. അനുമാന അടിസ്ഥാനത്തിൽ ആദായനികുതി അടയ്ക്കുകയാണെങ്കിൽ ബാലൻസ് ഷീറ്റ് വേണ്ട.\nഅഞ്ച് വർഷത്തെ കാലാവധിയോടെ ഒരു ലിമിറ്റ് പോലെയായിക്കും വായ്പ അനുവദിക്കുക. ഇതിൽ ഗ്യാരണ്ടികൾ, പർച്ചേസ് ഓർഡർ വായ്പ, ബിൽ ഡിസ്‌കൗണ്ടിംഗ്, സർക്കാർ പ്രോമിസറി നോട്ട് ഡിസ്‌കൗണ്ടിംഗ്, ഉപകരണങ്ങൾ വാങ്ങാനുള്ള വായ്പ മുതലായ സൗകര്യങ്ങൾ ഉണ്ടാകും .\nകമ്പനികൾക്കും രജിസ്റ്റർ ചെയ്ത സഹകരണ സംഘങ്ങൾക്കും 20 കോടി രൂപ വരെയും മറ്റുള്ളവർക്ക് 8 കോടി രൂപ വരെയും ലഭിക്കും.\nസർക്കാർ പ്രോമിസറി നോട്ട് ഡിസ്‌കൗണ്ട്, ബാങ്ക് ഗ്യാരണ്ടി എന്നിവ 50 കോടി രൂപ വരെ ലഭിക്കും.\nപദ്ധതിയിൽ വായ്പ ലഭിക്കാൻ എംഎസ്എംഇ യായി രജിസ്റ്റർ ചെയ്തിരിക്കണം എന്നതിനാൾ, MSME registration ഉള്ള എല്ലാ സംരംഭകരേയും ഇതിൽ പരിഗണിക്കാനാവും.\nകേന്ദ്ര സർക്കാർ അടുത്തിടെ കൂടുതൽ മേഖലകളെ Msme ആയി classify ചെയ്തിട്ടുണ്ട്.


ആവശ്യം അംഗീകരിച്ചു; പാലാരിവട്ടം പാലം അനുമതിയില്ലാതെ പൊളിക്കരുതെന്ന് ഹൈക്കോടതി ഉത്തരവ് - Janayugom Online\nHome / News / Kerala / ആവശ്യം അംഗീകരിച്ചു; പാലാരിവട്ടം പാലം അനുമതിയില്ലാതെ പൊളിക്കരുതെന്ന് ഹൈക്കോടതി ഉത്തരവ്\nആവശ്യം അംഗീകരിച്ചു; പാലാരിവട്ടം പാലം അനുമതിയില്ലാതെ പൊളിക്കരുതെന്ന് ഹൈക്കോടതി ഉത്തരവ്\nPosted on October 10, 2019, 2:24 pm\nകൊച്ചി: പാലാരിവട്ടം പാലം അനുമതിയില്ലാതെ പൊളിക്കരുതെന്ന് ഹൈക്കോടതി. എഞ്ചിനീയര്‍മാരുടെ സംഘടന നല്‍കിയ ഹര്‍ജിയിലാണ് കോടതിയുടെ ഇടക്കാല ഉത്തരവ്. കൂടുതല് വിദഗ്ധ പരിശോധന നടത്താതെ പാലം പൊളിക്കരുതെന്ന് ആവശ്യപ്പെട്ടായിരുന്നു എഞ്ചിനീയര്‍മാരുടെ സംഘടന ഹൈക്കോടതിയെ സമീപിച്ചത്. ഭാര പരിശോധന അടക്കമുള്ളവയില് രണ്ടാഴ്ചയ്ക്കകം മറുപടി നല്‍കാനും സര്‍ക്കാരിനോട് ഹൈക്കോടതി നിര്‍ദേശിച്ചിട്ടുണ്ട്. ചീഫ് ജസ്റ്റിസിന്റെ ചുമതലയുള്ള ജസ്റ്റിസ് സി.കെ. അബ്ദുള് റഹീം അധ്യക്ഷനായ ഡിവിഷന് ബഞ്ചിന്റെതായിരുന്നു ഉത്തരവ്.\nമേല്‍പ്പാലം അറ്റകുറ്റപ്പണികള്‍ക്ക് ശേഷം ഗതാഗതയോഗ്യമാണോയെന്ന് ഉറപ്പ് വരുത്താതെ പൊളിക്കരുതെന്നും, ഭാര പരിശോധന വേഗത്തില് നടപ്പാക്കണമെന്നും ഇ. ശ്രീധരന്റെ മാത്രം വാക്ക് കേട്ട് പാലം പൊളിക്കരുതെന്നുമാണ് ഹര്‍ജിക്കാര് കോടതിയെ അറിയിച്ചത്. ഹര്‍ജികള് തീര്‍പ്പാക്കുന്നത് വരെ പാലം പൊളിക്കാനുള്ള നടപടികള് സ്‌റ്റേ ചെയ്യണമെന്ന ആവശ്യം കോടതി അംഗീകരിക്കുകയായിരുന്നു.\npalarivattom High Court\nമാതാപിതാക്കളുടെ കലഹം: തലയ്ക്ക് അടിയേറ്റ് പിഞ്ചുകുഞ്ഞ് മരിച്ചു\nസമഗ്ര രക്ഷാപ്രവര്‍ത്തനം ഇന്ന് പുലര്‍ച്ചെ പുനരാരംഭിച്ചു


'തോമസ് ഐസക്കിന്റെ പദ്ധതി പാളി'; കല്ലിന് പകരം മണല്‍ച്ചാക്ക് വച്ചുള്ള ഭിത്തി കടലെടുത്തു - Kerala Times TV: Malayalam | Latest News, Live tv, Entertainment, National, Kerala, World, Sports\nHome / KERALA / 'തോമസ് ഐസക്കിന്റെ പദ്ധതി പാളി'; കല്ലിന് പകരം മണല്‍ച്ചാക്ക് വച്ചുള്ള ഭിത്തി കടലെടുത്തു\n'തോമസ് ഐസക്കിന്റെ പദ്ധതി പാളി'; കല്ലിന് പകരം മണല്‍ച്ചാക്ക് വച്ചുള്ള ഭിത്തി കടലെടുത്തു\nഅമ്പലപ്പുഴ: കടലാക്രമണത്തെ ചെറുക്കാന് കല്ലുകൊണ്ടുള്ള കടല്‍ഭിത്തിക്ക് പകരം മണല്‍ച്ചാക്ക് അടുക്കിവെച്ചുള്ള പരീക്ഷണം പരാജയമായി. കടലാക്രണം ഏറ്റവും ശക്തമായ അമ്പലപ്പുഴ മേഖലയില് മണല്‍നിറച്ച ചാക്കുകളെല്ലാം കടല്‍ക്ഷോഭത്തില് ഒലിച്ചുപോവുകയും ശേഷിച്ചവ തകരുകയും ചെയ്തു. ധനമന്ത്രി തോമസ് ഐസക്കിന്റേതായിരുന്നു പരിസ്ഥിതി സൗഹാര്‍ദ്ദ കടല്‍ഭിത്തിയെന്ന ആശയം.\nഅതിരൂക്ഷമായ കടലാക്രമണം ചെറുക്കാന് പുലിമുട്ടും കടല്‍ഭിത്തിയുമാണ് പരമ്പരാഗതമായി നിര്‍മ്മിച്ചുവന്നിരുന്നത്. എന്നാല് കടല്‍ഭിത്തി കെട്ടുന്ന കല്ലിനുപകരം മണല്‍ച്ചാക്കുകള് ഉപയോഗിക്കാമെന്ന ആശയം മുന്നോട്ട് വച്ചത് ധനമന്ത്രിയായിരുന്നു.\nകല്ല് കിട്ടാനുള്ള ബുദ്ധിമുട്ടും ഭാരിച്ച ചെലവുമാണ് ഇങ്ങനെ ഒരു പരീക്ഷണത്തിന് അധികൃതരെ പ്രേരിപ്പിച്ചത്. അമ്പലപ്പുഴയിലടക്കം കടലാക്രമണം രൂക്ഷമായ ചിലയിടങ്ങളില് മണല്‍ച്ചാക്കുകള് അടുക്കി വെച്ച് കടലാക്രണം ചെറുത്തുനിര്‍ത്താന് കഴിയുമോയെന്നായിരുന്നു പരീക്ഷണം. എന്നാല് പരീക്ഷണം പാളി.\nവലിയചാക്കുകളില് കടല്‍ത്തീരത്തെ മണല് നിറച്ചാണ് കടല്‍ഭിത്തിപോലെ ഒന്നിനുമുകളില് ഒന്നായി വെച്ചായിരുന്നു പരീക്ഷണം. എന്നാല് കരിങ്കല്ലിന് തടുത്ത് നിര്‍ത്താന് കഴിയാത്ത ശക്തമായ തിരമാലകളെ എങ്ങനെ മണല്‍ച്ചാക്കിന് തടയാന് കഴിയും എന്നാണ് നാട്ടുകാര് ചോദിക്കുന്നത്. അമ്പലപ്പുഴയുടെ തീരപ്രദേശങ്ങളില് ഇപ്പോഴും കടല്‍ഭിത്തിയില്ലാതെ വീടുകള് കടലെടുക്കുന്നുണ്ട്. പുലിമുട്ടും കടല്‍ഭിത്തിയും നിര്‍മ്മിക്കുമെന്ന വാഗ്ദാനം നല്‍കുന്നതല്ലാതെ ഒന്നും നടക്കുന്നില്ല.


ഇന്ത്യ സന്ദര്‍ശിക്കുന്നവര്‍ക്ക് ഇസ്രാഈലിന്റെ മുന്നറിയിപ്പ് – Chandrika Daily\nBy chandrika Friday December 30, 2016 18:53 pm\nഇന്ത്യ സന്ദര്‍ശിക്കുന്നവര്‍ക്ക് ഇസ്രാഈലിന്റെ മുന്നറിയിപ്പ്\nഇന്ത്യ സന്ദര്‍ശിക്കുന്ന പൗരന്‍മാര്‍ക്ക് ഇസ്രാഈലിന്റെ സുരക്ഷാ മുന്നറിയിപ്പ്. വിദേശ ടൂറിസ്റ്റുകള്‍ക്ക് നേരെ ഇന്ത്യയുടെ തെക്ക്-പടിഞ്ഞാറ് തീരങ്ങളില് ആക്രമണത്തിന് സാധ്യതയുണ്ടെന്ന് ഇസ്രാഈല് തീവ്രവാദ വിരുദ്ധ മന്ത്രാലയം മുന്നറിയിപ്പ് നല്‍കി….\nഇന്ത്യ സന്ദര്‍ശിക്കുന്ന പൗരന്‍മാര്‍ക്ക് ഇസ്രാഈലിന്റെ സുരക്ഷാ മുന്നറിയിപ്പ്. വിദേശ ടൂറിസ്റ്റുകള്‍ക്ക് നേരെ ഇന്ത്യയുടെ തെക്ക്-പടിഞ്ഞാറ് തീരങ്ങളില് ആക്രമണത്തിന് സാധ്യതയുണ്ടെന്ന് ഇസ്രാഈല് തീവ്രവാദ വിരുദ്ധ മന്ത്രാലയം മുന്നറിയിപ്പ് നല്‍കി.\nപുതുവര്‍ഷം ആഘോഷിക്കുന്ന വേളയില് ബീച്ചുകളിലും ക്ലബ്ബ് പാര്‍ട്ടികളിലും വേളയില് ആക്രമണം കരുതിയിരിക്കണമെന്നാണ് നിര്‍ദേശം. ഇന്ത്യയിലുള്ള കുടുംബങ്ങളോട് ജാഗരൂകരാവാന് നിര്‍ദേശം നല്‍കണമെന്നും മുന്നറിയിപ്പ് സന്ദേശം വ്യക്തമാക്കി.\nമാര്‍ക്കറ്റുകള്, ഉത്സവങ്ങള്, തിരക്കേറിയ ഷോപ്പിങ് സ്ഥലങ്ങള് എന്നിവിടങ്ങളില് നിന്നും വിട്ടുനില്‍ക്കണം. അതേസമയം മുന്നറിയിപ്പിന് കാരണമെന്തെന്ന് ഇസ്രാഈല് വ്യക്തമാക്കിയില്ല.


Mumbai, First Published 15, Oct 2019, 6:20 PM IST\nജോലിപോയതിന്റെ സങ്കടം നിലനിൽക്കെ തന്നെ, അന്നു വരെ താൻ കഷ്ടപ്പെട്ട് സ്വരുക്കൂട്ടി വെച്ചിരുന്ന സമ്പാദ്യം നഷ്ടമായി എന്നുകൂടി അറിഞ്ഞപ്പോൾ അത് താങ്ങാനാവാതെ ഹൃദയം പൊട്ടിയാണ് അദ്ദേഹം മരിച്ചത്\nഒരു എയർക്രാഫ്റ്റ് മെയിന്റനൻസ് എഞ്ചിനീയർ ആയിരുന്നു സഞ്ജയ് ഗുലാത്തി എന്ന അമ്പത്തൊന്നുകാരൻ. അദ്ദേഹത്തിന് തന്റെ ജീവിതത്തിലെ ആദ്യത്തെ പ്രഹരമേൽക്കുന്നത്, മാസങ്ങൾക്ക് മുമ്പ് അതുവരെ ജോലിചെയ്തിരുന്ന ജെറ്റ് എയർവേയ്‌സ് വിമാനക്കമ്പനി നഷ്ടം കാരണം പൂട്ടിപ്പോയപ്പോഴാണ്. ഒരു സുപ്രഭാതത്തിൽ, കമ്പനി ഗുലാത്തിയെ പിരിച്ചുവിട്ടു. പെട്ടെന്നുണ്ടായ തൊഴിൽ നഷ്ടം ഗുലാത്തിയെ മാനസിക സംഘർഷത്തിലാക്കി എങ്കിലും, മറ്റെതെങ്കിലുമൊക്കെ കമ്പനികളിൽ തനിക്ക് താമസിയാതെ തൊഴിൽ കിട്ടും എന്ന പ്രതീക്ഷ ഗുലാത്തി കൈവെടിഞ്ഞില്ല.\nരണ്ടര പതിറ്റാണ്ടുകാലത്തെ ജോലിയിലൂടെ കിട്ടിയിരുന്ന ശമ്പളത്തുക അങ്ങനെ അനാവശ്യമായി ചെലവൊന്നും ചെയ്യാതെ അതിൽ നിന്ന് മിച്ചം പിടിച്ചുകൊണ്ട് ബാങ്കിൽ സ്ഥിരനിക്ഷേപമായി സൂക്ഷിച്ചിരുന്നു ഗുലാത്തി. ഏകദേശം 90 ലക്ഷത്തോളം രൂപ അദ്ദേഹത്തിന്റെ അക്കൗണ്ടിലുണ്ടായിരുന്നു. അത് മക്കളുടെ വിദ്യാഭ്യാസത്തിനും, വിവാഹത്തിനും ഒക്കെയായി അദ്ദേഹം കരുതി വെച്ചിരുന്നതായിരുന്നു എങ്കിലും, തല്ക്കാലം അതിൽ നിന്ന് അല്പാല്പം എടുത്ത് ചെലവിട്ടുകൊണ്ട് അദ്ദേഹം അടുത്ത ഒരു ജോലിക്കായുള്ള പരിശ്രമം തുടർന്ന്.\nഅതിനിടെയായിരുന്നു വിധിയുടെ അടുത്ത പ്രഹരം. ഗുലാത്തി തന്റെ ആയുഷ്കാലത്തിന്റെ സമ്പാദ്യമെല്ലാം കൊണ്ട് നിക്ഷേപിച്ചിരുന്നത് പഞ്ചാബ് ആൻഡ് മഹാരാഷ്ട്ര കോ ഓപ്പറേറ്റിവ് ബാങ്ക് എന്ന വളരെ വിശ്വസ്തമായ ബാങ്കിലായിരുന്നു. 35 വർഷത്തിലധികം കാലത്തെ സേവനപാരമ്പര്യമുണ്ടായിരുന്ന ആ ബാങ്ക് സുരക്ഷിതമാണ് എന്നുതന്നെയാണ് എല്ലാവരും പറഞ്ഞിരുന്നത്. അദ്ദേഹത്തിന്റെ അച്ഛനടക്കമുള്ള ബന്ധുക്കൾ തങ്ങളുടെ സമ്പാദ്യങ്ങൾ സൂക്ഷിച്ചിരുന്നത് ആ ബാങ്കിലായിരുന്നു. അത് ഒരു ദിവസം വിവാദങ്ങൾക്കു നടുവിലായി.\nPMC ബാങ്ക്, പാപ്പർസ്യൂട്ടടിച്ചു നിൽക്കുന്ന ഹൗസിങ്ങ് ഡെവലപ്പ്മെന്റ് ആൻഡ് ഇൻഫ്രാസ്ട്രക്ച്ചർ ലിമിറ്റഡ് (HDIL) എന്ന ധനകാര്യസ്ഥാപനത്തിന് കടത്തിന്മേൽ കടം അനുവദിച്ച് 6500 കോടിയിലധികം രൂപയുടെ കിട്ടാക്കടം (NPA) ഉണ്ടാക്കി വെച്ചുവത്രെ. ഈ വിഷയത്തിൽ നടത്തപ്പെട്ട നിയമവിരുദ്ധമായ പ്രവർത്തനങ്ങളുടെ പേരിൽ എക്കണോമിക് ഒഫെൻസസ് വിങ്ങ് ഒക്ടോബർ9-ന് ബാങ്കിന്റെ എംഡിയെയും ചെയര്മാനെയും മറ്റും അറസ്റ്റുചെയ്തു. റിസർവ് ബാങ്ക് ഈ പ്രശ്നം തുടങ്ങിയതിനു ശേഷം ബാങ്കിലെ ഇടപാടുകൾക്കുമേൽ നിയന്ത്രണങ്ങൾ ഏർപ്പെടുത്തി. പിൻവലിക്കാവുന്ന തുകയ്ക്ക് RBI പരിധി നിശ്ചയിച്ചു. ആദ്യം ആയിരം രൂപയായിരുന്ന അത് ഇപ്പോൾ 25000 രൂപയായിട്ടുണ്ടെങ്കിലും, ലക്ഷങ്ങൾ ഡിപ്പോസിറ്റ് ചെയ്തിരുന്ന ഇടപാടുകാർ അതോടെ ആകെ അങ്കലാപ്പിലായി. അതേപ്പറ്റിയുള്ള വിവരങ്ങൾ പുറത്തുവന്നതോടെ കസ്റ്റമേഴ്‌സ് എല്ലാവരും കൂടി നിക്ഷേപങ്ങൾ പിൻവലിക്കാനായി ബാങ്കിലെത്തി. ഒരു 'ബാങ്ക് റൺ' സാഹചര്യം തന്നെ സൃഷ്ടിക്കപ്പെട്ടു. അത്യാവശ്യങ്ങൾക്കായി പണം ബാങ്കിലിട്ട പലരും ഇപ്പോൾ വെട്ടിലായിരിക്കുകയാണ്. പെൻഷൻ ആനുകൂല്യങ്ങൾ മുതൽ സ്വത്തുവിറ്റുകിട്ടിയ പണം വരെ, മക്കളുടെ വിവാഹത്തിനുള്ള വക മുതൽ, കാൻസർ ചികിത്സയ്ക്കുള്ള പണം വരെ ബാങ്കിലിട്ടിരുന്ന പലരും പണം പിൻവലിക്കാനാകാതെ കുഴങ്ങുകയാണ്.\nകസ്റ്റമേഴ്‌സ് എല്ലാവരും കൂടി സംഘടിച്ച് ബാങ്കിനെതിരെ പ്രതിഷേധ പ്രകടനവും അനിശ്ചിതകാല സമരവും തുടങ്ങി. എൺപതുവയസ്സുള്ള അച്ഛനോടൊപ്പം സമരത്തിൽ പങ്കെടുക്കാൻ വേണ്ടി പകൽ മുഴുവൻ വെയിലുകൊണ്ടിട്ടാണ് ഗുലാത്തി രാത്രി വീട്ടിലെത്തിയത്. ജോലി നഷ്ടപ്പെട്ടതിന്റെ പിന്നാലെ ആയുസ്സിന്റെ സമ്പാദ്യം കൂടി വെള്ളത്തിലായി എന്നറിഞ്ഞതോടെ ഗുലാത്തി കടുത്ത മാനസിക സംഘര്ഷത്തിലായിരുന്നു. രാത്രി ഭക്ഷണം കഴിക്കാൻ വേണ്ടി തീന്മേശയിൽ കുടുംബത്തോടൊപ്പം ഇരുന്നതാണ്, അവിടെ വെച്ചുതന്നെ അദ്ദേഹത്തിന് ഹൃദയാഘാതമുണ്ടായി. ആശുപത്രിയിൽ എത്തിക്കും മുമ്പ് തന്നെ അദ്ദേഹം മരണമടഞ്ഞു.\nജോലിപോയതിന്റെ സങ്കടം നിലനിൽക്കെ തന്നെ, അന്നു വരെ താൻ കഷ്ടപ്പെട്ട് സ്വരുക്കൂട്ടി വെച്ചിരുന്ന സമ്പാദ്യമെല്ലാം, ബാങ്കിന്റെ അധികാരികളുടെ അഴിമതിയും കെടുകാര്യസ്ഥതയും കാരണം നഷ്ടമായി എന്നുകൂടി അറിഞ്ഞപ്പോൾ അത് താങ്ങാനാവാതെ ഹൃദയം പൊട്ടിയാണ് അദ്ദേഹം മരിച്ചത് എന്നാണ് ബന്ധുക്കൾ പറയുന്നത്. ഇത് ഈ കുംഭകോണവുമായി ബന്ധപ്പെട്ട ആദ്യത്തെ മരണമാണ്. എന്നാൽ, ബാങ്കിന്റെ അഴിമതിയുടെ വ്യാപ്തി വളരെ വലുതാണ്. കഷ്ടപ്പെട്ട് സമ്പാദിച്ച പണം നഷ്ടപ്പെട്ട പലരും ഇതുപോലെ കടുത്ത മാനസിക സംഘർഷത്തിലാണ്. പലരും ആത്മഹത്യയുടെ വക്കിലും. ഈ അവസരത്തിൽ റിസർവ് ബാങ്ക് തന്നെ മുന്നോട്ടു വന്ന് പണം നഷ്ടപ്പെട്ടവരെ സഹായിക്കണം എന്നാണ് അവർ ആവശ്യപ്പെട്ടിരിക്കുന്നത്.\nഅമ്പലക്കമ്മിറ്റികൾ ആർഎസ്എസിന് വിട്ടുകൊടുക്കാനാവില്ല എന്ന സിപിഎം പ്ലീനം റിപ്പോർട്ട് പ്രത്യയശാസ്ത്ര വ്യതിയാനമോ?\n'പാകിസ്ഥാൻ സിന്ദാബാദ്' എന്ന മുദ്രാവാക്യം വിളിച്ചതിന് ജയിലിലായ അമൂല്യ ലിയോണ നൊറോണ എന്ന പത്തൊമ്പതുകാരി ആരാണ്?


നേര്‍കാഴ്ച്ചകള്: മേഘങ്ങൾക്ക് താഴെ..\nPosted by Sapta Varnangal at 7/12/2009 02:56:00 PM\nLabels: അമേരിക്ക, ചിത്രങ്ങൾ, പ്രകൃതിദൃശ്യം\nഹരീഷ് തൊടുപുഴ Sunday, July 12, 2009 7:35:00 PM\nആ റോഡിന്റെ ഇങ്ങേയറ്റം ഫ്രേയിമില് ബാലന്‍സ് ചെയ്ത് നിന്നിരുന്നുവെങ്കില് അല്ലെങ്കില് നിറഞ്ഞു നിന്നിരുന്നെവെങ്കില് എന്നാശിച്ചു പോകുന്നു..\nനല്ലൊരു കളര്‍ഫുള്ളായ ചിത്രം!!!\nനാട്ടുകാരന് Sunday, July 12, 2009 7:44:00 PM\nസെറീന Sunday, July 12, 2009 8:02:00 PM\nTypist | എഴുത്തുകാരി Sunday, July 12, 2009 9:02:00 PM\nമേഘങ്ങള്‍ക്കു താഴെ എന്നതിനേക്കാള് മേഘങ്ങളെ തൊട്ട് എന്നാവും കൂടുതല് നല്ലതു്.\nhAnLLaLaTh Sunday, July 12, 2009 10:01:00 PM\nമേഘങ്ങളുടെ താഴ്വരയിലെക്കൊരു സഞ്ചാരം\nവിനയന് Monday, July 13, 2009 12:44:00 AM\nPakshe harishettan paranjapole balance cheythu ninnirunnuvenkil enn thonnipoyi!!!\nദീപക് രാജ്|Deepak Raj Monday, July 13, 2009 1:44:00 AM\nആശാനെ. ചിലപ്പോള് ഇതെടുക്കും. വാള് പേപ്പര് ആക്കാനാ കേട്ടോ.\nകുട്ടു | Kuttu Monday, July 13, 2009 3:12:00 AM\nനല്ല ലൈറ്റിങ്ങ്.. ആകാശവും നന്നായികിട്ടിയിരിക്കുന്നു...\nകോമ്പോസിഷനില് ഹരീഷ് പറഞ്ഞതൊന്ന് പരീക്ഷിക്കാമായിരുന്നു...\nകുട്ടു | Kuttu Monday, July 13, 2009 3:20:00 AM\nഇടതുവശത്തുള്ള വേലി(?) യും ഒരല്‍പ്പം distracting ആണ്.\nകുക്കു.. Monday, July 13, 2009 8:02:00 AM\nഅപ്പു Monday, July 13, 2009 8:08:00 AM\nഎനിക്ക് വളരെ ഇഷ്ടപ്പെട്ടു ഈ ചിത്രം.\nകുട്ടുവേ എല്ലാ ചിത്രങ്ങളിലും ഡിസ്ട്രാക്റ്റിംഗ് ‘സംഗതികള്’ മാത്രമേ കാണുന്നുള്ളുവല്ലോ :) ഇതിനൊരു പരിഹാരം എന്താണ്?\nകുട്ടു | Kuttu Monday, July 13, 2009 8:56:00 AM\nമനപ്പൂര്‍വ്വമല്ല, കണ്ടുപോകുന്നതാണ്.രണ്ടുവീടുകളും, വേലിയും മേഘത്തിന്റെ നിഴലും പശുക്കളും... അങ്ങിനെയങ്ങിനെ ഓരോന്നും.. അപ്പോള് മനസ്സില് തോന്നുന്നത് സത്യസന്ധമായി പറയുന്നു എന്നേയുള്ളൂ...\nഒരുപക്ഷെ, ഓരോ ദിവസം കഴിയുന്തോറും ഫോട്ടോയെ കാണുന്ന രീതി മാറിക്കൊണ്ടിരിക്കുകയാണ് - അതായിരിക്കും കാരണം... ഇന്നലെ കണ്ട ആസ്പെക്റ്റിലൂടെയല്ല ഇന്ന് പടങ്ങള് കാണുന്നത്. കുറച്ചുകൂടി പുതിയ ഒരു ആംഗിളിള്, കുറച്ചുകൂടി അറിവോടെ കാണാന് ശ്രമിക്കുന്നു. അത്രേള്ളൂ.\nഈ പടത്തിന്റെ കോമ്പോസിഷന് എനിക്കിഷ്ടപ്പെട്ടു. പുല്‍മേടും, ആകാശവും നന്നായിട്ടുണ്ട്. ഹരീഷ് പറഞ്ഞപോലെ റോഡിനെ ഫ്രെയിമില് ബാലന്‍സ് ചെയ്ത് നിറുത്തിയാല് കൂടുതല് ഭംഗിണ്ടാവും എന്നൊരു അഭിപ്രായം എനിക്കുമുണ്ട്.\nതാരകൻ Monday, July 13, 2009 10:07:00 AM\nതാണിഴയുമീ മേഘങ്ങളെ തൊട്ടുതലോടാന് മോഹം\nsaptavarnangal Monday, July 13, 2009 6:56:00 PM\nഅഭിപ്രായങ്ങൾ അറിയിച്ച എല്ലാവർക്കും നന്ദി, നമസ്കാരം.\nഹരീഷ് പറഞ്ഞതു പോലെ എടുക്കാൻ നോക്കിയില്ല എന്നതാണ് സത്യം. വണ്ടി ഒതുക്കി നിർത്തി പെട്ടന്ന് കമ്പോസ് ചെയ്തെടുത്ത് ഓടി പോയതാ..ആ വീട്ടിലേക്കെത്തുന്ന വഴി ലീഡ് ലൈനാക്കി വെച്ച് ആ വീട് റൂൾ ഒഫ് തേർഡ് രീതിയിൽ താഴെ നടുക്കാക്കി കമ്പോസ് ചെയ്യുകയായിരുന്നു. അപ്പുറത്തെയും ഇപ്പുറത്തേയും പച്ചയും റോഡും ആ വേലി പോലെ തോന്നിക്കുന്നവയും മേഘങ്ങളും ലീഡ് ലൈനുകളായി ആ വീട്ടിലേക്ക് കൺവേർജ് ചെയ്യും എന്ന വിചാരത്തിലാണ് ഈ ഷോട്ടെടുത്തത്.\nതലക്കെട്ടിന്റേയും അടിക്കുറിപ്പുകളുടേയും കാര്യത്തിൽ ഞാൻ വളരെ വളരെ മോശമാ.. ഫോട്ടോ കൊടുത്ത് സെറീനയെക്കൊണ്ടൊക്കെ അടുകുറിപ്പെഴുതിച്ചാല്ലോ എന്നൊക്കെ തോന്നാറുണ്ട് ഇവരുടെയൊക്കെ എഴുത്തുകൾ കാണുമ്പോൾ..\nഅത് വേലിയല്ല, പുല്ല് ചെത്തു ഉരുട്ടി വെച്ചിരിക്കുന്നതാണെന്നു തോന്നുന്നു. പല പുൽ മേടുകളിലും ഞാൻ ഇവ റോളുകൾ കണ്ടിട്ടുണ്ട്. നന്നായി , കൃത്യമായ അകലങ്ങളിൽ ഇങ്ങനെ റോളുകൾ.. ഫോട്ടോയെടുക്കാൻ സാധിച്ചിട്ട്റ്റില്ല. അമേർക്കയിൽ വണ്ടി ഓടിക്കുമ്പോൾ കാണുന്ന പല നല്ല സീനറികളും ഫോട്ടോയാക്കാൻ സാധിക്കാറില്ല, വണ്ടി ഒതുക്കി നിർത്താൻ സാധിക്കില്ല എന്നതു കൊണ്ടു തന്നെ. പിന്നെ എങ്ങാനും ഒതുക്കി നിർത്തി ഫോട്ടോയെടുത്താൽ ചിലപ്പം പോലീസും വരും.\nഫോട്ടോ എടുത്ത് വാൾപ്പേപ്പറക്കിക്കോ, നോ പ്രോബ്ലംസ്!\nഅപ്പു Monday, July 13, 2009 7:33:00 PM\nകുട്ടു പറഞ്ഞ അഭിപ്രായത്തെ ഞാൻ എതിർക്കുകയാണെന്നു വിചാരിക്കരുത്. സത്യസന്ധമായ അഭിപ്രായം പറഞ്ഞതിൽ ശരികേടും ഇല്ല.\nഞാൻ പറഞ്ഞത് എന്താണെന്ന് ഒന്നു വിശദീകരിച്ചോട്ടെ. സപ്തൻ കാറോടിച്ച് ഒരു സ്ഥലത്തേക്ക് പോകുന്നു. വഴിയിൽ വച്ച് ഈ ഫ്രെയിമിൽ കാണുന്ന നീലാകാശവും, തുണ്ടുമേഘങ്ങളും, പച്ചപ്പുൽത്തകിടിയും അകലെയൂള്ള വീടും ചേർത്ത് ഒരു ഫ്രെയിം കാണുന്നു. മേഘങ്ങൾക്കു താഴെ എന്നൊരു തലക്കെട്ടിനു യോജിച്ച രീതിയിൽ ഫ്രെയിമിന്റെ മൂന്നിൽ രണ്ടു ഭാഗവും ആകാശത്തിനു പ്രാധാന്യം കൊടൂത്തുകൊണ്ട് കമ്പോസ് ചെയ്ത് ഈ ഫ്രെയിം എടുക്കുന്നു. വീടിലേക്കുള്ള ഒരു ലീഡ് ലൈൻ ആയി റോഡിനെ ഉപയോഗിക്കുകയും ചെയ്തു.\nഇനി കുട്ടുപറഞ്ഞ വേലി ( അടുക്കിവച്ചിരിക്കുന്ന പുൽ‌ക്കെട്ടുകൾ). ഈ കെട്ടുകളെ ആ സന്ദർഭത്തിൽ സപ്തൻ എന്തുചെയ്യണം എന്നാണ് കുട്ടു ഉദ്ദേശിക്കുന്നത്? അവിടെനിന്ന് അവ എടുത്തുമാറ്റാൻ സാധിക്കില്ല. അവയെ ഒഴിവാക്കിക്കൊണ്ട് ഒരു ആംഗിൾ എടുക്കാൻ പോയാൽ റോഡിനെ ലീഡ് ലൈൻ ആക്കുവാൻ സാധിക്കില്ല. മാത്രവുമല്ല ഈ പുൽക്കെട്ടുകൾ ആ സിറ്റുവേഷനിൽ ഉള്ള ഒരു സംഭവമാണ്. അതിനെ ഒരു ഡിസ്ട്രാക്ഷന് എന്ന രീതിയിൽ എന്തിനു കാണണം? അവ അടുക്കിവയ്ക്കാതെ പുൽത്തകിടിയിൽ വാരിവലിച്ചിട്ടിരിക്കുകയാണെങ്കിൽ സമ്മതിച്ചു :) ഇതങ്ങനെയല്ലല്ലോ. അതുപോലെ, ഹരീഷ് ആഗ്രഹിച്ച ഫ്രെയിം നിറഞ്ഞു നിൽക്കുന്ന റോഡ് - ഈ ഫോട്ടോയുടെ ഭംഗി ഇതിന്റെ വൈഡ് ആംഗിൾ ആണെന്നാണ് എനിക്കു മനസ്സിലാകുന്നത്. ഈ റോഡിന് അങ്ങേയറ്റം പോയാൽ ഒരു അഞ്ചു മീറ്റർ വീതിയുണ്ടാവും. അഞ്ചു മീറ്ററിനെ 2:3 ഫ്രെയിമിൽ ഫുൾ വീതിയിൽ പ്രതിഷ്ഠിക്കണമെങ്കിൽ ഫോക്കൽ ലെങ്ത് എത്രവേണ്ടിവരും? കുറഞ്ഞത് 55 mm എന്നെങ്കിലും കൂട്ടാം, അല്ലേ? ആ ആംഗിളിൽ ആയിരുന്നുവെങ്കിൽ ഈ ചിത്രം ഇത്ര ഭംഗിയാവുകയുമില്ലായിരുന്നു എന്നെനിക്കു തോന്നുന്നു.\nസപ്തന്റെ ഒരു ഫോട്ടോയെപ്പറ്റി ഇത്രവലിയ അവലോകനം നടത്തുക എന്നത് ഒരു അഹങ്കാരമാണ് എന്നറിയാം. എങ്കിലും അഭിപ്രായങ്ങൾ പറഞ്ഞു എന്നുമാത്രം.\nsaptavarnangal Monday, July 13, 2009 8:28:00 PM\nഅഭിപ്രായങ്ങൾ പറയുന്നതിന് ഒരു പ്രശ്നവുമില്ല, ഹരീഷ് അങ്ങനെ പറഞ്ഞതു കൊണ്ട് അടുത്ത പ്രാവശ്യം കൂടുതൽ ശ്രദ്ധിക്കും. ഹരീഷിന്റെ നിർദ്ദേശത്തോട് അടുത്ത് നിൽക്കുന്ന ഷോട്ട് ഇതാ, അപ്പു പറഞ്ഞ പ്രശ്നങ്ങൾ ഇതിൽ കാണാം.\nഅപ്പു പറഞ്ഞതു പോലെ ഈ പുല്ലിന്റെ കെട്ടുകൾ, ആ പശുക്കൽ എല്ലാം ഇടത്തു വശത്തുള്ള പുൽ മേടുകളുടെ ഭാഗമായിരുന്നു.അതും ആ വീട്ടിലേക്ക് കണ്‌വേർജ് ചെയ്യുന്നു എന്നു തോന്നിയതു കൊണ്ടാണ് ഞാൻ ഈ ഫോട്ടോ പോസ്റ്റിയത്. പിന്നെ വിശാലമായ നീലാകാശം ആധാരമാക്കി വൈഡ് ആംഗിൾ ഷോട്ടാണ് എന്റെ മനസ്സിലുണ്ടായിരുന്നത്.\nകുട്ടു | Kuttu Monday, July 13, 2009 9:01:00 PM\nശ്ശൊ. ഞാന് പറഞ്ഞത് ഇത്ര വലിയ ചര്‍ച്ചയായോ...\nഅതിമനോഹരമായ ആകാശത്തിനു കീഴെ മനോഹരമായ പുല്‍മേട്. അവിടെ ഒരു വീട്, അതിലേക്ക് ഒരു ലീഡ് ലൈന് (റോഡ്). നല്ല ഫ്രെയിം ആണ് അത്. അമേരിക്കയിലെ ഒരു ഗ്രാമ(?)ക്കാഴ്ച അതേപോലെ ഒപ്പിയെടുത്തിരിക്കുന്നു. ആ പോയന്റ് ഞാന് സമ്മതിക്കുന്നു.\nപക്ഷെ, വീടിന്റെ അതേ കോണ്ട്രാസ്റ്റില് കുറെ പുല്‍ക്കെട്ടുകള് കൂടി കണ്ടപ്പോള് അതും ശ്രദ്ധിച്ചുപോയി. (ഫുള്‍സ്ക്രീന് മോഡിലാണേ) കൂടുതല് ശ്രദ്ധപിടിച്ചുപറ്റാന് കാരണം പുല്‍ക്കെട്ടുകള് വൃത്തിയുള്ള ഒരു പാറ്റേണ് ഫോളൊ ചെയ്യുന്നതു കൊണ്ടാണ്.\nRepetition & Patterns ഫോട്ടോയില് പെട്ടെന്ന് ശ്രദ്ധിക്കപ്പെടുമല്ലോ. ആ ഒരു അഭിപ്രായം ഇവിടെ തുറന്നുപറഞ്ഞെന്ന് മാത്രം. അല്ലാതെ അതിനെ ഒരു വിമര്‍ശനമായൊന്നും കരുതേണ്ട. സപ്തന്റെ ഒരു പടം വിമര്‍ശിക്കാനൊന്നും ഞാനാളല്ല. അതിനുള്ള അറിവും ഇല്ല. ഫോട്ടോ കണ്ടപ്പോള് ഞാന് എന്റെ മനസ്സില് തോന്നിയത് പറഞ്ഞു എന്നു മാത്രം. അങ്ങനെയേ എടുക്കാവൂ... തെറ്റാണെങ്കില് ക്ഷമീര്... :)\nKichu $ Chinnu | കിച്ചു $ ചിന്നു Tuesday, July 14, 2009 12:59:00 AM\nഎനിക്ക് വളരെ ഇഷ്‌ടപ്പെട്ടു. ഒരു പക്കാ വാള്‍പേപ്പര് ഷോട്ട്!\nsaptavarnangal Tuesday, July 14, 2009 4:02:00 AM\nഒരു പ്രശ്നവുമില്ല.അഭിപ്രായങ്ങൾ തുറന്നു പറയണം. എന്റ്റെ അഭിപ്രായത്തിൽ കൊള്ളാം, കേമം എന്ന കമന്റുകളേകാൾ വിലയുണ്ട് ഇങ്ങനെയുള്ള അഭിപ്രായങ്ങൾക്ക്!\nവിവാദങ്ങളൊന്നുമില്ല, ഇങ്ങനെ വിശകലനം ചെയ്യുമുമ്പോൾ മാത്രമേ ‘എന്തു കൊണ്ടാണ് ഒർ ഫോട്ടോ നല്ലതാകുന്നത്/മോശമാകുന്നത്’ എന്ന് വ്യക്തമാകൂ.\nബ്ലോഗിൽ ഇപ്പോൾ എനിക്ക് സമയം തീരെ കിട്ടാറില്ല. ഇവിടെ വേനലാണ് മിക്കപ്പോഴും വീടിനു വെളിയിലായിരിക്കും, അതു കൊണ്ട് വലിയ വിശദമായ കമന്റുകൾ മറ്റു ഫോട്ടോ ബ്ലോഗുകളിൽ ഇടാൻ സാധിക്കാറില്ല :( അതു കൊണ്ട് പ്രതികരണങ്ങൾ വൈകിയാൽ യാതൊരു രീതിയിലും വിഷമിക്കേണ്ട കേട്ടോ :)\nഅഗ്രജന് Tuesday, September 08, 2009 12:21:00 AM


പ്രതിപക്ഷത്തെ മരണവ്യാപാരികള് എന്ന് വിളിച്ചു പോകും: തോമസ് ഐസക് - Keralabhooshanam Daily പ്രതിപക്ഷത്തെ മരണവ്യാപാരികള് എന്ന് വിളിച്ചു പോകും: തോമസ് ഐസക്\nHome/NEWS/BREAKING NEWS/പ്രതിപക്ഷത്തെ മരണവ്യാപാരികള് എന്ന് വിളിച്ചു പോകും: തോമസ് ഐസക്\nഏകദേശം 99 ശതമാനം ഫയലുകളും ഇഫയലായിട്ടാണ് കൈകാര്യം ചെയ്യുന്നത്. ഫിസിക്കല് ഫയലുകളുടെപോലും ഡിജിറ്റല് കോപ്പി സര്‍വറില് ലഭ്യമാണ്. പ്രതിപക്ഷ നേതാവ് സ്ഥാനം നിലനിര്‍ത്തുന്നതിനു ബിജെപിയോട് മത്സരിക്കാന് പോകേണ്ടതില്ല. ബിജെപി നേതാവ് സുരേന്ദ്രന്റെ നീക്കങ്ങള് ദുരൂഹമാണെന്നു പറയാതെ വയ്യ. അദ്ദേഹം തന്നെ അത് ദൂരീകരിക്കണം. ഓഫീസുകളില് ഉണ്ടായിരുന്ന മന്ത്രിമാര്‍പോലും അറിയുന്നതിനു മുമ്പ് നിങ്ങള് ഇതെങ്ങനെ അറിഞ്ഞ് ഓടിയെത്തി? ക്ഷണമാത്രയില് ആരോപണവും ഉന്നയിച്ചെന്നും തോമസ് ഐസക് ചോദിച്ചു. ”തീ കത്തി ജിമെയില് മരണപ്പെട്ടു, യാഹുവിന് പരിക്കുപറ്റി”യെന്നതും കേട്ട് സമരത്തിന് ഇറങ്ങല്ലേ പ്രതിപക്ഷ നേതാവേയെന്നും തോമസ് ഐസക് പറഞ്ഞു.\nഒരുകാര്യംകൂടി ഓര്‍ക്കേണ്ടതുണ്ട്. ഈ സര്‍ക്കാരിന്റെ ഭരണകാലത്ത് ഏറ്റവും മുന്തിയ പരിഗണന ഇഗവേണന്‍സ് നടപ്പാക്കുന്നതിനാണ്. ഏകദേശം 99 ശതമാനം ഫയലുകളും ഇഫയലായിട്ടാണ് കൈകാര്യം ചെയ്യുന്നത്. ഫിസിക്കല് ഫയലുകളുടെപോലും ഡിജിറ്റല് കോപ്പി സര്‍വ്വറില് ലഭ്യമാണ്. ഇഫയല് സമ്പ്രദായവും സര്‍വ്വറും എന്.ഐ.സിയാണ് സംരക്ഷിക്കുന്നത്. ”തീ കത്തി ജിമെയില് മരണപ്പെട്ടു, യാഹുവിന് പരിക്കുപറ്റി”യെന്നതും കേട്ട് സമരത്തിന് ഇറങ്ങല്ലേ പ്രതിപക്ഷ നേതാവേ….\n#udf murder seller thomas isaac\nനഗ്നവീഡിയോ പ്രചരിപ്പിച്ച സംഭവം; രഹ്ന ഫാത്തിമയുടെ വീട്ടിൽ റെയ്ഡ്\nമോദിയുടെ വാരാണസി ഓഫിസ് 7.5 കോടിക്ക് വില്‍പ്പനയ്‌ക്കെന്ന് പരസ്യം നല്‍കിയ4പേര് അറസ്റ്റില്\nസംസ്ഥാനത്തെ ലോക്ക് ഡൗൺ ഇളവ്; ഇന്ന് മന്ത്രിസഭാ യോഗം\nഎല്‍ഡിഎഫിനായി പ്രചാരണത്തിനിറങ്ങുമെന്ന് പിസി ചാക്കോ


ഉപരോധം ഫലിച്ചില്ലെങ്കില് രണ്ടാം ഘട്ടം!! ഉത്തരകൊറിയയ്ക്ക് ട്രംപിന്‍റെ താക്കീത് | US Imposes More North Korea Sanctions, Donald Trump Warns Of 'Phase Two' - Malayalam Oneindia\n36 min ago ഗാന്ധിജി ആത്മഹത്യ ചെയ്തത് എങ്ങനെ? വിവാദമായി ഗുജറാത്തിലെ ചോദ്യപ്പേപ്പർ, സംഭവത്തിൽ അന്വേഷണം തുടങ്ങി\nPublished: February 25 2018, 0:19 [IST]\nവാഷിംഗ്ടൺ: ഉത്തരകൊറിയയ്ക്ക് കടുത്ത ഉപരോധങ്ങളേര്‍പ്പെടുത്താനുള്ള നീക്കവുമായി വീണ്ടും ട്രംപ്. ഉത്തരകൊറിയ ആണവ മിസൈൽ പദ്ധതികൾ ഉപേക്ഷിക്കുന്നതിന് സമ്മർദ്ദം ചെലുത്തുന്നതിനായി രണ്ടാം ഘട്ട ഉപരോധം ഏർപ്പെടുത്തുമെന്നാണ് അമേരിക്കൻ പ്രസിഡന്റ് ഡൊണാൾഡ് ട്രംപിന്റെ മുന്നറിയിപ്പ്. ട്രംപ് ഭരണകൂടം ഇപ്പോൾ നേരിടുന്ന വലിയ വെല്ലുവിളിയാണ് ഉത്തരകൊറിയയിൽ നിന്നുള്ളതെന്ന് വ്യക്തമാക്കിയ യുഎസ് ട്രഷറി ഒരു വ്യക്തിയ്ക്കും 27 കമ്പനികള്‍ക്കും 28 കപ്പലുകൾക്കും ഉപരോധം ഏര്‍പ്പെടുത്തിയിട്ടുണ്ട്. ട്രഷറി വെബ്സൈറ്റിൽ പ്രസിദ്ധീകരിച്ചിട്ടുള്ള പ്രസ്താവനയിലാണ് ഇക്കാര്യങ്ങൾ ചൂണ്ടിക്കാണിക്കുന്നത്.\nബാലിസ്റ്റിക് മിസൈൽ ഉൾപ്പെടെയുള്ള ആയുധ പരീക്ഷണങ്ങൾ അതിരുകടന്നപ്പോഴാണ് ഉത്തരകൊറിയയുടെ കൽക്കരി, വസ്ത്രം, ഇരുമ്പ്, ലെഡ്, സീഫുഡ്, ക്രൂഡ് ഓയിൽ, സംസ്കരിച്ച പെട്രോളിയം ഉൽപ്പന്നങ്ങള് എന്നിവയുടെ കയറ്റുമതിയ്ക്ക് യുഎൻ വിലക്കേർപ്പെടുത്തിയിട്ടുള്ളത്. ഇതെല്ലാം മറികടന്ന് ഉത്തരകൊറിയ കയറ്റുമതി അനുസ്യൂതം തുടർന്നിരുന്നുവെന്നാണ് ഇപ്പോൾ പുറത്തുവന്നിട്ടുള്ള വിവരം.\nഉത്തരകൊറിയൻ കയറ്റുമതിയ്ക്ക് ഐക്യരാഷ്ട്ര സഭയുടെ ഉപരോധം നിലനിൽക്കെ ഇത് മറികടന്ന് സമുദ്രമാര്‍ഗ്ഗം കയറ്റുമതി നടത്തിയതായി ഐക്യരാഷ്ട്ര സഭയ്ക്ക് ബോധ്യപ്പെട്ടിരുന്നു. ഇതിന് പിന്നാലെ ഐക്യരാഷ്ട്രയുടെ പുതിയ ഉപരോധത്തിന് കീഴിൽ കരിമ്പട്ടികയിൽ പെടുത്തുന്നതിനുള്ള സ്ഥാപനങ്ങളുടെ പേരും വിവരങ്ങളും അമേരിക്ക നിർദേശിച്ചിട്ടുണ്ട്.\nഅമേരിക്കയെ ആക്രമിച്ച് തകർക്കാവുന്ന ആണവപോര്‍മുനകളുള്ള ആണവ മിസൈൽ ഉത്തരകൊറിയ വികസിപ്പിച്ചെടുക്കുന്നതാണ് അമേരിക്കയെ യുദ്ധഭീതിയിലാക്കിയിട്ടുള്ളത്. അമേരിക്കയെ പൂര്‍ണമായി നശിപ്പിക്കാവുന്ന ആണവായുധം വികസിപ്പിച്ചെടുക്കുമെന്ന് നേരത്തെ പലതവണ ഉത്തരകൊറിയന് ഏകാധിപതി കിം ജോങ് ഉൻ പരസ്യമായി ഭീഷണി മുഴക്കിയിരുന്നു. ഉത്തരകൊറിയയില് നിന്നുള്ള ഭീഷണിയെ നയതന്ത്രപരമായി നേരിടാൻ കഴിയാത്ത സാഹചര്യത്തിൽ ശക്തമായി കൈകാര്യം ചെയ്യുമെന്ന് കഴിഞ്ഞ ആഗസ്റ്റിൽ താക്കീത് നൽകിയിരുന്നു.\nരണ്ടാം ഘട്ടം വെറുതെയാവില്ല\nഉത്തരകൊറിയയ്ക്ക് മേൽ ഏർപ്പെടുത്തിയിട്ടുള്ള ഉപരോധങ്ങൾ ഫലവത്താവുന്നില്ലെങ്കിൽ രാജ്യത്തിനെതിരെ രണ്ടാംഘട്ട നടപടികളിലേയ്ക്ക് നീങ്ങുമെന്നാണ് ട്രംപ് നല്‍കിയിട്ടുള്ള മുന്നറിയിപ്പ്. അത് ലോകം പ്രതീക്ഷിക്കാത്ത തരത്തിലുള്ളതായിരിക്കുമെന്നും ചൂണ്ടിക്കാണിക്കുന്നു. അമേരിക്ക ഉപരോധം ഏർപ്പെടുത്തിയിട്ടുള്ള വ്യക്തി തായ് വാൻ പാസ്പോർട്ട് ഉടമയുള്ളവരാണ്. ഇയാൾക്ക് ചൈനയിലും ഹോങ്കോങ്ങിലും തായ് വാൻ, സിങ്കപ്പൂര് എന്നിവിടങ്ങളിലും ഊർജ്ജം- ഷിപ്പിംഗ് ഇടപാടുകള് നടത്തിവരുന്നവരാണ്. ഈ കമ്പനികളുമായി കരാരിൽ ഏർപ്പെടുകയോ വ്യാപാര ബന്ധം ആരംഭിക്കുകയോ ചെയ്യുന്നതിൽ നിന്ന് യുഎസ് സ്വന്തം പൗരന്മാരെയും വിലക്കിയിട്ടുണ്ട്.\nഉത്തരകൊറിയൻ ഷിപ്പിംഗ്- ട്രേഡിംഗ് കമ്പനികളും ഉത്തരകൊറിയയുമായുള്ള ബന്ധം തടസ്സപ്പെടുത്തി ഉത്തരകൊറിയയെ ഒറ്റപ്പെടുത്താനാണ് നീക്കമെന്ന് യുഎസ് ട്രഷറി വ്യക്തമാക്കിയിട്ടുണ്ട്. ചൈന, സിങ്കപ്പൂര്, തായ് വാൻ, ഹോങ്കോങ്ങ്, പനാമ, കൊമറോസ്, മാര്‍ഷല് ദ്വീപുകൾ എന്നിവിടങ്ങളിലേയ്ക്കുള്ള ചരക്കുകയറ്റുമതി തടസ്സപ്പെടുത്താന് കൂടിയാണ് യുഎസ് നീക്കം.\nഉപരോധം മറികടന്ന് നീക്കം\nഉത്തരകൊറിയ ഐക്യരാഷ്ട്ര സഭയുടെ ഉപരോധം മറികടന്ന് കൽക്കരി കയറ്റുമതി നടത്തിയെന്ന് കഴിഞ്ഞ മാസം വെസ്റ്റേണ് യൂറോപ്യൻ ഇന്‍റലിജൻസ് വൃത്തങ്ങള് കണ്ടെത്തിയിരുന്നു. ഉത്തരകൊറിയ റഷ്യ വഴി ഉത്തരകൊറിയ കല്‍ക്കരി വ്യാപാരം നടത്തിയിരുന്നുവെന്നും ഇപ്പോഴും ഇത് അനുസ്യൂതം തുടരുന്നുണ്ടെന്നും അമേരിക്കൻ സുരക്ഷാ വൃത്തങ്ങളും സ്ഥിരീകരിച്ചിട്ടുണ്ട്. റഷ്യയിലെ നക്കോദ്ക തുറമുഖം വഴിയാണ് ഉത്തരകൊറിയൻ കൽക്കരി കയറ്റുമതി പ്രധാനമായും നടക്കുന്നതെന്ന് യൂറോപ്യൻ സുരക്ഷാ വൃത്തങ്ങളാണ് വ്യക്തമാക്കിയത്.\nകഴിഞ്ഞ ഒക്ടോബര് മാസത്തിലായിരുന്നു സംഭവമെന്നും ഇന്റലിജന്‍സ് വ്യക്തമാക്കിയിരുന്നു. റഷ്യ വഴി ചില ചരക്കുകള് ദക്ഷിണ കൊറിയയിലേയ്ക്കും ജപ്പാനിലേയ്ക്കും എത്തിയിരുന്നുവെന്നുള്ള വിവരങ്ങളും പുറത്തുവന്നിരുന്നു.\n2016ൽ ഐക്യരാഷ്ട്ര സഭ പാസാക്കിയ പ്രമേയം അനുസരിച്ചാണ് ഉത്തരകൊറിയൻ കൽക്കരി കയറ്റുമതിയ്ക്ക് ഉപരോധം ഏര്‍പ്പെടുത്തിയിട്ടുള്ളത്. 2016 ആഗസറ്റ്5മുതല് എല്ലാത്തരത്തിലുമുള്ള കൽക്കരി കയറ്റുമതിയ്ക്കും യുഎന് ഉപരോധ കമ്മറ്റി ഉത്തരകൊറിയയ്ക്ക് വിലക്കേർപ്പെടുത്തിയിരുന്നു. എന്നാൽ ജനുവരിയ്ക്കും ആഗസ്റ്റ് 5നും ഇടയില് 16 തവണ റഷ്യ, ചൈന, ദക്ഷിണ കൊറിയ, മലേഷ്യ, വിയറ്റ്നാം എന്നിവിടങ്ങളിലെ തുറമുഖങ്ങൾ വഴി കൽക്കരി കടത്തിയിരുന്നുവെന്നാണ് യുഎൻ കണ്ടെത്തിയിട്ടുള്ളത്. 15 തവണ നിയമം ലംഘിച്ച് കയറ്റുമതി നടത്തിയതായി മലേഷ്യ സമ്മതിച്ചിട്ടുണ്ട്. 16 ല് 15ഉം ഐക്യരാഷ്‍ട്രസഭയുടെ ഉപരോധം ലംഘിച്ചുകൊണ്ടാണെന്നന കുറ്റസമ്മതമാണ് മലേഷ്യ കമ്മറ്റിയ്ക്ക് മുമ്പാകെ നടത്തിയിട്ടുള്ളത്.\nനീരവിന്‍റെയും മെഹുല് ചോക്സിയുടേയും പാസ്പോർട്ടുകൾ റദ്ദാക്കി!! ഇന്ത്യയിലേയ്ക്കെത്തിക്കും!!\nമധുവിന്റെ കൊലയാളികള് എല്ലാവരെയും പിടിച്ചു, എല്ലാ സഹായവും ചെയ്തത് ഫോറസ്റ്റുകാരാണെന്ന് പ്രതികള്\nStory first published: Sunday, February 25, 2018, 0:19 [IST]


അജ്ഞാതരുടെ വിഡിയോ കോൾ വരുമ്പോൾ രണ്ടു വട്ടം ആലോചിക്കൂ; നിങ്ങൾ ചതിക്കപ്പെട്ടേക്കാം;മോർഫിംങ് നടത്തി പണം തട്ടുന്ന സംഘങ്ങൾ സജീവം ⋆ Third Eye News Live\nഅജ്ഞാതരുടെ വിഡിയോ കോൾ വരുമ്പോൾ രണ്ടു വട്ടം ആലോചിക്കൂ; നിങ്ങൾ ചതിക്കപ്പെട്ടേക്കാം;മോർഫിംങ് നടത്തി പണം തട്ടുന്ന സംഘങ്ങൾ സജീവം\nകോട്ടയം: അജ്ഞാതരുടെ വീഡിയോകോൾ വരുമ്പോൾ രണ്ടു വട്ടം ആലോചിച്ചേ ഫോണെടുക്കാവൂ.\nവീഡിയോകോള് ചെയ്‌ത് മോര്‍ഫിങ് നടത്തി ഭീഷണിപ്പെടുത്തി പണം തട്ടുന്ന സംഘങ്ങൾ സജീവം.\nഫെയ്‌സ്‌ബുക്ക് മെസഞ്ചറിലൂടെയും വാട്‌സ് ആപ്പിലൂടെയുമൊക്കെയാണ് വീഡിയോകോള് വരുന്നത്. വിളിക്കുന്നയാള്‍ക്ക് പകരം സ്‌ത്രീയുടെ നഗ്‌നദൃശ്യമാണ് പ്രത്യക്ഷപ്പെടുക. കോള് എടുത്തുകഴിഞ്ഞാലുടന് റിക്കോര്‍ഡ് ചെയ്യുകയും മുഖം മറ്റേതെങ്കിലും അശ്ലീല വീഡിയോയുമായി ചേര്‍ത്ത് മോര്‍ഫ് ചെയ്‌ത് സെക്‌സ് വീഡിയോചാറ്റ് എന്ന രീതിയിലാക്കുകയുമാണ് സംഘം ചെയ്യുന്നത്.\nഇത് ഫെയ്‌സ്‌ബുക്കില് ഫ്രണ്ട് ലിസ്‌റ്റിലുള്ള ബന്ധുക്കള്‍ക്കും സുഹൃത്തുക്കള്‍ക്കുമെല്ലാം അയച്ചുകൊടുക്കുമെന്ന് പറഞ്ഞാണ് ഭീഷണി. സംസ്ഥാനത്ത് നിരവധി ആളുകള്‍ക്കാണ് ഇത്തരത്തില് പണം നഷ്‌ടമായത്.\nസുനിത ശര്‍മ, നിധി ശര്‍മ, പ്രിയാന്‍ഷി സിങ്, മായാ ഭട്ട് തുടങ്ങിയ പേരുകളിലുള്ള വ്യാജ ഫെയ്‌സ്‌ബുക്ക് അക്കൗണ്ടുകള് ഉപയോഗിച്ചാണ് തട്ടിപ്പ്. ആദ്യഘട്ടമായി ഇവര് പുരുഷന്മാരുടെ പേരില് വ്യാജ ഫെയ്‌സ്‌ബുക്ക് അക്കൗണ്ടുകള് ആരംഭിച്ച് ഓരോ പ്രദേശത്തെയും പരമാവധി ആളുകളെ സൗഹൃദ വലയത്തില് കണ്ണികളാക്കും.\nപിന്നീട് കുറച്ചുനാളുകള്‍ക്കുശേഷം ഫെയ്‌സ്‌ബുക്ക് അക്കൗണ്ടിന്റെ പേര് മാറ്റിയാണ് തട്ടിപ്പ് ആരംഭിക്കുന്നത്.\nകട്ടപ്പന സ്വദേശിക്ക് ഫെയ്‌സ്‌ബുക്ക് മെസഞ്ചറില് കഴിഞ്ഞ ദിവസം വീഡിയോകോള് വരുകയും നിമിഷങ്ങള്‍ക്കകം മുഖം മറ്റൊരു അശ്ലീല വീഡിയോയുമായി ചേര്‍ത്ത് മോര്‍ഫ് ചെയ്‌ത് സെക്‌സ് വീഡിയോചാറ്റ് എന്ന രീതിയിലാക്കി ഭീഷണിപ്പെടുത്തുകയും ചെയ്‌തിരുന്നു. ഇദ്ദേഹം സംഭവം ചില സുഹൃത്തുക്കളുമായി പങ്കുവച്ചതോടെയാണ് നിരവധിപേര് ഇത്തരത്തില് ബ്ലാക്ക്‌മെയിലിങ്ങിന് വിധേയമായതായി അറിയുന്നത്. വീഡിയോ പ്രചരിപ്പിക്കാതിരിക്കണമെങ്കില് ഒന്നരലക്ഷം രൂപ വേണമെന്നാണ് കട്ടപ്പന സ്വദേശിയോട് ആവശ്യപ്പെട്ടത്. വീഡിയോ കോള് അറ്റന്‍ഡ് ചെയ്‌താല് ആദ്യം കാണുക അശ്ലീല ദൃശ്യമാണ്.\nഉടന് കട്ടുചെയ്‌താലും അല്‍പം കഴിയുമ്ബോള് മോര്‍ഫ് ചെയ്‌ത വീഡിയോ മെസഞ്ചറിലെത്തും. ആവശ്യപ്പെടുന്ന പണം തന്നില്ലെങ്കില് ബന്ധുക്കളും സുഹൃത്തുക്കളുമായുള്ളവരുടെ ഫേസ്‌ബുക്കിലേക്കും വാട്‌സ് ആപ്പിലേക്കും വീഡിയോ അയച്ചുകൊടുക്കുമെന്നുമാണ് ഭീഷണി.\nകോവിഡ്‌കാലത്ത് ആളുകള് സാമൂഹിക മാധ്യമങ്ങളില് സജീവമായതോടെയാണ് കേസുകള് കൂടുന്നത്. പ്രഫഷണലുകള്, ബിസിനസുകാര് എന്നിവരെയാണ് തട്ടിപ്പുസംഘം കൂടുതലും ലക്ഷ്യംവയ്‌ക്കുന്നത്. അധികവും ഫെയ്‌സ്‌ബുക്കിലൂടെ പരിചയപ്പെട്ട് കാര്യങ്ങള് മനസിലാക്കിയ ശേഷമാണ് തട്ടിപ്പുനടത്തുന്നത്.\nഡല്‍ഹി, പശ്‌ചിമബംഗാള്, ബിഹാര്, രാജസ്‌ഥാന് തുടങ്ങിയ സംസ്‌ഥാനങ്ങളില് നിന്നുള്ള സംഘങ്ങളാണ് ഈ തട്ടിപ്പുകള്‍ക്ക് പിന്നിലെന്നാണ് സൂചന.\nവ്യാജ ഐ.ഡി.കളാണ് ഇതിനുപയോഗിക്കുന്നത്. മാത്രമല്ല പലരുടെയും പേരില് വ്യാജ ഐഡികള് ഉണ്ടാക്കി പണം തട്ടുന്ന സംഘങ്ങളും സജീവമായിരിക്കുകയാണ്.\nമാനക്കേടു ഭയന്ന് പലരും നഷ്‌ടപ്പെട്ട തുക പുറത്തുപറയാനോ നിയമനടപടിയുമായി മുന്നോട്ടു പോകാനോ തയാറാകാത്തതാണ് ഇത്തരക്കാര്‍ക്ക് സഹായകരമാകുന്നത്.\nPrevious articleമൂന്നാം തരംഗം ആഞ്ഞടിക്കുമെന്ന് സൂചന;ശക്തമായ നടപടികളെടുത്ത് സംസ്ഥാനം; ജില്ലകളിൽ ശിശുരോഗ തീവ്രപരിചരണ സംവിധാനമൊരുക്കി തുടങ്ങി\nNext articleഒപ്പമുണ്ട് ഡിവൈഎഫ്ഐ ; പുതുപ്പള്ളിയിൽ ഇരുനൂറ്റി അൻപത് വീടുകളിൽ കിറ്റ് വിതരണം ചെയ്തു


സ്‌കൂള് പ്രധാനാധ്യാപിക കുഴഞ്ഞുവീണ് മരിച്ചു. - കണ്ണൂരാൻ വാർത്ത\nHome കണ്ണൂർ മയ്യിൽ സ്‌കൂള് പ്രധാനാധ്യാപിക കുഴഞ്ഞുവീണ് മരിച്ചു.\nസ്‌കൂള് പ്രധാനാധ്യാപിക കുഴഞ്ഞുവീണ് മരിച്ചു.\nAkhila Sadeesh May 28, 2021 കണ്ണൂർ, മയ്യിൽ,\nമയ്യില്: കമ്ബില് മാപ്പിള എഎല്‍പി സ്‌കൂള് പ്രധാനാധ്യാപിക മയ്യില് കടൂര് മുക്ക് സ്വദേശിനി ടി ടി ബീന(50) സ്‌കൂളില് കുഴഞ്ഞുവീണ് മരിച്ചു. കുഴഞ്ഞു വീണതിനെ തുടര്‍ന്ന് ആശുപത്രിയിലെത്തിച്ചെങ്കിലും മരണപ്പെട്ടിരുന്നു. നിരന്തോട്ടിലെ വിമുക്തഭടന് കെ. സി രാധാകൃഷ്ണന്റെ ഭാര്യയാണ്. കെ.എസ്.ടി.എ. തളിപ്പറമ്ബ് സൗത്ത് ഉപജില്ലാ കമ്മിറ്റി അംഗമായിരുന്നു. പഴയങ്ങാടി അടുത്തിലയിലെ പരേതരായ എം എം നാരായണന് നമ്ബ്യാര്-ടി.ടി ഭാരതി ദമ്ബതികളുടെ മകളാണ്. മകള്: ടി.ടി സീത്, ടി.ടി സായൂജ്. സഹോദരങ്ങള്: റീന(അരോളി സെന്‍ട്രല് എല്.പി സ്‌കൂള്), സീന(സൂറത്ത്). മൃതദേഹം ശനിയാഴ്ച രാവിലെ 8.30 മുതല് നിരന്തോട്ടിലെ വീട്ടില് പൊതു ദര്‍ശനത്തിനു വയ്ക്കും. 11 മണിക്ക് കണ്ടക്കൈ ശാന്തി വനത്തില് സംസ്‌കരിക്കുമെന്ന് ബന്ധുക്കള് അറിയിച്ചു.\nTags # കണ്ണൂർ # മയ്യിൽ\nTags കണ്ണൂർ, മയ്യിൽ